
PROOEMIUM. 

Quum, lustro abhinc, seditiosis clamoribus, armorumque strepitu perterritae Musae, avitis 
sedibus relictis, in suburbiis inhospita quaererent refugia, Anatomia nostra lmmiles squalentcsque 
suos lares, in magnificum transtulit palatium, quod Divi Imperatoris , Josephi Secundi, clementia, 
chirurgis eastrensibus instituendis pridem erexit, et cujus augusta tecta, tanto avo dignus Nepos, 
quem nunc Austriae imperium tenere bonus quisque laetatur, facultatis medicae, urbe exulis, 
asylum esse voluit. In hunc portum delati, ubi nullam amplius procellam ratem nostram vexa¬ 
turam fore speravimus, non solum demandatam nobis anatomiae humanae provinciam excolere 
omnibus nervis allaboravimus, verum etiam anatoiuiam comparatam, quam renovatus studiorum 
medicorum ordo nostrae curae nuperrime commisit, quantum in nobis erat promovere, adornare, 
augere, mascule ad nisi sumus. Neque studio, neque sumptibus pepercimus, ut muscum zooto- 
micum, faustis auspiciis inchoatum, rapidissima incrementa caperet, et anatomiam eomparamat, 
divinam profecto scientiam, tamdiu apud nostrates neglectam ct contemptu habitam, ex cathedra 
profitendi, copia praesto esset. — Eventus spem nostram non fefellit. — Quatuor enim annorum 
spatio nondum praeterlapso, laboris nostri fructus adeo exuberarunt, ut anatomiae comparatae 
thesaurus tria objectorum millia excederet, ct indies crescenti praeparatorum numero locus fere 
deficeret. Etenim, praeter indigenorum animalium turbam, exotica quoque specimina numero¬ 
sissima, ex diversis, ad antipodes usque, orbis terraquei plagis congessimus, scelcta eorum, et 
internorum organorum varios apparatus curatissime elaboravimus, per familias zoologieas apte 
disposuimus, et ad practicum usum ita aeeomodavimus, ut quilibet aequus rerum arbiter, sive 
objectorum raritatem, sive elegantiam spectet, focilo concedat, nullum apud exteros museum 
anatomicum, A indobonensi simile aut secundum existere. Ut pauca ex multis, quae ad mammalia 

pertinent, afferam. Balaenarum monstra, — rarissima Monotrcmatum et Edentatorum genera, 
inter quae Clilamvdophorus principatum tenet, — Pacliydermata cuncta, quae portentorum 
ferax Africa nutrit, — Simiarum et Prosimiarum novissimum coetum, anatomicis hactenus 
ionotum, — ad unum omnia Marsupialium novae Ifollandiac genera, — Abyssiniac feras nume¬ 
rosas in scenam producere, aliaque sexcenta silentio praeterire juvabit, quorum tum sceleta, 
tum internorum organorum praeparata anatomica solerter et nitide exaravimus. Avium classi, 
quae, a Trochilo pygmaeo ad Struthionem usque, desertorum gigantem, pretiosissima amplectitur 
irencra, Apteryx australis et Menura superba insigni ornamento sunt. Amphibiorum proteiformis 
mundus, tum parum cognita, tum plane non visa sceleta Sauriorum et Ophkliorum utriusque 
Indiae, mirantibus offert spectatoribus. Ex CheloniisDermatochclydem, Staurotypum, Chelydram, 
et Pelusium; ex Batraehiis Asterodactylum, Dactylethram, Sirenem, Amphiuma, et hisce affinia 
Amerieae genera brancliiata, nominasse sufficiet. — Quid denique de piscibus dicam, qua Titan 
surgit eaditque congregatis? inter quos magnifica Oymnarchi, Lepidosirenis et Heterotis sceleta, 
nigris habitata colonis Meroe nobis suppeditavit, —- Enoplosum, Ivurtum, Taurichthym, Cuchiam, 
Rataburam, aliosquc rarissimos, aurea Chersonesus transmisit. 

Unius hominis vires, etiamsi voluntati pares, tanto operi absolvendo non sufficere, hoc 
non dubium est., et muscum nostrum a splendido, quod tetigit, perfectionis culmine multum 
abesset, nisi virorum clarissimorum, penes nostram cathedram Proscctoris munere defunctorum, 
gratissima officia laboris partem praestiterint, et studiosorum lecta cohors, in taediosis sceletorum 
administrationibus, auxiliares manus praebuerit. In mediis hisce strenuis conatibus, bonorum 
omnium, et ipsius Imperatoris Summi gratiosa suffragia, nobis ad majora ct graviora praestanda 
incitamento erant. 

Quae quum ita sint, ne tanto labore parti fructus nobis solum maturuisse videantur, in 
animum induximus, rariora musei nostri objecta zootomiea, inclytae scientiarum Academiae fastis 
tradere, et tabularum ad vivum expressarum ornamento illustrare. Horum agmen ducat Ghlamy- 
(Inphori truncati examen anatomicum, eum Dasypodum cognata familia comparatum. Reliqua, 
quae postmodum proditura sunt, testes erunt, nos nihil non tentasse, quod ad scientiae anato¬ 
micae incrementum, et ad scholae nostrae medicae florem augendum, utile et proficuum nobis 
videbatur. 

Datum Vindobonae, in museo nostro zootomieo, pridie Nonarum Octobris anniMDCCCLIV. 

CAPUT PRIMUM. 


ZOOLOGIA. 


§• i • 


mSTOKIA UTERARJA CHLAM YI )U1’1 IORI. 


Hactenus pauca tantum de rarissimo et pretiosissimo mammalium specimine, ad cujus examen 
anatomicum me accingo, innotuere. Etenim bina solummodo exemplaria, caque exenterata, 
cultrum anatomicum experta, praeter pellis exuvias conditas, et compagis osseae mutilata 
residua, paucissima, ne dicam nulla, dedere spolia. Unum in historiae naturalis museo, quod 
Philadelphiis est, asservatur; — alterum, quod Europa vidit. Societatis zoologicae Londinensis 
collectos thesauros auxit. Scriptores autoptae pariter nonnisi bini fuere, quorum aetate prior, 
Ixicardus Harlan, meritissimus anatomiae comparatae Philadelphiis professor, primam ani¬ 
malis descriptionem zoologicam, triginta abhinc annis, in Annalibus Noveboracensibus 1 ) publici 
juris fecit, formam habitumque externum, nec non osseum capitis syntagma. iconibus exprimi 
curavit’ 2 ), quorum non nimium curata et nitida exaratio, talem animalis aspectum oculis obvertit, 
qualis ad cognoscendos ejus characteres zoologicos aptissimus erat. Idem auctor in affinitates, 
(piae inter novum animal et cognatas inanimalium familias intercedunt, sedulo inquirens, locum 
inter Edentata apte assignavit, cique nomen Cklamyphori truncati tribuit. 

Triennio postHarlani laborem elapso, Guilielmus Yarrell, in zoologicis rebus multis 
ineritis ornatissimus vir, alterum de animale nostro tractatum in lucem edidit, sub forma epi¬ 
stolae, ad inclytae Societatis zoologicae Londinensis Secretarium directae 3 ). Viscerum absentiam 
in specimine rudi manu aperto dolens, in sceleto construendo operam suam collocavit, ossium 
formas brevi calamo adumbravit, stylo nimis fugaci delineavit 4 ), et aliquantulas de partibus 
interioribus residuis, de lingua utpote, de musculis dorsalibus, de bursis analibus observationes, 
verborum parcissimus in medium protulit. 


! ) Descriptiori of a new Genus of Mammiferous Quadrupeds of the Order Edentata , in the Annals of the Lveeum ot Natural Historv of 
New-York. Vol. II. Part the seeond, 1825. — Hune tractatum, verbotenus recusnm. Diarii Societatis zoologicae Londinensis volumen 
’ secundum, 1826, eontinet. Versionem ejus vernaculam Okenius publicavit (Isis, 1830, 4. Heft, pag. 423). 

2 ) Lib. eit. Tab. XIX, XX, XXI. 

3 ) On the Osteology of the Chlamyphorus truneatus. Zoological Journal. Vol. III. 1828. In lingam nostratem verterunt Okenius 
(Isis. 1830, 9. Heft, pag. 926), et Ileusinger (Zeitschrift fur organisehe Physik. 1. Heft, pag. 124). 

4 Lib. cit. Tab. XVI et XVII. 

Ipsemet ego seeleton, a Yarrellio depictum, et in museo zoologieo Horti Regii Londi- 
nensis asservatum, cominus examinavi, nec satis mirari potui; — id unum serio vituperans, 
manuum pedumque ossa, una eum pelle, cui adhuc insunt, ablata fuisse, et tali pacto prae- 
stantissinmm et revera unicum hujus musei eimmelium, tristi membrorum extremorum defectu, 
curiosam, ne dicam ridiculam, formam induisse, quam tamen ossium in pelle haerentium resti¬ 
tutione caute peragenda corrigere, gregarius quisque anatomicus non desperaret. An consulto 
ita factum sit, an ex incuria aut nimia festinantia acciderit, nescio; id solum sperans, hanc 
dexteritati anatomicae Anglorum inustam maculam, artis perita quadam manu brevi deletam iri. 

Xihil amplius, per quinque lustrorum spatium, de Chlamyphoro visum vel auditum fuit. 
Autoribus zoologicis, post varia incassa conamina, novum animal ex opposita orbis terraquei 
plaga adseiseere, spes adeo deficere coepit, ignotam ejus oeconomiam repetito examine 
investigandi, ut nihil agendum restiterit, quam eruditionem suam ex binis fontibus citatis Inaurire, 
ct, ex libris tantum sapientes, aliena verba ex charta in papyrum furtivo calamo transscribere, 
quod nonnullis adeo perperam successit, ut ob malum idiomatis angli conceptum, et versionem 
pejorem, complures cosquc graves commisserint errores. Hoe vituperium, ut Deos minorum 
gentium missos faciamus, ipsum Cuvierum tangit, scientiae nostrae principem, qui Chlamyphori 
binis maxillis utrimque decem tribuit dentes, dum nonnisi octo ab anglis scriptoribus nume¬ 
rentur, — chlamydem dorsalem scutis osseis construi ait, dum in scriptis originalibus solum¬ 
modo coriaceae duritiei mentio injiciatur, et nescio quibus amplius nugis de caudae in abdomine 
insertione delectetur. Neque desunt tristes aliorum lapsus, qui partim erroribus scatentia 
compilatorum scripta pervolventes, partim authenticas protographorum paginas consulentes, 
vera falsis, quadrata rotundis, iniquo consortio promiscuerunt. 

Vcrsiones, quae ut supra annotavimus, in Germaniae diariis zoologicis continentur, eodem 
vitio laborant, et id solum laudis serius etymologis germanis carpere licuit, quod laesae onoma- 
topoeseos crimen, aptioris denominationis selectu, Clilamydophori loco Chlamyphori inquam, 
expiaverint, et vernaculum nomen „Giirtelmaus w tribuerint, quod, quum Chlamydopliorus 
a muribus, quantum aera lupinis, distet, in „Schi ldwurf u apte mutatum fuit. 


§. 2 . 


VITAE GENUS, PATRIA, NOMEN. 


Quod vitae genus, victum, mores, et propagationem animalis attinet, nihil plane scimus, 
quod chartis committere operae pretium valeret. Certus quidam Guiliclmus Colesberry, 
cui primum Clilamydophori specimen Muscum Philadelphieum in acceptis retulit, sequentia 
pauca, quae liic repetere non incongrunm puto, communicanda habuit: Animal novi orbis 
indigena, Pichiciago Indis vocatur, interiorem, et a litore dissitissimam reipublieae Chilcnsis 
provinciam, quae Cuyo audit, inhabitat, et in vicino urbis Mendozae campo vivum captum 
fuit. Mendoza in eo Andium declivi, quod versus orientem vergit, sita est, inter 33°, 2f/ 
latitudinis et 69°, 47' longitudinis gradus. Subterraneam degit vitam, qualem Talpa nostra, pro¬ 
lemque suam sub chlamyde dorsali abscondere, et ab aggredientium injuriis defendere solet. — 
Paucis hisce omnia continentur, quae de vivendi modo a teste oculato unico narrata legimus. — 
Si conjecturis indulgere fas est, Autochthonum Chilcnsium vox „ Pichiciago u a paludamento 
sive chlamyde dorsali depromta esse videtur, dum ex Molinae circa Dasypodes ehilenses relatis 

compertum habeamus. nomen Vichl variis horum animalium, scuto dorsali munitorum, generibus, 
ab indigenis tribui. Ceterum Chlamydophorus in ipso natali suo solio perrarum animal esse 
videtur, dum, etiamsi frequentes Europaeorum navigationes ad illas oras dirigantur, itineratores 
non pauci in remotissimas et accessu difficiles Andium fauces penetraverint, quin imo nostra¬ 
tium coloniae in interioribus reipublieae Chilensis provinciis floreant, tamen ad praesens usque 
temporis momentum, nihil de animalis anatomia vel historia naturali ad nostras aures perve¬ 
nerit. Solitaria animalis fodi entis vita, et subterranea ejus habitacula, pariter accusanda veniunt, 
cur, lucem diurnam fugiens Chlamydophorus, a paucis visus, a nullo captus fuerit. 


SPECDIIXTS NOSTRI HISTORIA. 

Quae quum ita sint, Lector benevolus facile perspiciet, quonam gaudio perculsus fuerim, 
dum in itinere Monachium instituto, apud amicum meum praedilectum , J. Gemminger, 
Medicinae doctorem, et celeberrimi Professoris A. Wagncr amanuensem, pulcherrimum Clila- 
mydophori exemplar, non evisceratum, thorace et abdomine integris, spiritu vini egregie conser¬ 
vatum, reperiissem, quod benigno interventui medici eujusdam, nunc temporis in Valle paradise» 
(Lusitani Valpciraiso vocant) artem suam exercentis, debuit. 

Gemminger examen ejus anatomicum instituere, et monographicam descriptionem edere 
in animo habuit, quam ob rem enixe rogatus, ut suum nobis committeret thesaurum, nullis 
verborum lenociniis flecti potuit, donec tandem iteratis nostris precibus cedens, animaleulum 
nobis venale tradiderit, et pellem siccatam alterius speciminis, cujus possessione Monacensis 
Medicinae Doetor Schuch gloriatur, ad investigationis anatomicae commodum augendum, 
sueta liberalitate pro tempore adjunxerit. 

Extemplo in gratissimum, etiamsi arduum, laborem incubui, cujus summa difficultas eo 
rediit, pellem intaminatam et integram conservare, et internorum organorum apparatus varios: 
musculos, ossa, vasa, viscera, nervosque summa, qua fieri potest, perfectione anatomica 
enucleare. Si quid reete video, eventus suscepti laboris spem nostram non decepit. Quidquid 
dissectionis subtilitas, injectionum felicitas, et teehnicae administrationis prompta habitudo 
praestare valent, praestitisse, neque ullo modo proposito nostro excidisse, non solum speramus, 
verum etiam penitus confidimus. 


$. 4 . 

DESCRIPTIO CHLAMYDIS DORSALIS. 

Tab. 11, Fig. 1. 

Antequam interna Chlamydophori penetralia lustrari ordiamur, formam ejus paucis adum¬ 
brare, habitum corporis, et reliqua externa, quae zoologi curare solent, succincte enarrare, ex 
nostris partibus esse censemus. Uti enim divitum palatia aut regias arees lustraturi, in limine 
pedem figunt, et, ante vestibulum commorantes, externum aedificii splendorem, columnarum 
ordines, statuas, porticus, ceterumque luxum architectonicum mirari solent, ita nos quoque, 
priusquam cultrum arripere, et extispicium instituere placeat, zoologiea quaedam, quae externam 
animalculi formam attinent, praefaturi sumus. 

Corpus animalis pusillum est, et Talpam nostratem longitudine atque ambitu aequat. 
Dorsalis ejus facies, a rostri apice usque ad truncatam corporis basim, tegmine duriusculo 
munitur, quod ex scutulis corneis, minutis, reetangulis vel quadratis, in series vel zonas trans¬ 
versas dispositis, ita constructum apparet, ut quaevis series anteeedens, margine suo postico, 
sequentem imbricatim tantisper tegat. Harlanus curiosum hoc velamentum chlamydem inepte 
vocavit, dum chlamys vestem pallii ad instar amplam et plicatam denotet; scutum dorsale vero, 
de quo agitur, loricam vel thecam potius aemulet. — Singulae scutulorum transversae series, 
intercedente textu membranaceo, in firmam, et cum flexilitate rigidam testam colligantur, quae 
plus quam dimidiam corporis peripheriam ambit, et variis loeis vario modo eum subjacentibus 
stratis cohaeret. In eapite nimirum tabularum vel scutulorum zonae, substratis calvariae ossibus, 
imprimis ossis frontalis tuberibus praegrandibus, adeo tenaciter innituntur, ut quasi eum iis 
confluere videantur, ideoquc suam mobilitatem penitus perdant. In dorso, chlamydis scutula, 
cum subjacente eorio piloso non confluunt, sed intercedente interstitio vacuo, eidem tantum 
incumbunt, ita ut tota testa dorsalis a pilosa cute commode sublevari, quin imo marginibus sur¬ 
sum actis inverti possit (Tab. [, Fig. 2), et inferiorem ejus faciem obtutui praesentet, quae subtili, 
glabra, albida, molli, pellucida et depili membranula obducitur, eui tabulae durae ita ut squamae 
matricibus inseruntur, et cujus originem ab integumento communi derivare facile contingit. 
Juxta medianam enim spinae dorsi lineam, ligamenta quaedam a eute dorsali ad testae incum¬ 
bentis membranulam inferiorem continuantur, quae retinaculorum vices agunt, et procul dubio 
vasis sanguiferis, nutriendo munimento dorsali destinatis, viam sternunt. Ad posticum trunci 
finem. chlamys dorsalis super nates, non uti in Dasypodibus paullatim decurvatur, sed praeci- 
piti descensu, angulum rectum formante, in planum verticale delabitur (Tab. II, Fig. 3, 4), 
in cujus margine inferiori mediana incisura semilunaris deprehenditur, quae caudae exitum 
admittit. Verticalis haec loricae pars, dorsali multo crassior, durior, et omnis mobilitatis expers, 
clunes subjectos quidem non attingit, a quorum pilosa cute potius modico spatio interposito 
distat, sed cum ossium ischii certis quibusdam.processibus validis ita conferruminatur, ut in¬ 
tegrantem pelvis partem constituere videatur, et hoe paeto superficiem quasi truncatam et saris 
amplam praebeat, cui fortassis animal erecto trunco commode insidere posset, praeprimis si 
cauda postrorsum extensa, et extremitatum posteriorum plantae, ad aequilibrium servandum 
rooperaturae essent. — Totum quantum hoeee tegmen dorsale pilis caret, exeepta antica et 
postica portione marginum lateralium, ubi pili, recti, albicantes, ad dimidium pollicem longi, 
obliqua directione deorsum et postrorsum vergentes, serie longitudinali unica dispositi propul- 
lulant. Pariter margo hemisphaericus, cujus ope testa dorsalis in verticale coxendicis planum 
reflectitur, semicirculari corona pilorum brevium, confertorum, rigidiuseulorum, in tabularum et 
zonarum interstitiis germinantium, ornatur. 

Sessilis et immobilis capitis chlamys quinque solummodo tabularum seriebus transversis 
constat. Duo priores quatuor tabulas, reliqui tres quinque praesentant. Tabulae seriei primae, 
secundae et tertiae, paulum ab invicem distantes, minoris ambitus et formae irregularis sunt, 
ad quadrangularem accedentis. Tabulae quartae seriei rbombeae, prominulae et majores; quintae 
denique quadratae, maximae, marginibus anterioribus tumidis, gibborum ad instar eminentibus 
insigniuntur. Dorsum nasus unico scuto munitur, curto et praeduro, quod simul superiorem 
narium angustarum marginem praebet, ct cum reliqua theca frontali non committitur, inter¬ 
jacente (*utis tractu angustiori, pilis scutulisque penitus destituto. Priores quinque chlamydis zonae, 
et quatuor ultimae sese ita excipiunt, ut margines earum mutuo committantur attactu, non autem. 

uti in mediis, imbricarim sibiniet incumbant, ea ratione, ut quaevis zona praecedens, margine 
suo postico, sequentis marginem anteriorem imbricarim tegat, et tali pacto obsequiosa quaedam 
earum mobilitas resultet, quae thecae dorsalis modo abbreviatinnem, modo elongationem 
admittit. 

Theca dorsalis mobilis viginti quatuor seriebus vel zonis transversalibus componitur. Prima 
et secunda series eatenus irregularem praesentant dispositionem, quatenus singulae earum 
tabulae, modo majores, modo minores, non symmetrieo consortio juxtaponuntur. sed utraque 
series fortuita tabularum syntaxi quasi eonnivet. et noduli minores, inter tabulas majores inter¬ 
serti , bine illinc deprehendantur. Scutula zonae primae dorsalis, numero septem, a reliquis 
vel ideo differunt, quod tuberculorum irregularium formam mentiantur, et a zonae frontalis 
posticae tuberculis sulco profundiori separentur. Tertia, quarta, et quinta zona dorsalis sedecim 
scutis quadraris minoribus, juxtapositis consistunt. In sequentibus zonis, increscente earum 
extensione transversali, scutorum numerus ad viginti quatuor augetur; — in tribus ultimis ad 
duodeviginti decrescit. Zonae tres ultimae nulla fere mobilitate gaudent. Scuta earum crassitie, 
superficie gibbera, et sulcorum dirimentium profundiorum interpolatione , a reliquis differunt. 
Exuvias siccatas alterius individui, quas ad manus habeo, examinans, numerum zonarum dor¬ 
salium quidem eundem deprehendi, numerum vero scutorum unius zonae. eorumque formam 
et magnitudinem, variare, compertum habui. Etenim in zonis dorsalibus mediis senta viginti sex 
numerare licuit, et in quinque anticis, numero supra commemorato tria quatnorve scutula acce¬ 
dere observavi. Quod discrimen, minoris sane dignitatis, ab aetate juveni animalis pendere 
videtur, cujus scutula minora, labentibus annis, et obsolescentibus interstitiis, in majora con- 
Huerc, certum esse duco. Praeterea tamen non commemorare non possum, in siccato specimine 
testae dorsalis zonam quartam dextrorsum, sextam sinistrorsum bifurcatam fuisse, quam rem. 
more curiosam , ad naturae lusus nullius momenti relegare, minime haesito. 


§. 


o. 


C( )X EX DIVIS CHLAMYS SEORSLM CONSIDERATA. 


Tab. II, Fig. 3 et 4. 

Postrema chlamydis pars, quae ad perpendiculum super coxendicem descendit, zonis sex 
semicircularibus concentricis constat, quae in marginis inferioris incisura supra allata, punctum 
suum centrale habent. Tota haec tegminis pars, osseae duritiei est. neque tantillum flecti, neque 
extundi, neque ullo modo situ moveri potest, ideoque imbricata zonarum coaptatio in simplicem 
juxtapositionem fatiscit. 

Extima, id est suprema ct maxima inter zonas concentricas, viginti scutis, — infima, quae 
incisuram semilunarem marginis inferioris immediate ambit, sex scutis componitur. Interstitia 
scutorum multo minus, quam in testa dorsali, expressa, in zonis inferioribus in simplicem con¬ 
tactum scutulorum linearem abeunt. — Peculiarem inter coxendicis chlamydem et ossa ischii 
relationem intercedere, paullo supra monuimus. .Cujus indolis haec esset, modo curatius inda¬ 
gandum erit. Audiamus primo Yarrellii verba: 

• n The hinder portion of the body stili remained to be separated from the skin , and this 
was found to be a matter of some difficulty. The posterior et interior portion of the sacrum on 
caeli side wcre firmely United by distinet attaclnncnts. differing in form , to eertain scalcs of 

tlie truncated extremity of the outer covering. The necessity of preserving tliis outer eovering 
entirc, rendered a di vision of tliesc portions of bone neeessary, and from the partieular forin 
of the piirt, this was attcndcd with some hazard, but was nltimately accomplished without 
injury, the bones beeing cut through as near to. and as parallel with, the inner snrfaee of the 
piatos, as tlieir confined situation wonld admit.“ 

Ex hisce elucescit, Yarrelliuin coxendicis chlamydem ossi sacro quasi superinductam, 
eique osseis vinculis adstrietain esse sibi tinxisse. Vincula ossea itaque serra fregit, et, bene 
fecisse sibi visus est. Quodsi vero ad ea animadvertere placeat, quae in 16 et 17 de pelvis 
fundamento osseo, et praeprimis de tuberibus ossium ischii enormibus, et mutuo in discum 
repandum confluentibus, dicturi sumus, lucido patebit, in quantum errorem anglus scriptor inci¬ 
derit. Minime enim Chlamydis dorsalis mera continuatio, truncatam corporis partem constituit, 
quae osseo potius disco — Sphaeroma pelvis nobis dicto — constat, cui testae dorsalis tenera 
prolongatio postice tenacissime adhaeret, antice vero cutis pilosae, a clunibus ad sphaeroma 
reflexae, plaga obducitur. Ut brevi dicam, ossea compages sphaeromatis inter cutem proprie sic 
dictam, et stratum ejus corneum quasi invaginatur. Ilacc vero cutis non pelvi incumbit, sed a 
clunium cute, juxta sphaeromatis fulcra (vidcsis §. 17) ad ipsum sphaeroma prolongatur. Atten¬ 
tione et dexteritate summa opus erat, ut indumenta sphaeromatis, — corneum unum, cutaneum 
alterum — a fundamento osseo, illaesa aufferre potuerim, quod, post multa incassa tentamina, 
nonnisi praevia incisione per marginem sphaeromatis inferiorem facta, tandem ex voto successit. 


§. «■ 

C A V D A. 

Tali. I et II. 

Praeter truncum, cauda quoque animalis duro et corneo amicitur involucro, quod, pilis 
prorsus destitutum, aspectu et attactu suo, coriaceo illo integumento simile est, quod castoris, 
vel melius Dasvpodis gymnuri nudam investit caudam. 

Caudae rigidae longitudo, a sphaeromatis incisura ad apicem usque eommensurata, sesqui - 
pollicem aequat. Figura ejus spatulam aemulat. Directio in utroque specimine, quod coram 
habeo, antrorsum. versus ventrem infimum inflexa, tendit, neque majori vi facile mutatur. Nollem 
tamen credere, hanc directionem, antrorsum aduncam, naturalem esse, quae, si foret, subter¬ 
raneo animalis progressui multa incommoda, ne dicam impedimenta pararet; — quam ob rem 
insolitum hooee phaenomenon, pellis conditura, vel alcoholis actione productum esse, suspicari 
licet, eo majori jure, dum in aliis quoque animalibus, similis partium prominentium, vel ipsarum 
extremitatum flexurae, simili causa produci, quilibet in condiendis et asservandis animalium cor¬ 
poribus praetice versatus, saepe saepius compertum habebit. 

Superior et angustior caudae pars prisma quadrilaterum, quidquam compressum, reprae¬ 
sentat, cujus basis, duas circiter lineas crassa, incisura chlamydis amplectitur, et cujus ambitus 
inferiora versus quidquam imminuitur, donec in planum ovale, spatulae aemulum expandatur, 
cujus latitudo quatuor, et quod excedit, linearum est, cujusque margines crenati in apicem 
obtusam, modice sursum reflexam, convergunt. Ceterum scutulorum vel laminarum thecam 
dorsalem componentium vestigia in integumento caudae quoque facile reperies, excepta plica 
cutanea, quae basim caudae superne cum margine incisurae semilunaris conjungit. 

Dum nondum supra omnem dubitationis aleam pateat, qualis caudae directio normalis et 
naturalis sit, ambiguum quoque erit, qualis spatulae facies superior, qualis inferior dicenda 
esset. Fingamus tamen, caudam, ad exemplum reliquorum animalium, postrorsum dirigi, qualis, 
demum rogo, superficies attritu terrae aspera fieri, et solidiori tegmine corneo adoperta esse 
debebit? — ea, respondebis, quae, hac caudae directione, inferior est. Et revera in Chlamy- 
dophoro res sese ita habet. Caudae postrorsum directae superficies inferior (quae antrorsum 
vergentis superior esset), integumento corneo scabro, multis tuberculis asperis munito, tegitur, 
dum e contra superficies superior, integumento coriaceo magis glabro, et ad eum gradum 
tenero instructa sit, ut vertebrarum caudalium symphyses non obscure transpareant. Nos 
tempus talibus nugis terere, nemo objurgabit, qui mecum persuasus est, in objecto adeo miro 
et raro, eas difficultates rite pensitandas esse, quarum extricatio aliquid luminis obscuro argu¬ 
mento praebere valeat. 


§■ 


( . 


RELIQUA, CONFIGURATIONEM ANDI ALIS SPECTANTIA. 


Tabulae ad calcem hujus operis adjunctae, habitum animalis, ejnsquc characteres zoologieos 
melius exprimunt, quam verbosa descriptio, cujus loco summariam tantummodo proprietatum 
et qualitatum externarum adumbrationem hic in scenam producere, satis esse existimamus. 

Caput, pro exiguo corporis totius volumine, magnum dicendum est, etiamsi primo aspectu 
non tale appareat. Quodsi vero chlamydem dorsalem quidquam elevare, et regionem nuchae 
digito explorare placeat, occiput durum latumque ad sextam usque chlamydis zonam sese 
extendere senties. Desuper contemplatum caput, cuneum praesentat, cujus apex anterior, oblique 
deorsum truncata, rostro suillo similis est, et naribus geminis pertunditur, quarum limbus interior 
pilis rigidis, vix semilineam longis, ideoque facile praetervidendis. stipatur. Hisce pilis consu¬ 
litur, ne narium angusta lumina, in nostro animali subterraneos cuniculos agente, et rostri 
manuumque ope terram effodiente, sabulo vel humo everso obturentur. Praeterea externa 
narium orificia, tuberculo quodam, ab externo eorum margine introrsum prominente, veluti 
septulo incompleto in superiorem et inferiorem lacunam dirimuntur, ita ut mehercle viae angu¬ 
stissimae dicendae essent, quibus spiritus ducatur et emittatur. 

Superior tantummodo capitis facies chlamydis dorsalis (de qua prius) prologatione 
tegitur;— regiones laterales et jugulum, uti reliqua corporis superficies, pilis longiusculis, 
albidis, quasi sericeis, non circinnatis, rectis, et in densum vellus confertis, obteguntur, — 
exceptis rostri lateribus, et antica parte regionis submentalis, quae, propter rostri in evertendo 
solo usum, depiles, «lurae, et callosae reprehenduntur. 

Rimam oris (Tab. II, Fig. 2) non adeo angustam, ut Harlanus delineavit, deprehendi. 
Distantia anguli oris enim, a rostri truncato plano, novem linearum est, dum in Harlani icone 
vix trium linearum sit. 

Labiis tumidulis, duriusculis et scabris, ab invicem diductis, rictum oris satis amplum 
conspicies, cujus palatum consuetis illis jugis transversalibus, praeter modum duris, frequentatur, 
quorum vestigia profundiora, dorso linguae impressa, pariter observabis. Lingua ipsaerassiuscula. 
carnosa, longa quidem, sed non exertilis, cuneum triquetrum sistit, cujus quidquam complanata 
apex, rotundato margine finitur. 

De dentibus. quorum examen accuratum serius (§. ;>3J instituemus, hio monuisse sufficiet, 
ineisores et caninos deesse, et molares octo in utroque mandibularum latere prostare. 

Oculi, quorum orbes Harlanus nimis grandes delineavit, rectius parvi nuncupandi sunt, 
et palpebrarum angustis valvis, et pilorum circumpositorum densa corona ita absconduntur, 
ut consilium naturae plane pateat, nobilissimos hosee apparatus, tot injuriis interfodiendum 
obnoxios, salvos et sospites conservare. Rima palpebrarum horizontalis, miliis ciliis fimbriata, 
adeo angusta est, ut vix lineam longitudine attingat, ejusque margines incrassati atque tumiduli, 
majorem corneae partem ita obtegunt atque obumbrant, ut nonnisi angustus radiorum lucis ad 
bulbum introitus pateat. Praeterea oculus eum in regione capitis laterali locum occupat, qui 
ab angulo oris sursum postrorsumque sex lineis distat, ideoque a testae frontalis margine laterali 
quidquam prominulo proxime abest. 

Resquilineam retro rimam palpebrarum, auris externae rudimentum patet, quod tamen a 
circumsitis pilis, supra concham varia directione eonniventibus, fere absconditur. Absque cultri 
anatomici interventu tota auris externae fabrica ad simplex orificium canalis auditorii, limbo 
cartilagineo, qui helicem aemulatur, inclusum, restricta esse videtur. Pili brevissimi, hirti, rigidi, 
ab anteriori conchulae cartilagineae margine retrorsum directi, meatus auditorii aditum ita 
praecludunt, ut heterogencis externis illapsuris fere nullum pateat ostium. A superiori conehae 
circumferentia integumentum commune, sub forma plicae latioris, ad marginem lateralem quatuor 
zonarum dorsalium priorum assurgit. 

Tota capitis conformatio aliquid de scrofa habet, cui multo similior esset, si testam fron¬ 
talem demere liceret. Silentio demum praeterire non possum, testam frontalem ad dorsum nasus 
exporrectam, naso ipso multo latiorem osse, ideoque supra rostri latera fornicis ad instar promi¬ 
nere, unde oblonga utrimque lacuna nascitur, cujus profunditas maxima duarum linearum 
est, longitudine ad quinque lineas accedente. Fundus hujus lacunae ea cutis provincia est, 
quae a dorso nasi ad testae frontalis paginam inferiorem tendit. 

Thoracis amplus ambitus magis a musculorum humeralium exorbitanto robore. quam 
ab organorum interiorum volumine pendere videtur. Nihilosecius tamen costas posteriores 
arcus satis spatiosos eflbnnare, ventris attactus docet. Longitudo thoracis, a sterni'furcula 
usque ad cartilaginem mucronatam, quae bene digito tangitur, undecim linearum est, latitu¬ 
dine maxima, quae inter costas posteriores commensuratur, pollicem unum et dimidium 
Aequante. 

Abdomen collapsum et retractum duorum pollicum longitudinem, latitudinem viginti linea¬ 
rum oflert. Integumenta ejus anticam quoque femorum faciem, usque ad articulationem genu, 
attingunt, cruribus solis liberis. 

Orificium ani, pro exigua corporis magnitudine, largum, patulum, numerosis plicis mem¬ 
branae mucosae crematum, retro basim caudae tangit, antrorsum rude, crassum, et informe 
tuberculum vicinum habet, cujus longitudo trium, latitudo plus quam duarum linearum est. 
lior tuberculum, priusquam sexum animalis femininum cognoverim. Priapum esse existimavi 
(Tal>. II. Fig. 3, lit. a). In apice ejus magnum hiat, ostium, cujus margines plicati invicem facile 
diducuntur, et cavum patefaciunt, quod non ad urethram, sed ad vaginampertinere, investigationis 
anatomicae progressus dilucidavit. — In cute pilosa juguli, thoracis ct abdominis, eam indolem 
sericeam, mollitiem, et teneritudinem, de qua Harlanus loquitur, minime adesse, vel obiter inspi¬ 
cienti patebit, neque, si quid recte video, in ulla corporis regione lanuginem aemulat, talpino 
vellere subtiliorem. Pili enim, per omnem corporis ambitum, recti, densi, conferti, et talpinis 

longiores, pellem hirsutam <]uidem recidunt, deficiente tamen eo nitoris et laevitatis gradu, 
quo blanda et attactu mollis talparum pellis luxuriat. 

Extremitates anteriores, posterioribus longitudine parum, robore tamen miro modo ante¬ 
cellunt. Brachia musculis, a thorace et dorso productis, ita omnimode obteguntur, ut cum 
carnosa pectoris parte epiasi confluant, antibraehiis manibusque solummodo libere emergentibus. 
Curiosum est, manus eandem ac antibraehia longitudinem habere, imo, unguibus simul 
computatis, tribus lineis longiores esse. 

Manuum magnitudo et conformatio (Tab. II, Fig. 5 et G) ad terram effodiendam, fortassis 
etiam ad radices evertendas aptissima esse videtur. Carpus etenim et metacarpus, nec non 
digitorum posterior pars, cute coriacea et densa instructa, in largam crassamque palmam, sursum 
gibberam coadunantur, quae unguibus quinque armatur, longis, parum curvatis, margine externo 
acuto, ad scindendum apto, interno obtuso, apice cum modico acumine rotundato insignibus. 

Digitus interior reliquis gracilior, et vicino secundo brevior, unguieulam longam quidem, 
sed angustam, teneram, et facile curvandam gerit. A secundo digito ad quintum, longitudo et 
latitudo unguium ita se habet, ut latitudo earum a secundo ad quintum crescat (cujus latitudo 
ad basim trium linearum est), longitudo a tertio (sex lin.), ad quintum (D/ 2 lin.) decrescat, 
dum digitus secundus, etiamsi longissimus omnium sit, reliquis breviorem tamen unguem (3 lin.) 
nactus sit. Ad digiti quinti basim, tuberculum conicum, crassum, et cornea duritie validum 
eminet, quod sexti digiti quasi rudimentum mentitur, et in quo forsan masculorum attributum 
sexuale agnosceres. 

Cornea scutula, quae in integumento manuum dorsali, insularum instar nidulantur (Tab. II, 
Fig. 5), pilis nonnisi raris, iisque curtis rigidisque, ortum praedent, palmarum locis inferioribus 
(excepto tamen margine interno, in quo unica pilorum ad palmam reflexorum series pectinis 
instar propullulat) prorsus calvis nudisquo restantibus (Tab. II, Fig. G). Latitudo maxima 
palmae septem linearum est. 

Extremitates posteriores. anterioribus minus torosae, graciles tamen dicendae non sunt. 
Crura longis pilis, ad rectam lineam descendentibus investita, ope tali angustioris, pedi unum 
pollicem longo, et quinque lineas lato, innituntur, cujus dorsum similia, sed magis numerosa 
scuta cornea, ae in manus dorso adesse notavimus, cuti inserta offert, quorum interstitia pilorum 
rigescentium scopulis obsidentur (Tab. II. Fig. 7). Planta, praeter callosam et corneam calcem, 
integumento molliori, et pilis orbo tegitur (Tab. II, Fig. 8). Digiti quinque adsunt, quorum 
medius longissimus, extimus brevissimus est. Ungues omnium complanatae, molles, breves, et 
angustiores sunt, in exterioribus duobus digitis acuminatae, in interioribus tribus margine 
rotundo praeditae. 


§. 8 . 


JUDICIUM DE LOCO. QUEM ClILAMYDOPIIORUS IX SYSTEMATE ZOOLOCICO 

OCCUPAT. 


Misce characteribus zoologieis rite computatis, nemini non in aprico erit, locum, quem 
C i.i vi erus Chlamydophoro nostro in systemate zoologieo vindicavit, aptissime et acutissime 
delectum fuisse. Chlamydophorus ad Edentatorum tribum stricte pertinet, et tum dentium ordine, 
tum extremitatum configuratione ad illud genus proxime accedit, quod Cuvierus nomine Tatusiae 

a Dasvpoclibus .sejunxit. Dentium incisivorum in utraque maxilla defectus, digitorum numerus, 
robur, et figura, hanc classificationeui expostulant. Ex ulteriori hujus tractatus progressu satis 
elucebit, Chlamvdophorum cum Tatusia gymnura (Dasypus gymnurus Tllig.) paucis demptis 
ad amussim concordare. Differentiae saltem anatomicae multo minoris momenti sunt, quam 
similitudines, quae inter utrumque animal obtinent. 


CAPUT SECUNDUM. 

OSTEOLOGIA. 

§. 9. 

OSSA CRANII. 

Tab. 111, Fig. I; Tab. IV. Fig. 1, 2, 3. 

Amplitudo occipitis, verticis depressio, et maxillarum in angustum rostrum productio, capiti 
formam cunei conciliant. In Dasypodibus magis oblonga ejus figura est. Si tuberum frontalium 
praegrandium orbes, et maxillae inferioris ramos elatos abesse tibi fingere velis, magnam inter 
ClilamvdopLori et Chrysoeliloridis cranium similitudinem intercedere invenies. Ceterum charac¬ 
teres gentilitii Dasypodum, Clilamydopliori cranio quoque conveniunt. 

Quod calvariam attinet, parietes ejus, quantumvis firmae, tamen adeo tenues sunt, ut 
lucem transmittant., et, tabulae externae atque internae coalitu, plurimis locis spongiosam diploen 
excludant. Ossa temporum, partes eondyloideae occipitis, et ossium parietalium centrum, hujus 
regulae generalis exceptionem constituunt, et succulento gaudent meditullio, cujus spongiosa 
penetralia canales trajiciunt, vasorum «anguiferorum decursui patentes. — Etiamsi in reliquo 
speciminis nostri sceleto, nulla, quae provectiori aetati propria sunt, signa adfuerint, omnia 
tamen calvariae et faciei ossa, suturis evanidis, in unam adeo confluxere ollam, ut, qualis 
singulorum extensio, et ad varias capitis provincias relatio sit, nonnisi conjectura assequi liceret. 

Os occipitis, ambitu et robore inter reliqua principatum tenet. Squama ejus ad perpendi¬ 
culum ascendens, veram eapitis puppim sistit, ope cristae elatioris cum ossibus parietalibus 
committitur, et musculorum cervicalium mole ita obruitur, ut compages ejus ossea ad extremam 
teneritudinem redacta, hemisphaeriorum et vermis cerebelli tamquam modulum et imaginem 
exhibeat. 

Processus condyloidei parum quidem eminent, sed magno excellunt ambitu. Longitudo 
latitudinem ter excedit. Mutuo paralleli sunt, et convexam faciem, cartilagine lacvigatam, atlanti 
ita obvertunt, ut articulatio inde producta, capiti notabilem, ne dicam summum, flexionis ct 
extensionis gradum concederet. Foramen occipitale, pro exiguo capitis volumine, non magnum, 
sed maximum sane dicendum. Mensura transversa ejus quatuor lineas adaequat, longi¬ 
tudine ad tres lineas declinante. Figura rotundatis angulis quadrata. - - situs verticalis. Inferior 

foraminis margo facieculam glenoidalem minimam oculis bene lyneeis obvertit, quae nonnisi 
in maximo flexionis gradu, tuberculo anteriori atlantis contigua erit. Internam ossis paginam 
paullo infra, ubi de sulcis cranii internis sermo erit, curatius examinabimus. 

Ossa 'parietalia ad limitandam musculi temporalis aream, sueto more contribuunt: — ceterum 
nullo gaudent attributo, quod commemorare operae pretium valeret. 

Ossa frontalia in ipso suturae coronalis (cujus leve vestigium superost) limine , gemino 
elevantur tubere, cujus asperum, et denso cortice osseo munitum culmen, scuto dermatieo capitis 
solidum et stabile fundamentum praebet. Inter utrumque tuber frontale sinus interjacet, quem 
tuberibus suffulta capitis testa superne claudit, et in antri speciem convertit, cujus cavitas textu 
fibroso, denso, tomentoso, oleosa adipe perfuso, occupatur. Asperum tuberis frontalis fastigium 
cum incumbente capitis theca adeo intimum init eonnubium, ut ad pellem integram et illaesam 
aufferendam, summa cautione opus sit. Basis ejus in mollem clivum prolongatur, qui cum adversi 
lateris‘socio per rostri dorsum convergit. 

Ossa temporalia a Dasypodum norma manifeste abludunt. Os tympanicum enim in ovalem 
et spatiosam intumescit bullam, qualem in rosoribus invenire consuevimus, dum in Dasypodum 
familia tympanum aut formam irregularem, compressam, angulosam, praesentare soleat, aut in 
simplicem armillum degeneret, membranae tympani firmandae idoneum. — Meatus auditorius 
externus miro modo, a mammalium cujus vis stirpis typo, divergit. Quamvis enim in Scrofa, et 
in Castore, meatus auditorii externi excedens longitudo lippis et tonsoribus affatim nota res sit, 
Chlamydophori tamen ponis aeustieus longitudine et directione sua ad prodigium accedit. 
Monendum tamen est, hunc meatum auditorium non meram tympani prolongationcm tubiformem, 
sed canalem sui juris esse, qui cum bulla tympani textus fibroso-cartilaginei interventu com¬ 
mittitur. Mobilis ideo erit, et cultelli acie facile a tympano separandus. Quin imo ipsissimus hic 
meatus auditorius, duobus tubulis osseis, cartilagine rite coaptatis, constat, quorum unus cum 
tympano cohaeret, alter ad concham auris cartilagineam dirigitur, et, priusquam eam attingat, 
tertii ossiculi accessione quidquam prolongatur, quod vero non tubulosum, vel annullare. sed 
breve et quidquam incurvum, mediocre hujus tubi ossei alioquin longissimi addimentum sistit. 
Prior tubulus a tympano recta sursum fertur, dein super processus zygomatici radicem antrorsum 
curvatur, et alteri tubulo associatur, qui ad aperturam auris externam, oculo vicinam, recto itinere 
tendit. — Neminem latebit, qui anatomiam comparatam summis tantum labris degustavit, hic 
non de meatu auditorio osseo vero, sed de cartilagineo agi, qui ex consilio naturae osseam 
induit naturam, et in geminum tubulum dispescitur. 

Si parva licet componere magnis, Echidnae setosae meatum auditorium, longitudine insolita 
conspicuum, in mentem revocarem, cujus parietes (tracheae ad exemplum) longa consistunt 
annulorum cartilagineorum serie. Fac hosee annulos in duos tubulos coalescere, mollitiem cartila¬ 
gineam cum ossea commutare duritie, et habebis Chlamydophori, de quo modo narravimus, organon. 

Eo loeo, ubi meatus auditorius arcum zygomaticum superaseendit, in squama temporali 
patulum foramen deprehendes, omnium quae in capite occurrunt, excepto occipitali, maximum, 
et procul dubio isti poro analogum, quem veterinarii temporalem vocant. — Os petrosum a 
lapidea duritie tantum abest, ut spongiosum meliori jure audiat. Canales semicirculares, et 
cochleae spiralis gyrus absque ulla scalpri applicatione, ob materiae osseae ambientis parcitatem, 
sponte in oculos cadunt. 

Processus zygomatici radix, loco foveae glenoidalis, tubere articulari rotundo et humili 
praedita est, quod processus condyloidei maxillae inferioris mediocrem sinum articularem-attingit. 

Os sphenoideum , ob fissurae orbitalis superioris absentiam, nullum inter alas majores et 
minores diserimen offert, et proeessibus pterygoideis angustissimis brevissimisque exornatur, 
qui neque duplicem laminam, neque fossam pterygoideam offerunt, et cum ossibus palatinis 
lineari consortio confluunt. Corpus ossis sphenoidei sinum non recludit, qui ad narium cavum 
amplificandum concurreret. Jluic officio ala minor consulit, cujus cavernulis turgida compages, 
ad augendam odoratus officinam contribuit. Cerebro obversa corporis plaga, in foveolam depri¬ 
mitur, quae processibus triquetris, utrimque scopulorum ad instar eminentibus, limitatur, et 
sellae turcicae (rectius anglico more complanatae) imaginem exhibet. 

Ossis ethmoidei maxima in construenda calvariae basi dignitas est, quippe quum sic dicta 
lamina cribrosa dimidiam fere ejus partem efficiat. Innumeris foraminalis pertusa, elegantissimum 
aspectum praebet. — Insolita laminae cribrosae magnitudo omnibus Dasypodum generibus 
competit, in quibus tertiani fere baseos calvariae partem efficit * 1 ). 

§. 10 . 

CAVUM CRANII. 

Tab. IV, Fig. 3. 

Cavum cranii formae capitis externae ad amussim correspondet. Basis ejus maximam partem 
osse eribriformi efformatur, — ossa petrosa, sphenoideum et occipitale, modice contribuunt, — 
frontale plane nihil. A Dasypodibus eo differt, quod lamina cribrosa ossis ethmoidei, relativo 
sensu, majorem ambitum praesentet, neque in recessum, quo cavum cranii antice prolongaretur, 
depressa appareat. — Fornix cranii in medio sulcum, suturae sagittali congruum, ostendit, qui ad 
suturam lambdoideam biiurcatur, et divaricatis cruribus ad magnum porum temporalem, cujus 
paulo abhinc mentionem injecimus, descendit. Ossis parietalis media regno extrorsum nihil, intror¬ 
sum vero conspicuo modo protuberat, et in aggerem semilunarem, antice con vexum, elevatur, qui 
cerebri hemisphaerio profundiorem imprimit sulcum. Squama ossis occipitis intus cristas longi¬ 
tudinales duplices, antice arcuatim confluentes, offert, quae vermis cerebelli latera stricte definiunt. 
Harum cristarum arcuata commissura, cristis ipsis quidquam elatior apparet, et, quum inter 
cerebrum et cerebellum situm occupet, pro tentorii ossei rudimento declarari posset, quod inDasy- 
pode setoso notabilem crassitiam acquirit. In Dasypode gymnnro juveni cristarum occipitalium 
commissuram arcuatam, non ad os occipitis, sed ad ossa parietalia pertinere, plane video. Laterales 
cavi cranii parietes lustrando, sulcus idem in oculos cadit, quem non solum in .Dasypode setoso 
et gymnuro, verum etiam in Inscetivoris et Chiropteris aliquibus observare licet. Sulcus hiece, 
horizontali directione antrorsum tendens, nihil aliud, nisi continuatio canalis est, cujus exordium 
ad ossis occipitalis latera modo commemoravimus, et qui arteriam occipitalem ad cavum cranii 
deportat. Ibidem canalis in sulcum mutatur, qui per squamam temporalem et os parietale antror¬ 
um tendit. Ad suturam coronalem denuo in canalem transformatur, qui haud procul a laminae 
cribrosae ora terminatur, et arteriam, quam huc conduxit, per laminam cribrosam libere evagari, 
et in rete formosissimum dissolvi sinit. Canalem hunc, in nostro de Edentatis tractatu angiologico. 
quoque adduximus 2 ), ciquo. ob rationes ibidem proditas, canalis diploetiei nomen imposuimus. 


*) Kajip, anatomische Untersuehungcn iiber die Edcntaten, 2. Aufl. pag. 35. 

i ) Uber ilas arterielle Uelass-System der Edcntaten. r>eukschrifteu der mathem.-naturw. CI. der knis. Akad.. VI1. Jid. 

Foramina calvariae, si eum altioruin mammalium cranio comparantur, parum a nonna 
aberrant* et quidem sequentibus momentis: 

1. Fissura spheno-orbitalis eum foramine rotundo confluit. Id jam in Dasypodibus 
contingere, contra Cuvierum affirmo. 

2. Canalis caroticus genuinus partem petrosam ossis temporum pertundit. 

o. Foramen condyloideum anticum cum foramine jugulari pariter coalescit. 

4. Foraminis condyloidei postici loco, profundissima fovea patet, quae ligamento laterali 
processus odontoidei introitum, et’securum insertionis fundamentum praebet. 


8. 


l. 


OSSA FACIEI. 


Osseum faeiei fundamentum eodem ac in Dasvpodibus ossium numero concinnatur, quorum 
vero praecox conferruminatio suturarum vestigia prorsus delet. In genere Clilamvdophori facies 
Dasypodibus (excepto Uasypode minuto) brevior, et angustior, — ob maxillae inferioris ramos 
longiores vero, altior est. 

Maxilla superior corpus offert tumidum, extus molliter convexum, et ea regione, quae 
inter apophysim zygomaticam et tuber frontale intermedia est. lamina ossea pellucida obtectum, 
ut interioris cellulosae fabricae, quae narium labyrinthum amplificat, vestigia intervisere liceat. 
Octo dentibus armatur, quorum situs, directio, et forma talis, qualis in Dasypodc gymnuro obser¬ 
vatur. .Radices eorum autem multo longiores, maxillae profundius infixae haerent, et laminam 
ossis externam, teneram et obsequiosam, totidem jugis alveolaribus elevant, ut undulata maxillae 
superficies, radicibus intus delitescentibus ad amussim correspondeat. — Processus zygomaticus, 
quinto denti imminens, canali infraorbitali viam sternit, et modico processu deorsum vergente 
protuberat. — Processus nasalis cum osse intermaxillari et nasali in rostri tubum osseum 
conjugatur, eui nullum os praenasale, quod in Dasypodibus raro deest, praefigitur. — (‘analis 
naso-palatinus geminus. 

Os palatinum cum processibus pterygoideis, et corpore maxillae superioris, plane confluit. 
Pars ejus perpendicularis brevissima est. 

0«!? zygomaticK/m compressum, rectum, modice in altum curvatum, et tubo osseo, qui meatus 
auditorii externi vices agit, contiguum. Pons zygomaticus vix, ac ne vix quidem, arcuatus, super 
foSsam temporalem et orbitariam confluentem, recto tramite extenditur. 

Os lacrymale marginis infraorbitalis partem constituit, in qua canalis naso-Iacrymalis 
ostiolum patet. 

Quomodo Concharum nasalium turbines sese habeant, §. 48 docebit. 

Vomer brevis est, ad choanas usque non pertingit, quae ideirea in unum fbraminulum. 
transverse ovatum, coeunt. 

Maxilla inferior (Tab. IV, Fig. 4), ob menti symphysim cartilagineam, in duas partes 
laterales discedit. Utraque corpore horizontali, et ramo perpendiculari constat. 

Corpus maxillae octo dentium radices adeo alte insertos custodit, ut in inferiori ejus margine 
tot sphaericae elevationes emineant, quot dentium majorum radices insunt. Itamus ascendens, 
compressus, minime fortis, imo pellucidus, processu condvloideo et coronoideo, uti regula poscit, 
terminatur, intercedente incisura semilunari. Longitudo rami ad longitudinem corporis se habet 

ut 7 lineae ad 10 lineas. Processus eondyloicleus. quod bene notari meretur, coronoideo nonnihil 
longior est. In Pasypodibus, quorum maxillae coram sunt, contrarium eminenter obtinet. Super* 
fici es condyli glenoidalis minime capitulum, sed foveolam modice concavam aemulat, quae cum 
convexa ossis temporum superficie articulari accurate congruit, et articulationi temporo-maxillari 
ginglymi mechanismum conciliat. Motus lateralis, obstantibus vicinorum ossium repagulis, 
excluditur, et motum antrorsum retrorsumque directum, cui ossium configuratio propitia foret, 
aeque non contingere, dentium coronae, linea serrata congressurae, abunde testantur. Capsula 
articularis stricta et angusta. Cartilago interarticularis nulla. — Canalis inframaxillaris amplo 
foramine in interno rami ascendentis latere exoritur, angusto hiatu pone symphysim menti 
terminandus. 


& 12 . 

08 UYOIPES. 

Os hyoides Chlamydophori tribus constat partibus: basi s. corpore, eornubus anterioribus 
et posterioribus. 

Basis ferri equini more curvata, medianum tuberculum musculis a sterno venientibus offert. 
Os entoglossum nullum. Processum baseos, ad cartilaginem thyreoideam cxporrectum. quem 
Rappius ! ) Dasypodibus adseribit, neque in Pasypode setoso, neque in Chlamydophoro adesse 
vidi. Cornua posteriora , quae in homine magna audiunt, nonnisi parva tubercula sunt, cum 
basi ossis hyoidei per genuinam synostosin confluxa. Cum cornibus anterioribus cartilaginis 
thyreoideae vera articulatione congrediuntur, quae etiam in Dasypodibus occurrit. Cornua 
anteriora (in homine minora) longitudine ipsam basim superant. Tribus conflantur segmentis. 
Primum brevissimum, ast reliquis crassius est, et cum basi ossis hyoidei per arthrodiam — non 
per synchondrosin, ut autorum erronea sententia est, — conjungitur. Secundum segmentum 
longissimum et teretiusculum, cum primo et tertio itidem ligamento capsulari, nequaquam 
vero cartilaginis interventu cohaeret. Tertium segmentum, ossis styloidei rudimentum-est, quod 
eum osse petroso strictissimis fibris tendineis conneetitur. 


§. 13. 

COLUMNA VERTEBRALIS. 

A. GENERALES VERTEBRARUM CHARACTERES. 

In columnae vertebralis constructione natura nec eodem, ac in Pasypode gymnuro, ossium 
numero, nec consimili unionis modo usa est. Vertebrae colli septem et lumborum tres, numero 
quidem eum Pasypode gymnuro concordant, ast Chlamydophoro undecim tantum vertebrae 
thoracis sunt, — Dasypodi duodecim. In Pasypode gymnuro prima lumborum vertebra, eo 
loco, ubi duodecima thoracis vertebra costam suam adnexam habet, nucleum osseum, cartilagine 
agglutinatum, sustinet, quem si costae dignitate investire placeat, vertebrarum thoracicarum 
numerus ad tredeeim augendus, lumbarium vero ad duo restringendus esset. 


1 ) Lib. i*it. pag. Gl. 

Vertebrae colli, a prima ad septimam, ea semiaimuJi inferioris intumescentia carent, quae 
in reliquis animalibus corporis nomine salutari consuescit. Locum ejus tenuis et pellucida oceupat 
trabecula ossea, ita ut quaevis colli vertebra annularem atlantis formam quodammodo conservet. 
In Dasvpode setoso et gymnuro, Epistroplieum eum tertia colli vertebra coalitum video: — in 
Chlamydophoro quarta quoque hac synostosi absorbetur. In Dasypodum speciebus omnibus, 
singulis vertebris disci ossei agglutinantur, quales in Cetaceis et Palmipedibus vertebrarum 
juncturis intercedere noscimus; — in Chlamydophoro hae taleolae osseae per omnem columnae 
vertebralis longitudinem desiderantur. 

B. CORPORA VE UT EB RARUM VERIS CONGREDIUNTUR ARTICITLATI O NI BUS. 

In Dasypodibus vertebrarum seriata colligatio, ligamentis intervertebralibus fibro-carti- 
lagineis concreditur, quorum nucleus fere liquidus, in praeparatis siccis ita fatiscit, ut sinum in 
medio adesse facile crederes. In Chlamydophoro vertebrarum cervicalium nexus, a reliquarum 
vertebrarum conjunetione differt. Semiannuli inferiores vertebrarum cervicalium ligamentis 
fibrosis vulgaribus inter se colligantur; — vertebrarum thoracicarum et lumbalium corpora 
autem veris articulationibus ita copulantur, ut cujusvis vertebrae anterior facies in condylum 
articularem exurgat, qui praecedentis vertebrae fovea glenoidali excipitur, et tali pacto articulus 
enascatur, qui ad enarthrosium censum pertinet. 

<’. A UT I CULAT ION < VERTEBRARUM NOVAE. 

In vertebrarum cervicalium ordine novae quaedam articulationes accedunt. 

1. Inter semianimium atlantis et epistrophei superiorem. Atlas modico tubere, ne dicam 
plana areola (Tab. IV, Fig. 5, lit. c), Epistrophei arcum tangit, quem, dum in gyrum movetur, 
affrictu Jaevigat. 

_>. Pi •ocessus odontoidei vertex, foraminis occipitalis limbo inferiori contiguo per mem¬ 
branulam capsularem alligatur. 

3. Semianimius inferior cujusvis vertebrae colli, cum proxime adstantibus non solummodo 
ope ligamenti fibrosi, nuperrime allati, verum etiam duabus articulationibus anterioribus, toti- 
demque posterioribus conjungitur (Tab. IV. Fig. 6, lit.ee). Plana articularia, huic officio 
inservientia, ligamento fibroso intervertebrali ab invicem separantur. Plana anteriora convexa, 
posteriora concava visuntur. Evanescentibus in vertebrarum reliquarum serie ligamentis hisce 
intervertebralibus, clarum erit, plana antica in unum condylum, — plana postica in unam 
foveam glenoidalem confluere. 

4. Processus transversi collares quoque, dempto atlante, articulari foedere junguntur. 
Sibimet enim mutuo ita incumbunt, ut unus alterum motu suo confricet, unde articulationis 
necessitas elucet. Praecedens processus transversus concava, sequens convexa superficie arti¬ 
culari gaudet. 

JJ. CHARACTERES VERTEBRARUM SPECIALES. 

Reliqui vertebrarum cervicalium characteres anatomici sequentes sunt. 

Atlas (Tab. IV, Fig. 5), reliquis potior, praecipue laterum mole epistroplieum excedit. 
Superficies articulares concavae, condylis occipitalibus fovendis destinatae, situm perpendicularem 


3* 


20 


Joseph us ll ijrtl. 


ostendunt. Facies glenoidales. epistrophcn obversar, planae sunt, et oblique extrorsum tendunt. 
Massis lateralibus gemina tubercula insident, quorum inferius processum eostarium, quorum 
superius processum transversum repraesentat. Praeterea canales gemini partes laterales atlantis 
permeant. Pinis eorum canalis transversarius est, arteriae vertebralis trajectui, quem in Dasv- 
podibus pridem descripsimus, exsculptus: — alter nervum cervicalem primum exire facit, et 
foraminis intervertebralis primi partes agit. 

Eptsfmphens (Tab. IV. Fig. l>). eum tertia et quarta cervicis vertebra coalescens, synosteos 
praecocis satis clara signa offert. Tuberculo oblongo. aspero, arens superioris medium occupante, 
et procul dubio processuum spinosorum confluxu orto, haec vertebrarum trias a reliquis dignoscitur. 

Secunda et tertia colli vertebra, loco foraminis intervertebralis, canales privatos nervorum 
egressui aperiunt: — -quarta, quinta, sexta, et septima, sua foramina intervertebralia binario 
congressu efformant. — - Desuper inspecturo aliud foraminum intervertebralium genus in oculos 
cadit, quod inter processus articulares ct transversos residet, et ramis dorsalibus nervorum 
cervicalium viam sternit. Foramina intervertebralia ideo in inferiora et superiora convenienter 
distingui debent. 

Processus articulares omnium colli vertebrarum perquam humiles, et ita curvati sunt, ut 
motui flexorio et extensorio nullo impedimento esse possint. 

Vertebra colli septima, nulla spina praedita, duobus corniculis lateralibus, satis longis, 
acutis, et deorsum directis gaudet, quae in Dasvpodibus quoque prostant. 

In vertebris thoracicis et lumbalibus semianimius inferior, si e dicti corporis molem pededentim 
acquirit. Processus spinosi in thoracicis longissimi, a primo ad undecimum longitudine paullatim 
decrescunt. In lumbalibus fere consident. — Processus articulares e contra in thoracicis brevissimi, 
in lumbalibus longiores apparent. Processus transversi thoracici, extremo tine, appendiculis 
conicis, brevibus, acuminatis, vel obtusis, sursum postrorsumque directis instruuntur, quae 
in Dasvpode setoso, rotundatae apicis causa, magis ad papillarum formam accedunt. Clarissimus 
Itefzius , idearum lumine et perspicuitate insignis, in hisce tuberculis, processuum mammillarium 
quasi praecones rite agnovit. In octava thoracis vertebra processus transversus duplici tuber¬ 
culo terminatur: anteriori ntpote interno, et posteriori externo. In vertebra nona tuberculum 
anterius, sive internum, ad processum articularem anteriorem proprius accedit, majorem acquirit 
longitudinem, et fere recta sursum effertur. A decima thoracis ad secundam lumborum vertebram, 
processus hi ascendentes longitudinis incrementa ita capiunt, ut processuum spinosorum decli¬ 
nantem altitudinem excedant (Tab. IV, Fig. 0. Iit. a); — in vertebra lumborum tertia autem 
protinus ad humilem nodulum collabuntur. Retzii auctoritate et argumentis ingeniosis'fultus, 
hnsee processus, neque cum Stannio ad accessorios referrem, neque, cum Qioenio . metapophysinm 
vago nomine appellarem, sed ad processuum mammillarium familiam numerarem, quum ipsissimo 
loco stent, quo hominis processus mammillares protuberare consuescant. 

Processus transversi in lumbalibus adeo obsolescunt, ut ad inconspicuos redigantur colli¬ 
culos, foraminibus intervertebralibus praefixos, et modo non ad arens vertebrarum, sed ad 
processus earum accessorios (Retzius) pertineant. Ili processus accessorii, qui jam in vertebris 
thoracicis posterioribus conspicui evadunt, in vertebris lumbalibus summum capessunt evolutionis 
gradum, ct processus latiores sistunt, a postico arcus vertebralis margine obortos (Tab. IV, 
Fig. <s ct 0, lit. />), qui a vicino processu articulari, hiatu profundiori ct angustiori separantur, 
et inter processum mammillarem ct eostarium sequentis vertebrae ita adiguntur, ut cum utroque, 
obversis plagis, plana articulatione conjugentur. Processus accessorii vertebrarum thoracis, 

foveolae articularis, quae costae capitulum accipit, partem efficiunt, et foraminibus duobus tere¬ 
brantur. inferiori et superiori, quae nervorum dorsalium bifariam divisa stamina percurrunt, et 
idcirco ad foraminum intervertebralium dignitatem et jura aspirant. In vertebris lumbalibus 
ambo haec foramina duorum processuum accessoriorum combinatione efformantur. 

Cave denique, ne processus eostarios vertebrarum lumbalium bene evolutos, cum proces¬ 
suum transversorum rudimentariis tuberculis confundas. 

Vertebrarum sacralium mentionem serius (§. 16) injiciemus. 

E. VERTEBRAE OA COALES. 

Vertebrarum caudalium Yarrellius quatuordecim recte muneravit. Prima cariun eum 
osse sacro, et reliquae inter se. discis cartilagineis conneetuntur. Configuratione sua a verte¬ 
brarum prototvpo evidenter differunt (Tab. III. Fig. 7). Prima xaf e&jrijv curiosa notatur figura. 
Corpus ejus prismaticum processibus transversis robustis, ast curtis, gaudet. Arcus processus 
articulares anteriores edit, qui cum duobus tuberculis , ad marginem posticum cristae sacralis 
mediae 1 ) emergentibus, vera arthrosi junguntur. Processus spinosus tumidus, fortis, depressus, 
eum processibus articularibus posticis ita coalescit, ut hos pro meris faeiebus articularibus pro¬ 
cessus spinosi facile habeas. Praeterea antica processus spinosi facies, eum processibus articu¬ 
laribus anterioribus, pessulo osseo, quasi filiformi, eonneetitur. unde foramen geminum nascitur, 
tendinum caudam extendentium trajectui destinatum. Simile quid de illis tuberculis articularibus 
valet, quae modo ad marginem posticum cristae sacralis mediae citavimus. 

Quod proprietates reliquarum vertebrarum caudalium attinet, sequentia generalia statuisse 
sufficiet: 

L Areus superiores, ad decimam usque vertebram, volumine et robore pedetentim dimi¬ 
nuuntur. Undecima, et reliquae, arcu superiori carent. 

2. Processus articulares anteriores et posteriores eum processibus spinosis paullatim con¬ 
fluunt, adeoque contabescunt, ut, a quarta caudae vertebra, per reliquas omnes, processus 
articulares vertebrarum contiguarum sese nullatenus attingant. 

3. Processus transversi solummodo in tribus anterioribus caudae vertebris conspicui. In 
quarta, ad octavam iioque, prorsus disparent., — in sequentibus vero rursus notabili modo 
explicantur, et extremae caudae spatularem figuram conciliant. 

Processus transversus primae et secundae vertebrae infra sulcatus est, — tertiae vero canali¬ 
culo longitudinali excavatur. Sulci, canalisque. decursui arteriolarum ex rete mirabili coccygeo 
provenientium inservit. 

4. Areus vertebrarum inferiores, ad penultimam usque, distincti. In prima et secunda 
arcus apertus est, *— in reliquis clausus. Noli tamen verbo parcus* nimis dare, quippe quum 
crura connivcntia, quae in aliis animalibus occurrunt, desint, et totus quantus arcus nil nisi rude, 
cuboideum tuberculum sit. vertebrarum juncturis infra annexum, et canaliculo pertusum, qui aortae 
caudalis filiforme stamen hospitat. Inferior et lateralis superficies horum tuberum sulcis striatur, 
qui in primo et secundo tubere in veros, etiamsi angustissimos canales vertuntur, per quos 
musculorum caudalium tendines efferuntur. 


1 ) Series processuum spinosorum ossis sacri confiuxorum. 



Josephus Hyrtl. 


o-> 


§. 14. 

THORAX. 

(Jlilamydophori thorax fida Dasypodis gymnuri imago est. 

A. STERNUM. 

Tab. 3, Fig. 6. 

Sternum manubrio, corpore quadripartito, ct processu xiphoideo constat. Manubrium latum, 
crista mediana inferiori divisum, penes incisuram jugularem gemina protuberat apophysi, musculo 
sterno-mastoideo obsessa, et illis nucleolis osseis analoga, quae in Dasypode gymnuro, tamquam 
ossa suprasternalia, anteriori manubrii margini cornuum ad instar insident. 

Quemadmodum vertebrarum dorsalium et lumbalium cohortem in Chlamvdophoro enar- 
throtice compactam vidimus, ita quoque quatuor corporis sterni partes non cartilagineis symphy¬ 
sibus, uti in Dasvpodibus, sed articulis amphiarthrotieis conjunguntur. In Dasvpodibus porro 
singulis sterni partibus epiphvses diseoideae applicantur, quae in Chlamvdophori sterno nullo 
modo occurrunt. Quatuor corporis sterni portiones manubrio multo angustiores sunt, et formam 
quadratam offerunt, quae in quarta portione, omnium minima, apiee postrorsum respiciente, 
in triangularem mutatur. 

Processus xiphoideus spatula partim ossea, partim cartilaginea est, qualis in permultis 
mammalium generibus affatim innotuit. 

Sternum sex tantum costis veris utrimque articulos parat, quorum conditio ('a est, ut non 
ad margines sterni laterales, sed in inferiori ejus faeie, foveolae costis accipiendis idoneae 
pateant, quae extremitates sternales costarum dextri et sinistri lateris, usque ad mutuum con¬ 
tactum, appropinquare sinunt. Quin adeo sexta costarum conjugatio tantum, sibi arrogat, ut 
processum xiphoideum ab ipso sterni corpore arceat, euraque sola duplici articulo sustentet. 

B. COSTAE. 

Quaevis costa, excepta prima, binis constat segmentis: uno superiori, longiori, altero infe¬ 
riori, magis rectilineo, et breviori, quod cartilaginem costae ossificatam repraesentat. Ambo 
segmenta nequaquam vero symphysi cartilaginea, sed genuina articulatione connectuntur. 

Costa prima, reliquis brevior, sed quadruplo latior, laminam potius planam, quam costam 
incurvam aemulat, quae, dum totum marginem lateralem manubrii sibi appropriat, firmissimum 
thoracis cingulum efficit. 

Costa septima, et ejus quae veniunt sorores, sterni attactum respuunt, cartilagines suas 
ossifieatas mutuo tegulatim imponunt, iisque capsulas synoviales ad mitigandam trituram inter¬ 
serunt. Costa undecima, molliori, eaque brevissima cartilagine instruitur, quae decimae non 
incuba, sed contigna est. 


§• 15 . 

EXTREMITATES ANTERIORES. 


Chlamvdophori membra pectoralia cum Dasypodis gymnuri extremitatibus anterioribus 
oinni numero concordare, vel fugitiva docet inspectio. Sive enim ossium numerum, sive conforma- 

tioiiom. sive articulorum modum examinare labent, summam inter utnunqiie animal similitu¬ 
dinem intercedere comperies. 

A. CLAVICULA. 

Debilissima extremitatis valentissimae pars clavicula est. quae dimidium pollicem longi¬ 
tudine vix excedens, modica erassitie, et deorsum quidquam incurva directione praedita, seapulam 
cum sterni manubrio copulat. Non ultra lineam lata, ob compressam diapkysim, minori adliuc 
erassitie pollet. InDasypodc, ope ligamenti fere cartilaginei , cui nucleus osseus inest, eum ossi¬ 
culo suprasternali conjungitur, articulatione nulla obvia. In Chlamydophoro idem, evanescente 
tamen nucleolo osseo, contingit. Extremitas altera claviculae, cum acromio non solum articulatione 
concreditur, verum etiam ligamenti coraeo-aeromialis fasciculo firmatur. 

O o 

11 . SCAPULA. 

Scapula undiquaque musculorum tumentibus stratis obruta, triangularem formam conservat. 
Margo ejus superior convexus, inferior concavus, anterior reetilineus est. Facies thoraci accom¬ 
modata in sinum excavatur, — facies externa duabus cristis (quas perperam spinas vocant) 
insignitur, quarum anterior in enorme, et hami adinstar supra caput humeri incurvum acromion 
educitur, — posterior, non adeo elevata, ad scapulae collum terminatur. Angulus posterior 
scapulae in Chlamydophoro acutissimus, in Dasypodibus brevior et obtusior evadit, simulque 
opitulante cartilagine scapulae adnectitur. Processus coracoideus brevis, conicus, robustus, — 
incisura semilunaris lata, — ligamentum coraeo-acromiale forte, triangulare, — cavitas glenoi¬ 
dalis ampla et profunda. Acromium uncinatum non tantum super caput brachii incurvatur, sed 
etiam tuberculum brachii majus sinu suo ita circumdat, ut intensus brachii motus capsulae syno¬ 
vialis interpolationem requirat. 


a os BRACHII. 

Os brachii curtum, prismaticum, robustum, — caput articulare tumidum, grande, — tuber¬ 
culum externum triquetrum, vertice supra caput ossis elata, — tuberculum internum ovale, — 
sulcus intertubercularis, laterum objectu, in verum canalem coiens, quem flexoris bicipitis tendo 
ingreditur. In hujus canalis praesentia, unicum inter Chlamydophori et Dasypodis brachia 
discrimen habes. Spina tuberculi majoris in eristam altissimam et praeruptam assurgit, quae 
infra brachii medium exporrecta, crudiori cessat tuberculo. Spina tuberculi minoris brevior, 
humilior, — canthus brachii externus, in cultri aeiem acuitur, — condylus internus mire clon- 
gatus, fortis, arduus, foramine supracondyloideo magno, ovali, hiat. Trochlea brachii, ephippii 
more concava, cum eminentia capitata vicina confluit.’ 

D . OSSA A NTTBRACIIl I. 

Ossium antibrachii biga, nullo ad olecranon respectu habito, brachio brevior, ulna constat 
lata, complanata, et radio terete. Lunata ulnae incisura, quae trochleam amplectitur, in media 
ossis longitudine consistit, — tanta est olecrani vis! — Olecranon ipsum primo recta postrorsum 
tendit, dein vero flexura aneyroide deorsum curvatur, et hamata desinit apophysi, quam in 

Dasvpodibus frustra quaesivi. Inferior ulnae extremitas, in regione dorsali, processu mucronato 
insolito, antrorsiun et sursum direeto insignitur, quem in Dasypode pariter vel plane abesse, 
vel in tuberculi crudioris tumulum subsidere vidi. Radii rotunda columella, exile ulnae addita¬ 
mentum est. haud ulla rotatione movendum, et infra, praeter processum styloideum praelongum, 
simili, ac in ulna exstat, mucrone sursum vergente distinctum. 

E . o s s a e A r i* i. 

Tai). III. Fig. *2 et 3. 

Ossium carpi coetus duplici acie disponitur, quarum utraque quatuor ossicula, eodem 
nomine, eodemque ordine, qui in homine solennis est, continet. Scaphoideum et lunare ad radium, 
triquetrum et pisiforme ad ulnam spectant. Horum ossiculorum maximum pisiforme est, quod 
scopuli turriti forma in inferiori carpi regione emicat (Tab. III, Fig. 2, lit. b), et basi sua latiori 
ejusdem articulationis particeps evadit, quae ossis sesamoidei maximi, flexoris digitorum communis 
tendini inserti, motum regit (§. 28). Os triquetrum, cunei brevioris modo, inter lunatum et pisi¬ 
forme intrusnm. ad volam non pertingit, et, prorsus inaudito more, digitum quintum fert. Secunda 
enim ossium carpi minutorum acies, solitis quatuor conflatur ossiculis, quae vero, ob multanguli 
majoris et minoris parvitatem quinque, digitis sustinendis adeo male sufficiunt, ut quintus digitus 
ultra ossis quarti (i. e. hamati) latus externum jaceat, et pro metacarpo suo in ossis triquetri 
obvia plaga, quin imo in ipsa ulnae extremitate antica (vel inferiori), fundamentum inveniat. 

E. OSSA METACARPI ET DIGITUUITM. 

Ossa metacarpi et phalanges digitorum in Chlamydophoro et Dasypode gymnuro singu¬ 
larem experiuntur a normali regula alienationem. 

Metacarpus et binae pollicis phalanges, bacilli ossei mirum graciles sunt, et reliquorum . 
digitorum ossibus quidquam longiore.^. Pollicis indice minor longitudo, phalangis inediae defectui 
imputanda. Index metacarpo et tribus phalangibus, quadruplo fortioribus, constat. Digitus medius 
metacarpo adhuc robustiori, sed duabus solummodo phalangibus instruitur. Phalangem primani 
deesse, vel, ut aptius dicam, eum antica metacarpi extremitate confluxam esse, inde elucescit, 
quod metacarpi apparens extremitas anterior, non capitulo rotundo tumeat, sedtroelileam aemulet, 
qualem in anteriori phalangis primae fine adesse, notissima res est. Praeterea figuram metacarpi 
tertii attentius examinando, tuberculum orbiculare, nodo arundinis simile, occurrere videbis, 
quod factae synosteos perpetuo documento erit. Ex situ hujus tuberculi porro intclliges. meta¬ 
carpum phalange prima duplo breviorem exstitisse, ut cuboideam potius figuram habuisse constet. 

Digiti quarti metacarpus una tantum gaudet phalange, quare inviti cogimur suspicari., meta¬ 
carpum, etiamsi brevissimum, primam et secundam phalangem absorpsisse. 

Idem de digito quinto dictum esto, qui, ut antea traditum, eum osse triquetro articulatur. 

Relativa phalangium extremarum magnitudo, unguium magnitudini eorrespondet. Concavus 
margo carum, rude tuberculum pro tendinis flexorii insertione praesentat. Sulci profundiores, qui in 
Dasypode gymnuro et gigante, phalangis ultimae basin ambiunt, in Chlamydophoro desiderantur. 

Pollex in inferiori articulationis metacarpo-phalangeae et interphalangeae pagina, ossiculum 
sesamoideum simplex offert, — reliqui digiti, soli articulationi interphalangeae (vel ubi una tantum 
phalanx adest, articulationi metacarpo-phalangeae) suppositam trochleam osseam ostendunt. 

Denique iu dorso manus, inter os capitatum et contiguum metacarpum tertium atque quartum, 
perexiguum nidulatur ossiculum, quod in Dasypodibus frustra quaeritur. Simili modo articulationi 
metacarpo-phalangeae digiti minimi aliud seutiforme adstat ossiculum (Tab. III, Fig. 2, lit. c.), 
quod in Dasypodo gymnuro simplex, in Dasypode novemeincto autem geminum conspicio. 

§. 16 . 

PELVIS. 

Tab. IV, Fig. 10—13. 

Inusitata, vel, ut rectius dicam, inaudita plane pelvis conformatio, verum prodigium 
osteologieum est, cui per omne mammalium regnum, nihil simile datur aut secundum. 

Yarrellius hujus miraculi minimam tantum partem novit, maximam enim forcipe fregit, 
et una cum chlamyde abstulit. Ut paucis me expediam, insolita res primo: in symphysi pubis 
avium more aperta, et secundo: in tuberum ischii enormium mutuo coalitu consistit, unde 
miraeulosum sane scutum osseum efformatur, quod in posterum Sphaeroma ischii nominare 
placebit. Quae, ut melius lectoribus patefiant, singillatim fusius exponenda veniunt. 

Pelvis, uti in Dasypodibus, elongata, osse sacro et ossibus innominatis constat, quorum 
symphyses in veras synostoses degenerant. Vertebrarum sacralium numerus, propter intimam 
earum coiifcmuninationcni , nonnisi ex foraminum sacralium inferiorum numero aestimandus 
erit, quorum, quum in antica pelvis regione, quaedam asymmetria adsit, decem esse videntur. 
Tres anteriores vertebrae sacrales cum ossibus ilei coalescunt; — quatuor postremae eum 
ossibus ischii confluunt; — tres mediae cum neutro horum ossium eonnubium ineunt, sed 
foraminis ischiadici marginem superiorem constituunt. Hucusque res cum Dasvpode gymnuro 
strictissimo sensu quadrat. 

Jam vero notabilis accedit diversitas. Ab ossis sacri dorso nimirum tres cristae loncitudi- 
nales exurgunt, quarum quae inedia est, laterales geminas ita absorbet, ut retro foramen 
ischiadicum magnum una tantum crista supersit, quae sub forma laminae osseae perpendicularis, 
tenerae, pellucidae, ct pluribus loeis perforatae, per omnem ossis sacri longitudinem producitur, 
et postice cum sphaeromate ischii concrescit. Crista mediana eo loeo, ubi cristarum lateralium 
adventu, massae osseae augmentum accipit, in laminam transversam, satis densam explicatur, 
(piae utroque margine longum et insolitum ossis ischii processum, quem ascendentem denomino, 
adseiseit, quo facto geminus canalis enascitur, cujus fornix: modo descripta cristae mediat» 
transversa lamina, — cujus basis: dorsum ossis sacri, — cujus latus externum: ascendens 
ischii processus, et cujus paries internus: ipsissima crista media est, quae utrumque canalem 
disterminat. Amplos hos canales suprasacrales majores vocabimus. 

Necdum satis. A dorsali laminae transversae facie duo columellae osseae, firmae teretesque 
sursum postrorsumque emittuntur, quae in sphaeroma ischii impactae, totidem ejus fulcra 
evadunt. Per se liquet, inter hasee columellas, et cristam mediam, itidem duos patere canales, 
iis similes, quos ab ischii processibus, ad laminam cristae transversam ascendentibus, efformari 
monuimus. Canales suprasacrales minores nobis audiant. 

Os innominatum , vulgato more, ternis constat ossibus, quae in Dasypode gymnurn 
adulto, cartilagine intercalari adhuc junguntur; — in Chlamydophoro autem genuina synostosi 
confluunt. 

Os ilei vertebrarum sacralium anteriorum, eum quibus concrescit, latera, alae instar 
exsuperat, et musculorum dorsalium ortui amplam superficiem subministrat. Tneisurn ischiadica 
in verum foramen ischiadicum mutatur. 

Os ischii vertebrarum sacralium posteriorum lateribus adnascitur, et tribus exuberat ramis, 
quorum superior ad cristae sacralis mediae laminam transversam accedens, processus ascendens 
supra vocatus fuit. Secundus ramus deorsum antrorsumque directus, ossi pubis obviam venit, 
eum quo congrediens, inferiorem foraminis obturatorii ambitum circumscribit. Tertius, robore 
et. latitudine eximius, validissimum sphaeromatis ischii, cui inseritur, sustentaculum praebet. 

§• 17 . 

SPllAEKOMA ISCHII. 

Tab. IV, Fig. 11. 

Sphaeroma ipsum orbis osseus nobis vocatur, mirae conformationis, aspectus eburnei, et 
roboris insignis. Aii pelvim osseam revera pertinet, cui quinque fulcris innititur, quorum bina 
maxima, et situ inferiora, ab ossibus ischii eduntur, — bina media columellae sunt, a cristae 
sacralis lamina transversa crcetae, — quintum vero, medianum, et loco supremum, cristae 
sacralis inediae summum culmen est. 

Quoniam ossa ischii fulcra sphaeromatis robustissima eo loco edunt, ubi in reliquis 
Dasypodibus tuber ischii residet, totum hoc sphaeroma ex tuberum ischii enormium mutuo 
confluxu natum esse, sponte sese animo obtrudit. Ad secleton cutaneum, quale in nonnullis 
Dasypodibus sub forma tabularum ossearum occurrit, non referrem. Scuta ossea dermatis enim 
nunquam cum subjacentibus sceleti partibus per svnostosin uniuntur, neque unquam ita inter se 
confluunt, uti in Chlamydophoro videre est. Forma curiosae hujus coxendicis, icone melius 
quam verbis explicatur. Iu genere semicirculo comparari potest, cujus margo convexus sursum 
spectat, et notabili erassitie non minus, quam tuberosa inaequalitate, marginem inferiorem 
superat, <pii duobus segmentis lateralibus, acutis atque crenatis, nec non versus medianam 
incisuram plus quam semilunarem convergentibus, constat. Incisura mediana marginis inferioris 
caudae basim amplectitur, nullatenus vero eam attingit. 

8itus sphaeromatis verticalis elypemn aemulat, cujus concava facies antrorsnm directa, 
fulcris a pelvi emergentibus sustentatur, ct cujus posterior superficies, umbonis planioris ad 
instar moderate convexa, truncatam corporis basim efficit. Utraque facies integumento corporis 
communi obducitur, ita quidem, ut sphaeromatis concavitas, et fulcra ci impacta, cute pilosa, 
a dorso et natibus huc delata, investiantur; — gibbera vero superficies, chlamydis dorsalis 
continuatione, arctissime adhaerente, obducatur. Cutis pilosa, quae fulcra sphaeromatis ambit, 
sese quoque in eorum interstitia insinuat, unde recessus sive sinus efformantur. qui Yarrcllio, 
infelici sphaeromatis destructori, pro glandulis analibus imposuerunt. 

Quae modo de sphaeromatis ischii ad systema cutaneum relatione dicta sunt, alta mente 
reposita habeat, quieumque fortuna favente repetitam animalis anatomen instituere tentabit, ne 
sceleti damno pellem auferat, aut, vice versa, pellis pretiosae sacrificio, secleton sartum teetum- 
que conservet. 

Anterior sphaeromatis lacies , foraminibus plurimis nutritiis, modo majoribus, modo 
minoribus, porosa est, scabra simul, et inaequalis: — posterior lacvigata, gibbera, elegan- 

tissima foraminum ovalium, et fissurarum angustiorum dispositione, exornatur. Foramina 
ovalia duplicem seriem constituunt, quae sphaeromatis ambitum semicircularem, coronae ad 
instar cingit. Pari modo fissurae quoque in semicirculos duos dispositae apparent, qui cum 
foraminum ovalium duplici serie alternant. Tertius succedit fissurarum ordo, ast adeo tenuium, 
ut ossis superficiem potius sulcare quam findere videantur. Quo magis incisurae marginis 
inferioris appropinquaveris, magis fissurarum vestigia fatiscunt, donec in ipsa incisurae 
semilunaris vicinia penitus evanescant. 

De foraminum et fissurarum usu quaerenti sequentibus respondeam. Totum quantum 
sphaeroma (‘.avum est, et in totidem cellulas vel cameras subdivisum, quot in ejus postica 
superficie foramina vel fissurae numerantur. Angulosa cellularum spatiola textu fibroso densis¬ 
simo, rigido, ad speciem tendinoso, farciuntur, cujus in fasces crudiores conjuncti manipli, per 
foraminulorum et fissurarum portas egrediuntur, et corneo spbaeromatis indusio recta ita 
inseruntur, ut ad illud integrum auferendum Sisyphi patientia Aedepol! indigeas. 

Mieroscopico examini subjectus stipatissimus iste textus, pilorum quoque scapos fovere 
observatus est, et quidem illos, quos in scutulorum corneorum interstitiis mollioribus propul- 
lulare suo loco monuimus. 

Osjtubis ab osse ilei, tuberculi ileo-pubici elatioris praesentia dignoscitur. Uno tantum 
constat ramo, qui cum ossis ischii ramo descendente copulatur, et foraminis obturatorii aream 
limitat. Cum oppositi lateris socio connubium respuit, quam ob causam pelvis ossea inferne sex 
linearum schismate hiat. Symphysis pubis loco, fornix fibroso-eartilagineus antrorsum arcuatus 
adest, qui pubem claudit, et musculi recti abdominis fibras in se convertit. In Dasypode gymnuro 
symphysis pubis clausa et ossea quidem est, non tamen ossium pubis immediato foedere con¬ 
struitur, sed intercedente osse cuneato, quasi duplicatur. Epactale idem ossiculum in Dasypode 
setoso quoque observavi, — in Dasypode novemeincto juniori vero deest. 


§• I*- 

EXTREMITATES POSTERIORES. 

Praemonendum, ante quam per singula eamus ossa, membra abdominalia Chlamydophori 
multo minori pollere robore, quam pectoralia, et a paradigmate ahiorum mammalium levioribus 
tantum momentis deflectere. 

a) Os femoris latum, complanatum, capitulo parvo, ligamenti teretis foveola praedito, 
trochantere externo largo, ipso capitulo altius elato, trochantere interno humili, et crista 
externa acuta insignitur, quae infra trochanteris majoris basim, tuberculo crassiori, quasi tertium 
trochanterem referente, luxuriat, et versus condylum internum descendens, rursus in altiorem 
laminam extollitur. Trochlea femoris inferior sursum in sulcum angustiorem, qui patellam elon- 
gatam et tumidulam fovet, prolongatur. Internus femoris angulus, obtusus et rotundatus, supra 
condylum internum modica acie instruitur. 

b) Tibia et fibula tum extremitatibus suis superioribus concrescunt, tum etiam intra medium 
longitudinis in unum confluunt columen, complanatum, canale, oblique deorsum antrorsumque 
directo, per quem arteria tibialis postica in anticam abit, perfossum (Tab. III, Fig. 4). Inter¬ 
stitium interosseum ovale, patulum et hiulcum, ad superiorem cruris medietatem restringitur. 
In Dasypode gymnuro tibiae eum fibula synostosis nonnisi extremis epiphysibus propria est, 

unde spatium interosseum per omnem cruris longitudinem extenditur. Dasvpodis gymnuri 
seeleton, quod in promtu est, ossium epipliyscs adime servans, luculenter quantum velis 
demonstrat, ambobus cruris ossibus unam solummodo epiphysim superiorem et inferiorem 
convenire. — Tibia tribus, fibula binis exasperatur cristis, quarum quae anteriores sunt, 
elevatione et acie majori notantur. 

Malleolus externus interno parum longior et firmior. Articulatio genu rota tonum cruris 
motum notabili gradu admittit. Ligamentum laterale, externum et internum, longissimum. 
Cartilagines semilunares exquisite mobiles. Ligamenta cruciata, uti eonsuctim esse solent. 

c) Les extremus latitudine et planitie, plantigradorum formam assumit. 'Farsus septem, 
vulgo cognitis, conflatur ossibus, triplici serie dispositis. 

iSeries prima talum calcaneo superimpositum continet. Corpus tali eum cruris extremitate 
inferiori ginglymum efformat, in subjecto calcaneo autem simili ut in quadrumanis modo gliscit. 
Caput tali globosum os naviculare fert, quod cum tribus ossibus cuneiformibus committitur, 
quorum, ut in homiue videmus, internum maximum, medium minimum est, externum magni¬ 
tudine inter utrumque fluctuat. 

Calcaneus a Dasypodum, et omnium reliquorum mammalium modulo, eatenus solenniter 
differt, quatenus tuberositas ejus, lata et depressa, versus internum marginem canale satis 
amplo deorsum pertunditur (Tab. III. Fig. 5, lit. «), qui, ut serius exponetur, tendinem Achillis 
ad plantam deducit, ubi in aponcurosin plantarem explicatur. Superior calcanei facies, quae 
talo non obtegitur, ansam fibro-cartilagineam gerit, quae ligamento fundiformi, a clarissimo 
Ttetzio in humano pede invento, similis est, atque eidem famulatur usui. 

Os naviculare solito majori tubere marginem suum internum effert, eique adnexum ossi¬ 
culum sustentat, quod in Dasypodibus styliforme, in Chlamydophoro autem triangulare, latum, 
depressum, affixa interno ejus limbo cartilagine amplificatur, et neque cum tarso, neque cum 
metatarso, ullum alit commercium (Tab. III, Fig. 4, lit. c). 

Os cuboideum cum calcaneo articulatione plana jungitur, et bina externa metatarsi ossa 
fert, tribus internis ossium cuneiformium tutelae relictis. 

Ossa metatarsi , ad unum omnia, graciles teretesque columellae sunt, quarum longitudo, 
a halluce ad modium digitum, increscit, — a medio ad quintum, qui omnium brevissimus est. 
rapide decrescit. 

Hallux duabus, reliqui digiti tribus exstruuntur phalangibus, quarum ultima, quae unguem 
gerit, latitudine, nequidquam vero longitudine, a praecedentibus differt. Articulationes meta- 
tarso-phalangeae trochleas, binis ossiculis oblongis conglutinatis conflatas, tendini flexorio 
subjectas, ostendunt, et juncturae interphalangeae ultimae nucleolum sesamoideum solitarium 
eidem tendini substernunt. In Dasypodibus oppido similis ossiculorum adventitiorum apparatus, 
ossa metatarsi autem, et phalanges singulae, teretem Chlamvdophori formam, compressione 
verticali, in latam mutant. 

CAPUT TERTIUM. 

MYOLOGIA. 

§• 10. 

PANNICULUS GARNt)SUS. 

Musculorum animalium, id est. eorum, qui libero animae imperio obtemperant, et ad 
voluntatis nutum sequaces motus exercitant, nunc sequitur historia. Difficilem et operosam liaueee 
spartam aggrediens, longas et taedii plenas myologorum non cantabo cantilenas, sed brevitatis 
concinnae magis, quam verbosae prolixitatis studiosus, brevi calamo generalem systematis motorii 
dispositionem potius adumbrare, quam describere conabor. Qui Dasypodum myologiam noscit, 
in Olilamydophoro nostro paucissima insolita atque nova reperiet, dum in utroque animali, 
capite et pelvi exceptis, sceleti constructio ad eundem redeat archetypum, et instrumenta 
motus, suas originis et insertionis leges, ab ossium movendorum dictatura acciperent. Ingenue 
praeterea fateor, me quasi invito animo in lubricam liano arenam descendere, quum longaeva 
experientia zootomica abunde confirmatum Imbuerim, myologiam comparatam ab optato perfec¬ 
tionis culmine liodiedum toto coelo distare, et adeo mancam, incultam, ne dicam vix inchoatam 
torpescere hanc anatomiac comparatae disciplinam, ut de plurimorum musculorum in Chlamy- 
doplioro aeque ac in Dasypodibus obviorum, cum reliquis animalibus affinitatibus, quin imo de 
nominibus ipsis imponendis, anceps et suspensum haereat judicium. Placeat itaque Lectori 
candido, descriptionum, ut ajunt accuratarum, farraginem sieco pede meeuiu transgredi, et 
illis solummodo regionibus diutius immorari, ubi ossium a Dasypodum typo devians configu¬ 
ratio, peculiarem quoque musculorum distributionem pedissequam habet. 

Musculorum recensionem Panniculi carnosi examine auspicabimus, quippe qui commune 
corporis velamentum praebet, et discretis fasciculorum ductibus, ad testam dorsalem mobilem 
exporrigitur. Qua late patet abdominis provincia, cellularem induit habitum, et fasciae potius 
superficialis, quam musculi cutanei nomen meretur. In extremitatibus posterioribus pariter 
involucri cellulosi characteres offert, quos in ea dorsi regione quoque superstites conservat, 
quae inter coxas et scapulas continetur. Ab interscapulio tamen musculosa ejus fabrica in lucem 
emergit, et fibrarum muscularium versus occiput directarum copia manifesta evadit. Nullum 
autem illis cum ossibus capitis commercium est, dum ad ossium parietalium posteriorem mar¬ 
ginem, in latum et praepotentem tendinem abeant, qui capitis verticem galeae ad instar tegit, 
et in infernam chlamydis faciem ibi inseritur, ubi scuta capitis sessilia cum theca dorsali mobili 
conimittuntur. Cum anteriori cucullaris portione, fibris mutuo interpolatis, connubium inire 
videtur. Ad thecam dorsalem ipsam nullum fibrarum muscularium vestigium sequi contigit 

Huicee panniculi carnosi portioni, alia lateralis contermina est, quae ex textu celluloso 
subcutaneo, qui brachiorum lacertos ambit, natales suos derivat, et obliquo per collum ductu 

autrorsum sursumque tendens, in laterali capitis regione pcdedcntim versus rostri apicem 
evanescit. — In retinaculis, quae thecam dorsalem ad medianam spinae dorsi lineam affigunt, 
musculares fibrae prorsus exulant, quod itidem de membranacea intercapedine dictum esto, 
quae singulas thecae dorsalis series vel zonas transversales colligat. Inermi saltem oculo 
nullibi fibrae musculares deteguntur. Dasypodum lorica e contra apparatu musculari conspicuo 
gaudet, quem Clarissimus A 1 e s s an d r i n i in Dasvpode longicaudato (1). novemcintus, Linn.) 
accurate descripsit ] ). 


§■ 

MUSUULI VX( 7EL 

1 lorum musculorum caterva in quatuor secedit individua perspicua, sulcis patentibus, vel 
tela cellulosa interveniente, clare disterminata, quae, quod numero deest, robore exquisito 
compensant. Primus, qui dempta cute in conspectum prodit, a ponte zygomatico , ubi orbitae 
(eum fossa temporali confluentis) marginem inferiorem constituit, late exoritur, et ad angulum 
oris oblique descendens, reliquis huc commigrantibus musculis intertexitur. Levatorem, anguli 
oris lubenter vocarem. Secundus a zygomatis processu descendente enatus, partimqne a prae¬ 
cedente coopertus, per labii superioris tumidulum pulvinar ad rostrum defertur. Zygomaticum 
nominarem, quo resecto, tertium invenies, ejusdem originis, robore et conica, forma insignem, 
qui antrorsum directus, in media via tendinem rotundum producit, cujus beneficio ad rostri 
latera pertingit. Levatorem labii superioris , vel rectius Retractorem rostri esse facile credes, 
cujus primaria virtus eo tendit, ut cum socio oppositi lateris mobilem rostri extremitatem inter 
fodiendum firmet, eique ad durmn hunc laborem necessariam rigiditatem conciliet. Nervi infra¬ 
orbitalis ex foramine synonymo egressum obtegit, simulque, una cum praedecessore, sulcum 
effonnat, quem nervi facialis caudex perambulat. 

Quartus denique amplus Buccinator est, qui utrimque in laxum utrem protuberans, cavi 
oris notabilem expansionem et violentam deglutitionem admittit. 


§■ 

MUSCULI MAXILLAE INFERIORIS. 

Palmam reliquis Masseter praeripit, cujus tumens, et multis tendinibus intersepta caro, ad 
rodentium animalium ritum exuberat, et in plura dividitur strata, quorum ortus et finis a com¬ 
muni mammalium regula non aberrant, nisi quod non solummodo a zygomatis arcu, verum 
etiam a maxillae superioris postica parte initium capiant. Nervum ejus motorium inter processum 
maxillae inferioris coronoideum et eondyloideum e profundis emergere conspexi. 

Temporalis , et magnitudine, et vi, masseteri cedit. Praeter calvariae planum temporale, 
pons quoque zygomaticus ortui ejus inservit. Fibrosa pellicula ab organo visus, cui prope 
accedit, dirimitur, et externae suae superficiei meatum auditorium externum, mira longitudine 
instructum, incumbentem gestat. 


i Struotuivi inCrgiimontorum Armndilli. in Xovis (Jommontariis Acjnlcmiiie Itononionsis, 1*1!). 

Deprimitur maxilla ope musculi, a manubrio sterni recta Jinea ad menti sympliysim advecti, 
qui cum socio vicino in unum coalescit fasciculum, ideoque Depressor azygos s. Sterno-maxillaris 
nuncupari possit. Musculus digastricus omnino nullus adest. 

Pterygoideus internus fasciculos suos modice fortes, ct tendinosis vittis intermixtos, a pro¬ 
cessus pterygoidei margine inferiori, et ab ossis maxillaris superioris tubere colligit, nequaquam 
vero internam rami maxillaris regionem, sed solummodo angulum ejus aggreditur. Tota interna 
rami maxillaris superficies Pterygoideo externo reservatur, qui posticum processus pterygoidei 
marginem, alam magnam ossis splienoidei, et ipsam squamam ossis temporalis, usque ad radicem 
processus zygomatici, sibi arrogat, et a musculi temporalis provincia, aponeuroscos densioris inter¬ 
ventu excluditur. Directio ejus transversa ad perpendiculum fore delirat, eum in finem, ut musculi 
vis, Temporalis et Masseteris actioni augmentum adderet, laterali maxillae motu vix concesso. 


§. 

MUSCULI COLLI INFERIORES. 


Musculi sterno-cleido-mastoidei primi in secnam producuntur. Sejunguntur invicem musculi 
sterno-maxillaris interventu. Caput sternale dimidiam sterni longitudinem sibi vindicat, ct 
angulo acuto cum alterius lateris socio confluit. Citra normam tumidum valensquc, per colli 
latera ad consuetum insertionis locum fertur, omnem eum portione claviculari societatem recusans. 
Cleido-mastoideus enim non ab extremitate sternali claviculae, sed a fine opposito, acromiali 
dicto, exoritur, et fusiformem repraesentat funiculum, quintuplo circa minorem. Externe eleido- 
mastoideo novus quidam musculus accumbit, qui pari passu, ast carne validiori, cum eo ad 
caput assurgit, et tam in suturam lambdoideam, quam in fasciam musculi temporalis implan¬ 
tatio*. Si analogiis, longe petitis, delectarer, in hoc musculo, avulsam, ct proprii juris factam 
musculi cucullaris portionem clavicularem agnoscerem, quum, praeter formae concordantiam, 
eundem, ac cucullaris, nervum motorium, Recurrentem utpote Willisii, naetus sit. 

De musculis scalenis paulo infra sermo erit. 

Longus colli Scaleno antico substernitur. Brevis revera est. A tuberculo inferiori, quo 
processus transversus vertebrae colli septimae instructus est, acuminato capite nascitur, in 
ellipticum intumescit ventrem, et tendine itidem acuto aneyloticis colli vertebris inseritur. 

Externo ejus margini Rectus capitis inferior major adjacet, a vertebrarum colli (dempto 
atlante) processibus transversis, ad ossis occipitis partem basilarem distentus. Subjacet ei 
Rectus capitis inferior minor, qui a massa laterali Atlantis ad eundem insertionis locum brevi 
saltu fertur. Hujus quoque loci musculi ossis hyoidei et linguae sunt, qui sui generis familiam 
constituunt, inter furculam sterni, et maxillae inferioris arcum reconditam. 

Si musculum sterno-maxillarem, nuperrime commemoratum, caute abstuleris, Sterno¬ 
hyoideus et Sterno-thyreoideus palam prodeunt. Sterno-thyrcoideus duplici constat strato, et 
voluminis mole Sterno-hyoideum longe excedit. 

Stylo-hyoideus perexiguus, in angustam vittam extenuatus, non totus ossi hyoideo inseritur, 
sed pro parte in aponeurosim abit, quae inter musculum mylohyoideum et geniohyoideum 
expanditur. 

Mylo-hyoideus lata congeries est fasciculorum tenuium, qui a maxilla ultro citroque versus 
medianam juguli lineam convergunt, ibidemque linea alba coeunt. 

Genio-hyoideus, a satis cognita regula non deviat. 

Omo-hyoideus deest. 

Musculi linguae, multo majori evolutionis gradu distinguntur. Genio-glossus, qui in Eden¬ 
tatis genuinis tanta mole exuberat, in Clamydophoro, aeque ae in Dasypodibus, nihil insoliti 
offert. 

Ilyo-glossus reliquos volumine et robore superat, et a vicino Stylo-hyoideo nervi hypoglossi 
interventu distinguitur. 


§. 23. 

MI SCJULI IN INFERIORI THORACIS REGIONE OBVII. 

Pectoralis major originem suam non solum ad mucronatam usque sterni cartilaginem 
extendit, verum etiam latum fortemque fasciculum ex abdominis pariete inferiori oriundum 
acquirit, quem in Dasypode setoso ex Pecti abdominis inscriptione tendinea (quam Meckelius 
abesse docuit) exoriri vidi. 

Insoliti roboris musculus, convergentibus fasciculis ad spinam brachii anteriorem accedit, 
est non totus ei inseritur, dum fibrarum profundiorum ordines ad arcum tendineum pertingant, 
qui spinam cum tuberculo brachii interno falcis ad instar conjungit. In hoc arcu praeterea 
succenturiata et adventitia quaedam Pectoralis majoris portio adnaseitur, quae a costa quinta 
et sexta ortum ducit, externe Serrato antico majori confinis est, deinceps vero Pectorali majori 
substernitur, cum quo idem iter legit, et, versus insertionis locum, inextricabili modo cum 
profundis ejus stratis confluit. An revera Pectoralem minorem exhibeat, ambiguus haesito, dum 
ad os brachii, non vero ad scapulam pertingat. Portio clavicularis, parva et brevis, ab extremo 
claviculae fine, qui cum acromio articulationem efformat. oritur, et in ipsa brachii spina, eum 
reliqua Pectoralis majoris carne conciliatur. 

Subclavius egregie evolutus, a costae primae interiori segmento, quod sterno applicatur, latam 
et carnosam mutuatur originem, ct infra claviculam, cui nullibi adhaeret, extrorsum snrsumque 
ducitur, ut in acromii margine, jugulum respiciente, insertionem habeat. Adeo enormis hujus mus¬ 
culi evolutio, ut in tria strata faeili negotio possit separari, et propria gaudeat arteria, quae, uti 
Transversa cervicis , supra claviculam prorepit, in musculi subclavii carnibus unice interitura. Ad 
hunc musculum bursa mucosa perampla spectat, quae inter insertionem ejus, et gibberam articu¬ 
lationem humeri intercalatur. Musculo subclavio exstirpato, Scalenus duplex in oculos cadit. Unus 
alteri incumbit. Illum eorum, qui superficiei propior est, profundiori inulto fortiorem esse, et 
solummodo a processu transverso tertio provenire invenies. Rotundo gracilique tendine ex dicto 
processu transverso effertur, mox autem vires acquirit eundo, et in conicum intumescit lacertum, 
qui retro plexum subclavium arteriamque ejusdem nominis, ad thoracem dolabitur, otiata inser¬ 
tione costae secundae adnectitur. Alter, situm profundiorem nactus, a processibus transversis 
tertiae usque septimae colli vertebrae originem derivat, et eodem, uti prior, itinere, ad secun¬ 
dam et tertiam costam exporrigitur. Relatione horum musculorum ad vasa ct nervos sub clavi¬ 
cula ad axillam commigrantes, rite perspecta, neuter eorum Scaleni antici titulo insigniendus 
erit, sed duntaxat Scalenum medium et posticum anatomiae humanae in memoriam revocant. 

Proximus Scalenorum insertioni Serratus anticus major est, qui notissimis dentationibus, 
costis octo anterioribus innititur, ct ad basim scapulae, ubi cum Levatore scapulae intimum 

connubium monstrat, latam molitur insertionem. Maxima hujus musculi clegantissimi et vigorosi 
pars, Latissimo dorsi subjacet. Dentationes ejus costales partim similibus Obliqui abdominis 
externi dentationibus , partim Scalenorum insertionibus acutis ita impexae visuntur, uti in 
altioris stemmatis mammalibus contingere solet. 

Novus columnae vertebralis flexor . Ilnnc musculum, in interno thoracis ambitu reperiundum, 
hic paucis adumbrare, loci magis commodi defectus imperat. Columnae vertebrali proxime 
utrimque adstans, a primae vertebrae lumbalis apophysi transversa, nervoso tendine exoritur, 
qui protinus carnosam induit naturam, et sex posterioribus thoracis vertebris accrescit, quarum 
columnam deorsum curvabit, et thoraci id erit, quod Quadratus lumborum abdomini est. 


§* 24. 

MUSCULI DORSALES. 

Musculi cucullaris dominium multo latius patet, quam in reliquorum mammalium coetu ab 
auctoribus vel proditum, vel a nobis visum fuerit. Origo enim ejus non solum in processibus 
spinosis vertebrarum thoracicarum, verum etiam in processuum mammillarium lumbalium 
acumine quaerenda est. Fibrae anteriores, quae in reliquis mammalibus ab occipite derivantur, 
in Chlamydophoro a testa capitis propullulant, et cum posteriori musculi portione, non in unum 
coalescunt planum musculare, sed, triangulari spatio inani inter utramque portionem interposito, 
quasi emancipantur. In spina scapulae tamen, et in acromii basi, mutuo convergunt, et tendine 
insertionis communi utuntur. — Fasciculus muscularis qui a capitis testa ad reliquum Cucullarem 
pertingit, sufficienti latitudine non gaudet, ut suocubos musculos plane operiat, quos, inter 
scapulam et caput extensos, commode observabis. Duo sunt, aequalis fere formae et roboris. 

Interior ab angulo scapulae interno et antico ad capitis testam immobilem abit. Exterior 
e fossa supraspinata caput carnosum et robustum effert, et fine tendinoso, lato, cristam occipi¬ 
talem et vicinam ossis temporalis bullam tympanicam petit. Uterque musculus non minus 
capitis extensioni, quam scapularum mobilium ad caput attractioni et fixationi prospicit, qua 
sine fodientis animalis labores irriti omnino evaderent. Interiore horum musculorum exstirpato, 
adjutorem ejus invenies, qui eodem scapulae angulo editus, eum oppositi lateris socio conver¬ 
gens, punctum occipitis medium aggreditur, et. inter proxime vicinos musculos splenios capitis 
cunei ad instar impingitur. Quale aliud nomen tribus hisce musculis competat , nisi Capitis 
extensores vocare acquiescas, plane nescio. Ambo simul sumpti sane quodammodo Levatori 
scapulae aeqniparari possent, nisi alius adesset, paullo infra describendus musculus, qui, etiamsi 
scapulam non elevare, sed solummodo thoraci apprimere valeat, tamen meliori jure Levatoris 
scapulae, in homine obvii, ideam exprimit. 

Spatium, quod inter modo expositos capitis extensores, et Latissimum dorsi interest, 
musculo occupatur, cujus a-spina dorsi ortus, et ad marginem scapulae internum insertio, de 
Rhomboideo agi, omne excludunt dubium. Posterae Latissimo dorsi adjacet, cujus quidquam 
complicata historia perfunctorie enarranda venit. Ex duabus constat portionibus, luculenter 
distinctis, quas titulo portionis vertebralis et costalis salutabimus. Prior eandem propemodum ac 
Cucullaris agnoscit originem: posteriores videlicet processus spinosos thoracicos, et anteriores 
processus mammillares lumbales. Minus vero antrorsum producta, cum musculi rhomboidei 
margine postico, lineari contigmtate connivet. Costalis portio a sex costis inferioribus pendet. 

Ambo aci scapulae posteriorem (inferiorem) angulum convergunt. Portio vertebralis ei revera 
tota adhaeret; costalis vero cum musculo antibrachium extendente, fibrarum nonnullarum 
intersectione, intime copulatur, quin imo fasciculorum complurium contorsione, ad olecrani 
propugnaculum delabitur. Quod restat, ad tuberculum brachii internum contendit, cui teretis 
gracilisque tendinis ope adnascitur. — Rhomboideo et Levatore scapulae externo (sit venia 
verbo) sublatis, gracilis et funis ad instar protensus musculus obviam erit, qui a processu 
spinoso primae thoracis vertebrae oblique ad mastoideam regionem ascendit. Splenio colli 
analogum esse lubenter credo, dum, et originis, et decursus oblique sursum tendentis ratione, 
cum Splenio capitis concordat, quem non quidem ex vertebrarum colli spinis, verum tamen e 
ligamento nuchae prodire, et in occipitis squama cessare videmus. 

Vanum et irritum erat Serratam posticum superiorem inveniendi conamen. Plane eum 
deesse, apodictice affirmo. Serratus posticus inferior autem, cujus exordium aponeuroticum 
tuberculis mammillaribus vertebrarum thoracis posteriorum et lumbalium anteriorum inhaeret 1 ), 
latam et minime teneram expansionem muscularem sistit, transversis ad amussim fasciculis, 
ultimis quatuor costis affixam. (Transversus abdominis musculus Serratum ita excipit, ut ambo 
musculi profecto nonnisi partes unius plani muscularis esse videantur.) — Jam vero ad musculos 
nuchae redeundum est. 

Levator scapulae eximio pollet robore. A processibus transversis colli posticis et thoracis 
anticis, nec non a costae primae extremitate dorsali, tendine curto valicloque enascitur, et in massam 
carneam densam, pyramidalem, incrassescit, cujus larga basis anteriori et superiori scapulae 
margini accrescit, quam ob causam Fixatoris melius quam Levatoris munus sustinendum habet. 

Eidem interne confinis adjacet Complexus major , nec volumine nec robore inferior. Juxta 
regulam a processibus transversis omnium colli et anteriorum thoracis vertebrarum apicibus 
tendineis exsurgit, et ad occipitis planum parallelo fibrarum ductu proficiscitur. Torosum ejus 
ventrem, solertissimo scalpelli usu, in portiones dividere frustra laborabis. Penitus abeo 
distinctus Complexus minor est, cujus origo eadem ac Levatoris scapulae; — finis autem: ossis 
temporalis pars mastoidea. 

Similis, ne dicam aequalis, musculorum capitis rectorum potentia est. Hectus major a 
spina secundae et tertiae colli vertebrae, minor a spina secunda, et ab atlantis superiori semi- 
annulo, ad occipitis partem foramini magno circumsitam, divaricatis flabelli ad instar fibris, 
innascitur. De musculis obliquis inferiorem solum consueto exordio et fine adesse vidi. 

Musculorum, qui truncum erigunt , tanta evolutio est, ut Clilamydophorum, amplis, et 
osse lato munitis clunibus 2 ), tamquam substernaculo insedere posse, non praecox conclusio sit. 
Horum musculorum, ipsa rerum magistra, quatuor effinxit, eosque adeo claros et distinctos 
esse voluit, ut remotis, quae iis incumbunt, stratis, sine administrationis anatomicae adminiculo, 
oculis obversentur. Internus eorum, columnae vertebralis spinis adjacens, carne uberrima ex 
ossis sacri dorso, et vicinis ischii lateribus, usque ad tuberis ischiadici enormis fulcra ossea, 
producitur, et antrorsum direetus, auxiliares a lumborum processibus mammillaribus recipit 
fasciculos, et in complures tendineos producitur funes, qui a processibus spinosis vertebrarum 
thoracis posteriorum invitantur, ihique cum oppositi lateris sociis desinunt. Multifido similis 
esset, si majorem longitudinem naetus fuisset. 


q §. i3. a. 

2 J Viile §. 17. Sphacroma ischii. 

Proximus ei adest musculus longus, robustus, ab ossis ilei tuberculo, et a processibus 
mammillaribus vertebrarum lumbalium proficiscens, qui antrorsum viam sibi sternit, et in tot 
fasciculos acutos, spinis dorsi adnexos, finditur, quot vertebrae numerantur thoracicae. Conti¬ 
nuata tali fasciculorum jactura, musculus noster brevi contabesceret, nisi novi, a quovis pro¬ 
cessu transverso thoracico oriundi, defectum secedentium suppleant. Fibrarum ductus itaque 
xotT e;oy7jv obliquus, a transversis ad spinosos processus vergit; quapropter cum musculi Semi- 
spinosi et anticae Multifidi portionis repraesentante rem nobis esse, nemo, cui sanum synciput, 
infitias ire poterit. Ultra vertebram thoracis primam non effertur. 

Duos, qui supersunt, dorsales musculos, Sacrolumbalis et Longissimi dorsi vicarios esse, 
primo intuitu clara et perspecta res erit. Neuter eorum, citra vertebrae prominentis (quae prima 
thoracica est) coronidem extenditur, quare Cervicalis ascendens et Transversalis cervicis plane 
desunt, quorum columna vertebralis colli, ob plurium vertebrarum synostosin, minime indiget.- — 
Non adeo milii Suffenus sum, ut non intelligam, me brevi hoe capite, musculorum dorsalium 
omni numero absolutam historiam minime conscripsisse; imo lubens fateor, repetito Chlamydo- 
phori examine myologico, nostri tentaminis lacunas ab aliis anatomicis replendas esse. Primas 
lineas duxisse, satis mihi laudis est. 


§. 25. 

MUSCULI ABDOMINALES, DIAPHRAGMATIS, ET CAUDAE. 

Clamydophori prelum abdominale paucissimis tantum, iisque levidensibus momentis. a 
Dasypodibus differt. Eadem enim stratorum dispositio, eadem origo, idemque finis est. Solus 
Rectus a Dasypodibus eo differt, quod ad Pectoralis majoris originem abdominalem cum Recti 
carnibus intertextam, nullam prorsus inscriptionem tendineam habeat. Insertio quoque Recti 
variat, quum, ob symphysis pubis absentiam, chordae arcuatae adhaereat, quae distantes ossium 
pubis extremitates fornicis ad instar conjungit. 

In universum musculorum abdominalium tanta teneritudo est, ut parietes abdominis, cute 
et panniculo subcutaneo ablatis, luci perviae evadant. Td quoque notari meretur, musculos abdo¬ 
minales latos, non per omnem imi ventris circumferentiam, carnea sua strata extendere, sed ad 
diversas abdominis plagas ita relegatas esse, ut hypochondria Obliquo externo , inguina Obliquo 
interno , regiones iliacae, ad lumbos usque, potissimum musculo obsideantur, — Rectus 

vero inferiorem et medianam abdominis provinciam occupet. An musculi recti vagina adsit, et 
quonam modo ex irretitis aponeurosibus musculorum latorum enascatur, id seriorum investiga¬ 
torum lynceis oculis inveniendum relinquo. 

Diaphragmatis orbis musculosus sex costis posterioribus affixus, robore et crassitie insignis, 
centrum amplectitur tendineum, cujus figura, triangulo similis, binos margines laterales recti- 
lineos, longos, in apicem anteriorem convergentes, et basim breviorem postrorsum spectantem, 
concavam, ostendit, cui crura lumbalia, solito more decussata, implantantur. 

Crura lumbalia Hiatus aortici latera efficiunt, et Foramen oesophageum ambiunt, quod 
longo potius infundibulo comparari, quam foraminis nomine designari meretur. Foramen pro 
vena cava fere in medio centro tendineo hiat. 

Quadratus lumborum , ad extremas redactus angustias, nomen locumque sibi habeat. 

Musculorum caudae tanta copia est, ut in superiores , inferiores , et laterales dispesci possint. 
Superiores, earinum mole, reliquis praevalent. Ab ossis sacri regione dorsali, imprimis a crista 

hujus ossis triplici, carnosam originem repetunt, cum musculis dorsi extensoribus intimo carnium 
eonnubio cohaerent, et per canalem supra sacralem (§. 16), quem totum infarciunt, ad caudam propa¬ 
gantur. Communis horum musculorum venter conicam formam habet. Apex coni obtusus, pone 
incisuram sphaeromatis inferiorem, tendinum filiformium copiam edit, qui juxta caudae dorsum 
incedentes, spinosis et articularibus processibus inseruntur. Inferiores caudae musculi in cavo 
pelvis ab inferiori ossis sacri superficie enati, in multiplices abeunt tendines, qui vertebrarum 
caudalium arcubus inferioribus, rudimentariis, adnectuntur. Laterales denique, ab ossis ischii et 
pubis interna pagina, nec non ab ossis sacri processibus transversis editi, vertebrarum caudalium 
latera, et processuum transversorum apices numerosis tendinibus, itidem filiformibus, petunt. 

§• 20 . 

MUSCULI BRACHII. 

Praeter Latissimum dorsi et Pectoralem magnum omnes musculi, qui brachii motibus 
praesunt, a scapula veniunt. Maximus omnium Deltoides est, qui portione claviculari destituitur. 
Ab acromio et spina scapulae, quam anteriorem diximus, nec non ex marginis superioris medio 
segmento, latus hic musculus fasciculos suos convergentes derivat, eosque ad eandem brachii 
spinam dirigit, cui Pectoralis magnus infixus haeret. Supraspinatus vi nominis intelligitur, ut 
verbis non egeat Infraspinatus vero eam scapulae regionem occupat, quae inter spinam ante¬ 
riorem et posteriorem comprehenditur. Fossa, quae retro spinam posteriorem superest, duobus 
capitibus musculo tricipiti fixam sedem praebet. Subscapularis tumido suo ventre totam scapulae 
faciem concavam obsidet, Serrati antici majoris atque Levatoris scapulae confluentibus carnibus 
laxe incumbens. Insertionis modus dictorum musculorum a norma non alienus. Coracobrachialem, 
Teretem majorem et minorem , non vidi. 


MUSCULI ANTIBRACHIL 

Admiranda flexorum et extensorum, quoad massam, antithesis, justos imaginationis can¬ 
cellos longe excedit. Quid valeant humeri, extensoribus debetur. Flexor unus tantum existit: Biceps 
scilicet, cujus caput longum, a scapulae fossa glenoidali enatum, per canalem intertubercularem 
(§. 15, C) deeuvrit, et paulo post cum capite brevi, non a processu coracoideo, sed ab ipso osse 
brachii edito, conjungitur. Utrique bicipitis capiti spina, quae Deltoidei et Pectoralis tendines 
suscipit, interjacet. Musculus biceps gracilis, teres, quasi fusiformis est, et non radio, sed ulnae 
fossulae, quae processus coronoidei locum tenet, inseritur, ideoque rationi magis consentaneum 
foret, liiuie musculum Brachialem internum nominare, et Bicipitis absentiam pronunciare. 

'Triceps pondere Bicipitem trigesies superat. Nee mirum, si ad usum extremitatum anteri¬ 
orum animadverteris, quae antibrachiorum extensione rapida et cnergica, effossam cuniculorum 
subterraneorum terram evertunt, radices viam obstruentes convellunt truncantve, saxa, aliaque 
progressus impedimenta commovent et evolvunt. Eandem ob causam olecranon, cui Triceps 
inseritur, mirum in modum protuberat, ut vis, quae antibrachii vectem agitat, ob majorem ab 
hypomochlio distantiam, minus roboris dispendium experiatur. Bina Tricipitis capita ex postica 

scapulae regione, quae retro spinam posteriorem jacet, exsurgunt, — tertium ab osse brachii 
producitur. In tanta carnium ubertate difficile dictu erit, qualis ejus portiuncula Anconaeum 
sic dictum quartum repraesentet. Niliilosecius tamen ne hunc quoque ignobilem Tricipitis adju¬ 
torem deesse, perspectum habui, quum transversim discissa Tricipitis insertione, stratum muscu¬ 
lare profundum enucleaverim, quod a condyli externi protuberantia, ad ulnae cristam inferiorem 
externam exporrigitur. Ceterum Triceps non omnis metam suam in olecrano attingit, sed 
crasso lacerto, ultra cubitum producto, internam antibracliii regionem visitat, ubi Tensoris fasciae 
antibrachii munere fungitur. 


§. 28 . 

MUSCULI MANUS. 


A. INTERNI LATElilS. 


Flexoriam antibrachii manusque provinciam insignis musculorum coetus sibi vindicat, 
(piorum (ob Flexoris pollicis longi et Pronatoris quadrati absentiam) numerus solito quidem minor 
est, quorum vero venter carnosus tanta luxuriat mole , ut primo intuitu admirationem non 
excitare, non possit. Provida naturae sagacitas tanto musculorum apparatu digitorum manus¬ 
que flexioni consuluit, ut robur eum actionis celeritate commode combinet, et manus digito¬ 
rumque prompta flexio, eodem temporis momento, eademque vi, qua antibraehium extenditur, 
contingat. Omnes, qui hujus loei sunt, musculi, exordium commune habent, quod ab olecrani 
fastigio, per omnem hujus processus robustissimi longitudinem, ad cristam ulnae posteriorem, 
ad internam ejusdem ossis plagam, et obversam radii superficiem extenditur. Communis 
omnibus carnosa origo, tribus constat stratis, in cumulum congestis. Stratum superficiale 
reliquis volumine cedit, et, uti in homine occurrit, in quatuor lacertos abit, quorum pnmus, 
secundus , et quartus, Pronatorem teretem , Padialem internum et Ulnarem internum, decurrendi 
modo et insertionis loco imitatur. De tertio anceps haeret judicium. Origine, decursu, et tendinis 


sui aponeurotica expansione, Palmarem longum coram esse crederes. At quum aponeurosis 
ejus palmaris in quatuor complanatos tendines discedat, qui ad digitorum, excepto pollice, 
phalanges primas abeunt, ibidemque furcata divisione, tendini flexorio ad ultimam phalangem 
producto, viam aperiunt, de Flexore digitorum sublimi agi, obvia suspicio est. Egomet prioris 
causae patronum ago, sequentibus argumentis inductus. Primo quidem Flexor sic dictus sublimis, 
prouti illico innotescet, strati secundi molem sibi arrogat. Secundo autem communis mammalium 
regula poscit, Flexoris sublimis tendines bipartitos non aci primae phalangis basim, sed ad secundi 
internodii latera pertingere. Tertio, accuratiori insertionis examine patefit, tendines, de quibus 
agitur, non perforari, sed cum vagina fibrosa, cpiae flexorum tendines custodit, ita confundi, 
uti etiam in hominis manu subtilis aponeuroseos palmaris praeparatio monstrare solet. Ambi¬ 
guum itaque musculum Plantarem longum esse proclamabimus. Tendo ejus, ubi carpum trans¬ 
greditur, et ossi sesamoideo vaegrandi incumbit, quocl coalescentibus Flexoris sublimis et 
profundi tendinibus proprium est, exiguum lenticulare ossiculum adnatum gestat. Ambo ossicula 
glabram, et cartilagine obductam, mutuo obvertunt faciem, et capsulae ambientis praesidio in 
veram articulationem congrediuntur. 

Stratum secundum seu medium Flexorem sublimem, et stratum tertium Flexorem 'profundum 
constituit. Uterque horum musculorum sub ossium carpi fornice, quem nullum ligamentum 

transversum in annuli formam claudit, ossi sesamoideo amplo et curioso, ciceris majoris dimidiati 
magnitudine, implantatur, cujus superior facies, carpo contigua, sulco longitudinali et profun¬ 
dissimo ad trochleae imitationem excavatur, ita ut ossis lunati jugum in se recipere, et in illo 
quasi equitans, prout musculi contractio vel expansio requirit, ire et redire commode queat, 
unetuoso humore viam lubricante, Sulci hujus latera in rotundatas assurgunt cristas, quarum 
externa ad ossis pisiformis tuberculum, interna ad ossis scaphoidei et lunati plana articularia, 
motu affricta, synovialem glabriticra acquirit. Reliqua hujus ossis superficies flexorum inser¬ 
tione ita obtegitur, ut lenticularis tantummodo faciecula, cartilagine laevi obducta, et palmaris 
longi ossiculo sesamoideo ex adverso opposita, libera emineat. In ossis sesamoidei margine, 
digitos respiciente, quatuor tendines teretes fortesque propullulant, qui solito apparatu vaginali 
inclusi, sed additamentis lumbricalibus orbi, ad phalangis unguicularis tuberculum inferius, 
uti flexor profundus hominis sese praecipitant, et trajectu suo trochleis innituntur osseis, 
quae latus flexorium «articulationis interphalangeae ultimae (vel, ubi haec deest, articulationis 
mctacarpo-phalangeae) muniunt. Tendines flexorii sublimes nulli adsunt. Defectum eorum quo¬ 
dammodo supplent: Flexores digitorum breves , quorum singuli digiti, excepto pollice, biuos obtinent. 
Ab ossis sesamoidei asperitudine editi, perquam graciles, ad secundi internodii margines laterales 
gemini accedunt, digito minimo excepto, qui unum tantum, lateri interno affixum, accipit. 

Pollex debilis, macilentus, ridiculus fere, complicato apparatu motorio neque gaudet, 
neque indiget. Flexor pollicis longus omnino deest. Flexor brevis quidem adest, sed uno tantum 
capite, ab osse sesamoideo magno producto, constat. Abductoris et Adductoris brevis carnes 
tenerrimae, fusiformes, ossis metacarpi pollicis latera tegunt. Ultimi omnium, et profundissimam 
palmae sedem occupantes, parvuli duo musculi sunt, qui ab ossis Innati crista extrema ortum 
ducunt. Unus ad digiti indicis metacarpum, alter ad minimi digiti phalangem primam pertingit. 
Prior Flexoris brevis , alter Adductoris officium praestare videtur. 


JJ. EXT EU NI LATERIS. 

Musculi hujus lateris, internis antibraehii musculis, respectu voluminis quidem-inferiores 
sunt, nihilosecius tamen satis robusta et ventrieosa instruuntur carne, ut munere ipsis imposito, 
quod, ob Supinatoris longi et brevis defectum, ad extensionem manus restrictum est, notabili 
vigore perfungantur. 

A radio ulnam versus progrediendo, sequenti ordine juxtapositi apparent. Ducit agmen 
licidialis externus , ad basim metacarpi indicis insertus. Decussatur ejus tendo per obliquam 
Abductoris pollicis directionem, cujus musculi tendo basin metacarpi pollicis aggreditur. Sequitur 
Extensor digitorum communis, cujus tendines divaricati ad digitum secundum, tertium, et quartum, 
pertingunt. Tendo indivisus, per ligamentum carpi dorsale, quod a radii processu styloideo ad 
ossis triquetri dorsum tenditur, subjacentibus carpi ossibus apprimitur. Digiti quarti tendo 
extensorius, simulae sub ligamento carpi dorsali in dorsum manus evaserit, nucleum fibro-ear- 
tilagincum gerit. 

Tertius succedit: Extensor digiti quarti et quinti , extra ligamenti dorsalis cancellos positus, 
qui, uti Extensorum mos est. in phalangis unicae regione dorsali terminum assequitur. Proximus 
ei Extensor proprius digiti minimi accumbit, qui demum Ulnarem externum finitimum agnoscit. 

Resectis hisce musculis, quorum decursus recta ad digitos tendit, in duos profundos, oblique 
versus radium directos offendimus, quorum unus supra citatus Abductor pollicis est, alter 

Indicatorem aemulat, quamvis etiam ad pollicis dorsum fasciolam fibrosam ablegaret, quae sola 
pollicis extensioni sufficere debet. 


§. 29 . 

MUSCULI CLUNIUM. 

Vasta horum musculorum moles partim sub tuberis ossis ischii enormi propugnaculo adeo 
delitescit, ut, intemerato ischio, commodum ad eos penitius investigandos accessum difficulter 
invenias. Qua re tamen non obstante, principales eorum tractus, absque ischii contaminatione 
vel effractione, sequenti modo comparatos invenies. Primus sub cute clunium latitat musculus, 
Glutcieo magno similis, sed triplici portione compositus. Superior ab anteriori cristae ossis ilei 
segmento, media a posteriori (superiori), et a ligamento inde ad coxendicem tenso, posterior 
maxime anomala, a tuberis ischii fulcro inferiori, cylindrico brevique enascitur tendine. 
Trochanteris tertii vertex communem iis praebet insertionis locum. Portio tertia, omnium 
maxima, non solum ad dictum trochanterem terminatur, sed per omnem spinae, ab boc troehan- 
tere ad condylum usque externum continuatae, longitudinem diffunditur. Hisce subjacet 
G lutae ns medius cum minimo in unam confluens massam, quae, ab incumbente sibi portione 
superiori Glutaei magni non tota adoperta, a dorso ilei ad trochanterem magna carnium vi ruit. 
Pyramidalem , qua suae spontis musculum, frustra quaesivi, quod etiam de Obturatoriis et 
Gemellis valet. Quadratum vero, mutata in Triangularem forma, ab inferiori coxendicis fulcro 
ad sedem trochanteri majori subjectam contendere inveni. Simili modo musculos in Dasypodc 
setoso digestos vidi, ea sola differentia: quod Glutaei magni portio anterior sese usque ad 
processus transversos lumbales explicuerit, et Glutaei minimi accuratior a medio distinctio 
exstiterit. Verbo non eget, in JJasypodibus tertiam Glutaei majoris portionem (cum secunda 
coalescentem) in normali ischii tubere radices suas defigere. 


§■ 30 . 

MUSCULI FEMORIS. 

A. FACIES ANTERIOR. 

Musculus Psoas bic loci primo considerandus venit. Rudis, indigestaque ejus moles, car¬ 
nosum caput a columnae vertebralis segmento lumbali effert, et diaphragmatis cruribus ubique 
contermina est. In nullo Dasypodum genere adeo vastum et turgidum video. Ad pelvis lineam 
terminalem recto tramite delatus, carnosam protinus exuit indolem, et in curtum validumque 
cessat tendinem, qui minime ad trochanteris interni asperum tuber dolabitur, sed, ut Psoas 
minor consuctim agit, ossis innominati tuberculo ileo-pubico inseritur. Ex hujus musculi quan¬ 
titate concludere licet, Chlamydophorum, urgente periculo, Erinacei more, in pilam convolvi, 
cujus tabulata superficies aggredientium vim dolumve eludit. 

Iliacus internus praecedenti pedissequus accedit, robore eidem par, sed trochanteris 
minoris verticem petens. 

Sartorius insolita plane excellit origine, dum non ab ossis ilei spina, sed a tendine psoieo 
enascitur. Proceram et macilentam sistit fasciolam, quae cum adductorum insertione femorali 

decussatur, et ad internam articulationis genu regionem delabitur, ubi eum adductorum tendine 
robusto, ad tibiam pergente, coalescit. 

Extensor cruris quadriceps a satis cognita hujus musculi in homine configuratione ne hilum 
aberrat. Inter quatuor ejus capita, quod loco externum est, et consuetim Vastus externus anato¬ 
micis audit, reliquis magnitudinis palmam praeripit. Pectus femoris a supercilio acetabuli 
procedit, mole et robore reliquis inferior. 

Cruralis et Vastus internus in unum congeruntur ventrem, cujus tamen scissura alte pene¬ 
trans, et nervi cruralis ramo notabili viam aperiens, duplicis musculi separationem non 
obscure indicat. 

Adductoris ingens volumen a coxendicis fulcro inferiori, adusque ossis pubis rudimentum, 
originem derivat, et, absque plurium capitum distinctione, non solum interno femoris plano 
adnaseitur, verum etiam ad tibiae cristam descendit, ubi Flexoris cruris officio praeest. 

Neque Pectineus deest, imo notabili gaudet evolutionis gradu. Ad tuberculum ileo-pecti- 
neum origo ejus restringitur, — insertio infra trochanteris interni basin quaerenda. Ubi eum 
resectum superiora versus reclinaveris, in Obturatorium externum incidis, qui crassam et conicam 
figuram ostendit, et, unacum Quadrato femoris , ad quem proxime accedit, loco inter utrumque 
trochanterem medio, tendinem implantat. 


B. FACIES POSTERIOR. 


Si in memoriam revocare placeat, enormem adductoris femoris molem, tendine ad tibiae 
cristam producto, flexoris cruris officio quoque praeesse, mirum non erit, posticam femoris 
regionem unum solummodo musculum continere, cujus actio ad flexionem cruris absolvendam 
concurrit. A coxendicis tubere editus, illico in duos discedit lacertos, quorum exterior, ad 
fibulae cum tibia coalitae extremitatem superiorem pertingens, in latum tendinem mutatur, cui 
nullus cum osse nexus est, sed qui totus quantus in vaginam cruris tendinosam explicatur. 
Lacertus internus internum tibiae latus petit, et in crista tibiae antica tendinem figit. Non a vero 
alienam conclusionem existimo, externum lacertum Flexori bicipiti , internum vero Semitendinoso 
parem esse, et Semimembranosum , Adductori incorporatum, ejus quasi additamentum reprae¬ 
sentare. 


§• 31. 

MUSCULI CRURIS ET PEDIS. 


J. REGIO ANTERIOR. 

Ad plenariam musculorum, hic loci obviorum, cum Dasypodibus concordantiam, plane 
nihil deest. Tibialem anticum invenies, ossi naviculari insertum. Extensor digitorum communis 
longus eidem externe accedit, longo gracili que tendine instructus, qui, in dorso carpi, annulo 
ligamentoso stricto amplectitur, et postea in quatuor divaricatur funiculos, quatuor digitis 
exterioribus infixos. Extensor hallucis proprius parvulus, fusiformis, a malleoli externi confiniis 
oblique ad hallucis dorsum accedit. An Extensor digitorum brevis adsit, nec ne, tuto affirmare 
nequeo, dum in abstergenda pelle, quam intaminatam servare princeps cura erat, musculorum 
dorso pedis incumbentium multiplex laesio et laceratio evitari non potuit. Nihilominus tamen 

plures, ossibus tursi adhaerentes, et versus digitos directas taenias musculares superstites 
inveni, quariun cum Extensore brevi identitas eo minus negari poterit, quum in Dasypodibus 
talis Extensor brevis quatuor digitorum exteriorum nunquam non desit. 

B. REGIO POSTERIOR. 

In universum quidem musculi surales cum Dasypodum norma conveniunt. Sunt tamen 
graviores quaedam quoad singulos differentiae, quae paucis expediendae erunt. 

Primus in aeie: Gastrocnemius , in Dasypodibus ad calcem usque carnosus, in Chlamydo- 
phoro medio per suram tramite tendinosus evadit. Soleus priorum sui juris musculus, ad tubero¬ 
sitatem calcanei proprio Marte descendit. In Clilamydoplioro Soleus, exigui momenti musculus, 
cum externo Gastrocnemii capite coalescit. Quod insertionem tendinis Achillis attinet, in 
(-hlamydophoro inaudita a generali regula aberratio locum liabet. Tendo nimirum non ad calcar 
pedis firmatur, sed in teretem funem elongatus, per canalem calcanei privatum (§. 18, c) ad 
plantam effertur, ubi aponeuroscos formam induit, et paulo post in quatuor fasces discedit, 
quorum relatio ad vaginas digitorum flexorias eadem est, ac in palma manus expositam inve¬ 
nimus. Singulari hoc apparatu cautum est, ut extensio pedis cum flexione digitorum contem¬ 
poranea et pari impetu contingat, et Gastrocnemius simul Flexoris digitorum dignitate et munere 
investiatur. 

In Dasypodibus Flexor brevis digitorum sui juris musculus est, qui vero, minime a calcis 
tubere, sed ab aponeurosi plantari, quae tendinis Achillis prolongatio est, natales suos ducit. 

Gastrocnemio una cum Soleo sublevatis, profundum musculorum suralium stratum, nulla 
aponeurosi adopertum, ante oculos versatur. A posteriori tibiae spina versus fibulam progre¬ 
diendo, sequentes musculos partim conterminos, partim superstructos observabis: 

1. Popliteum , cujus triquetra caro lato tendine, cum capsula articulationis genu concreto, 
condylo femoris externo adhaeret, fasciculis carnosis ultra dimidiam spinae tibiae longitu¬ 
dinem, uti in Dasypode, descendentibus. 

2. Infra Poplitei insertionem, novus exsurgit musculus, qui Tibialem posticum viae comitem 
laborisque socium legit. Retro malleolum internum in teretem fatiscit tendinem, qui margini 
pedis externo appropinquat, et ad basin ossiculi illius depressi finem assequitur, quod meta¬ 
tarso hallucis interne adjacet. Tibialem posticum accessorium non invite nominarem. In Dasypode 
etiam prostat. 

3. Tibialis posticus cum Flexore longo digitorum intimo foedere junctus, ad ossis navicu¬ 
laris tuberculum tendinem suum dirigit. 

4. Flexor hallucis longus pariter cum Flexore digitorum longo , mutuo carnis eonnubio, ita 
unitur, ut facile inducaris, existentiam ejus negare. Atqui non ita est. Tendo enim, qui digitos 
ducit, hallucem quoque simili modo movet. 

Dasypodes tendine flexorio communi osseam rotulam impexam ostendunt, forma et magni¬ 
tudine in diversis specicbus variantem, quae ossi ealeanco, cuboideo, nec non scaphoideo nudam 
obvertit faciem, lubrico humore perunctam. In Dasypode setoso ossiculum hoc sesamoideum 
complanatum, ovalis ambitus, acie gemina longitudinali instructum, triplicem superficiem 
articularem tarsi ossibus offert. In Dasypode novemcincto ultra dimidium pollicem elongatum, 
teres, antice acuminatum, postiee obtusum, mediana crepidine in geminam faciem articularem, 
ad angulum obtusum mutuo conniventcm, dividitur. In Dasypode gymnuro ambitu et robore 

declinat, et in Clilamydophoro nostro in nucleolum cartilagineum triquetrum contabescit. Tendo 
communis quinquepartitus, lumbricalium muscidorum accessu ornatus, totidem vaginis fibrosis 
inclusus, et trochleis ad articulationem mctatarso-phalangeam substratis innixus, ad cujus vis 
digiti ultimum culmen enititur. 

Praeter enarratos primates, minorum gentium musculi in planta prostant. Unus Abductoris 
hallucis , vel rectius Flexoris brevis proprii sedem occupat, quum non metatarso, sed primae 
adhaereat hallucis phalangi. Alter a calcanei tubere ad digiti extimi primum internodium 
protensus, Abductoris et Flexoris muneri subeundo par est. 

Musculorum taedii pleno examine ad umbilicum perducto, in rei coronidem musculorum 
Peroneorum mentio injicienda est. Peroneus longus , brevi gracilior, solitam a malleolo externo 
ad ossis cuboidei sulcum viam legit, et in osse cuneiformi interno finitur. Peroneus brevis , citra 
normam nervosus, tendinem geminum offert, basi ossis metatarsi quinti infixum. 


CAPUT QUARTUM. 


SPLANCHNOLOGIA. 


e oc 


GAVUM ORIS, LINGUA, GLANDULAE SALIVALES, FAUCES, PHARYNX. 


Antrum oris, carnosis buccis, labiisque crassiusculis munitum, amplum quidem -est, sed in 
angustum faucium isthmum postice coarctatur. Pavimentum ejus, linguam, parum mobilem, et 
antica dimidia parte liberam, sustentat. Palati duri fornix complanatus, postice quatuor, antice duas 
lineas latus, epidermide cornea et densa vestitur, et octo juga transversa, in aciem acutam erecta 
monstrat, quorum sex posteriora dentibus utriusque lateris oppositis correspondent , duobus 
anterioribus totidem tubercula cornea, dentium seriem praecedentia, mutuo conjungentibus. 

Lingua crassa ob latera deorsum convergentia triquetra, parietibus oris tamquam modulo 
applicata, impressa dorso jugorum palatinorum vestigia gerit. Papillis filiformibus minimis 
obsita dorsalis ejus facies, serici tonsi speciem induit, ex quo sine lege et ordine disseminatae 
papillae fungiformes hinc illine emicant. Versus radicem in gibbera linguae lacie geminae 
papillae circumvallatae resident, oblongae, sesquilineam ab invicem distantes, et ita positae, 
ut longitudinis diametri postrorsum convergant. 

Glandulae salivales et buccales penitiorem merentur indaginem (Tab. V, Fig. o). Ex 
duplici fonte, coque satis largo, salivae humor scaturit. Uberrimus ejus latex ex Glandula sub- 
maxillari (lit. c) profluit, quae plurium loborum et lobulorum irregularis congeries est, et, ab 
angulo maxillae ad claviculam usque, totam colli regionem lateralem occupat. Lobi majores 
duo sunt, ex quibus gemini ductus salivales emergunt. Ilorum brevissimum iter est, dum statim 

in unam confluunt vesiculam hordeolo similem (lit. cZ), extra glandulae cancellos positam, cujus 
ubi teres corpusculum cultello diviseris, lumen angustum, parietes vero crassos atque musculares 
esse videbis. Anterior vesiculae salivalis apex posteriorem musculi mylohyoidei marginem 
attingit, ct in canaliculum membranosum continuatur, qui inter musculum mylohyoideum et 
hyoglossum viam sibi parat, et immediate retro menti symphysin, in basi oris parvulo terminatur 
ostio. Bappius in Dasypode novcmeincto similem vesiculam salivalem, quae glandulae sub- 
maxiliaris ductus excretorios in se recipit, descripsit 1 ). P. Owen eam in Dasypode sexeincto 
quoque adesse, observavit 2 ). Nos in Dasypode minuto et gymnuro nuperrime vidimus, et publice 
demonstravimus. 

Glandula Parotis (lit. a) solo venae facialis interventu a glandula submaxillari distincta, 
e lobulis minoribus et copiosioribus constat, ct quadruplo minori volumine gaudet. Ductum 
excretorium a solita non deviare norma, facile invenies. Quae hucusque dicta sunt, absque ulla 
modificatione de Dasypodibus quoque valent. Glandula etiam, quam nunc aggredior, Clilamy- 
dophoro proprium et peculiare organon non est, dum ejus rudimentum in Dasypode setoso et 
novemcincto exstat. Glandula, quam puto, oblongae figurae et notabilis ambitus est (lit. 0). 
Facilis ad eam accessus patet, dum solo panniculo subcutaneo adoperta in illum sese insinuare 
amat angulum, qui inter masseteris marginem anteriorem et buccinatoris faciem externam 
superest. Ob hanc situs rationem Glandulae buccalis nomen habeat. Longitudo ejus quinque 
lineas, latitudo ultra duas adaequat; crassities lineam excedit. Aspectum acinosum prae se 
ferens, tela cellulosa stipata amicitur, et procul dubio per plures ductulos excretorios 
secretum humorem in ductum Stcnonianum eructat. Cujus indolis .ille sit, definire nec volo, 
nec possum. Glandulam buccalem, sublingualis absentiam forsan compensare, non a vero absi¬ 
milis conjectura est. Pappius glandulae buccali Dasypodum Parotidis accessoriae jura vindi¬ 
care vult 3 ). 

Isthmus faucium extra deglutitionis tempus perfecte clausus est. Palatum molle enim adeo 
demittitur, ut dorsum linguae attingat, ct retro palatum epiglottis adeo alte exsurgit, ut postica 
veli palatini facies anteriori epiglottidis plano contactu mutuo appressa sit. Cavum oris itaque 
a pharyngis antro penitus seclusum, nonnisi tum temporis ad fauces aditum admittit, si bolus 
deglutiendus violento nixu hoe fretum urgeat, et, diductis palati et epiglottidis valvis, ad 
pharyngem devolvatur. 

Palatum molle uvula caret, cujus locum modica scissura tenet, quae, ob verticalem palati 
ante epiglottidcm directionem, eam membranae mucosae lunulam recipit, quae ligamenti glosso¬ 
epiglottici nomine anatomicis nota est. 

Lubricatur angustum oris fretum unguine mucoso, quod amygdalae destillant. Exiguae hae 
glandulae in hemisphaerico occultantur sinu, qui retro arcum palato-glossum patet, et cujus 
limbus inferior multifida quadam, ct quasi fimbriata appendice ornatur, quam papillae grandiori 
non inepte contuleris. 

Pharynx tunicae muscularis crassitie excellens, superne in canalem membranaceum, choanis 
affixum, prolongatur. Tubae Eustachianae ostium non in ipsa pharynge, sed in hac prolon- 
gatione quaeratur. Oesophagus, tunicae muscularis robore, pharyngi ne quidquam cedit. Arctus 


*j Winker, Praeside Rap p, dissertatio, sistens observationes anatomicas de Dasypode novemcincto. Tubing. 1824, png. 10, 11. 

Proceedings of tke Zoological Society of London, Part. I, 1830—1831, pag. 144. 

3 ) Anatomische Untcrsuchungen uber die Edentaten, 2. Aufl., pag. 75. 

quidem, sed dilatabilis ejus tubus, solita via ad ventriculum accedens, ulteriori non indiget 
verborum apparatu '). — llaeo omnia collata eum Dasypodibus ad amussim quadrant. 


§. 33 . 

DENTES. 

In adulto nostro specimine maxilla superior et inferior sedecim dentibus armatur, quorum 
octo in utroque latere prostant. In juniori exemplari, quod coram est, maxilla superior, in dextro 
latere, septem solummodo dentes gestat; — primus enim nondum in lucem editus. Figura 
dentium, situs, et mutua relatio, eadem ac in Dasypode gymnuro est. Primi priores in ambabus 
maxillis minimi, — quartus maximus, — reliqui, ad octavum usque, magnitudine tantillum 
decrescentes. — Radices dentium longae sunt, cylindricae, profunde maxillis impexae, modice 
curvae (antrorsiun convexae), ad coronam usque ampla cavitate instructae, quae pulpam durius¬ 
culam liospitat. Si maxillam inferiorem superiori rite adaptaveris, primum dentem maxillae 
inferioris cum primo superiori non in contactum venire videbis. Secundus enim dens inferior, 
primum superiorem attingit, et masticando ferit. Primus superior dens ideo superficie mastica¬ 
toria caret. Corona primi et secundi dentis superioris oblique antrorsum et deorsum truncatur, 
quod etiam de secundo inferiori valet. Corona tertii dentis superioris et inferioris, ad octavum 
usque, duobus planis obliquis, in angulum elatum conniventibus terminatur, ita tamen, ut planum 
obliquum anticum in dentibus superioribus minorem, in inferioribus majorem extensionem prae 
se ferat. Inde sequitur, maxillis mutuo appressis, dentium congressum lineam serratam praesen¬ 
tare, qualem in Insectivoris quoque obtingere videmus. — Motum lateralem maxillae inferioris 
praevalere, ex modo descripta dentium conformatione clarum erit. Structura microscopica den¬ 
tium ea est, quam <'l. Owen 2 ) in Edentatis descripsit et icone illustravit. 


§• 34 . 

ORGANA RESPIRATORIA. 

Cdilamydopliori respirantia organa stricte ad Dasypodum exemplar constructa sunt. 


A. L A n Y N X. 


Tab. VI, Fig. 5. 

Laryngis exigua machinula solitis cartilaginibus, iisque, praeter Epiglottidem, ossificatis 
constat. Cartilago thyreoidea non acuto prosilit angulo, sed modice curvata, circuli majoris et 
latioris quasi segmentum est. Cornu superius breve, — cornu inferius, haud brevius, duplici 
radice exsurgit, cui foramen interjacet, nullius vasis aut nervi decursui patens, sed extimos 
musculi erico-thyreoidei fasciculos recipiens. Haud procul a cornu superioris basi, canaliculus 
'patet, qui arteriolam laryngeam ad interiora laryngis adyta conducit. 


Vtuypode 1*0 La internam oesophagi faciem, non glabram, sed verrucis asperam esse, Kappius monet. Ub. cit. pag. 71>. 
") Odontography, London, Tom. 1, ISdO. 

Cartilaginis cricoideae semianimius inferior ejusdem fere, ac superior, latitudinis est, et 
musculis aliunde notis, ortum solitum praebet. Semianimius superior cristam longitudinalem 
medianam effert, quae utriusque musculi crico-arytaenoidei originem disterminat. 

Cartilagines arytaenoideae granula irregularia, compressa, angulosa sunt, quae ab ipsis 
inducta membrana mucosa tumida, majorem ambitum acquirere solent. 

Epiglottis crassa, rigida, latiuscula, quasi biloba. laryngis ostio praefigitur, in cujus interna 
pagina utrimque duo ligamenta voealia extenduntur, quorum quod inferiorem locum occupat, 
tale est, ut rima glottidis, si non elangosam vocem, saltem acrem sibilum edere, verosimile 
mihi videatur. 

Glandula thyreoidea , fida laryngis consors, seminis cannabini dimidiam partem certe non 
exsuperat. 


n. TRACHEA. 

Tracheae aliqua a Dasypodibus differentia competit, quippe quae sedeeim annulis carti¬ 
lagineis, incompletis, eonstet, dum decem solum in Dasypodc setoso ] ) muneravi. Bifurcatio 
tracheae ad tertiam thoracis vertebram obtinet, dum in Dasypodc in ipsa anteriori thoracis 
apertura perficitur. 


('. l'U EMONES. 

Tab. V, Fig. 2. 

Pulmonis dextri tres, sinistri duos lobos invenio. Lobus anterior sinister, ineisura, non per 
omnem lobi substantiam penetrante, rursus in duos lobos secundarios dividitur. Parenehymatis 
nulla a communi mammalibus typo differentia est. Notabilem vesicularum aeriferarum magnitu¬ 
dinem, quam Iiappius de Myrmecophaga et Dasypodc bene annotavit, in Chlamydophoro quoque 
adesse, spiritus tracheae immissus luculenter demonstrat. Arteria pulmonalis dextra in tres, 
sinistra in duos discedit ramos primarios. A enae pulmonales, utrimque tres, arteriosum sanguinis 
torrentem ad atrium sinistrum revehunt. Lobus posterior dexter lobulum accessorium radici suae 
appensum gerit, qui, omnium minimus, inter lobum posteriorem dextrum et sinistrum delitescit, 
superficiem suam maximam cordi obvertit, minimam diaphragmatis contactui praebet. 

Thymus , etiamsi minima, tamen perspicua. 


§• 35. 

SITUS VISCERUM ABDOMINALIUM. 

Tab. V, Fig. 1. 

Spatiosum abdominis cavum, more solito, digestionis officinam, et organa uropoetica 
amplectitur. Aperto ventre, primum jecur voluminosum, et intestinorum tortuosi anfractus 
oeulos feriunt. Hepar utrumque occupat hypochondrium, et diaphragmati, qua late patet hujus 
musculi inferior superficies, ubique contiguum adjacet. 


In Dasypodc longicaudato Kappius 18 ad 22 annulos cartilagineos invenit. Lili. cit. pag. 1H>. 

Hepate a diaphragmate paulum diducto, consuetum ligamentum triangulare observabis, 
cujus laminae ad superiorem hepatis marginem, obtusum, incrassatum, et reni dextro quasi 
innixum, ab invicem discedunt, et in ligamenta alaria brevissima abeunt, interposito venae 
cavae ascendentis amplissimo trunco. Intestinorum gyris inferiora versus adactis, ventriculum, 
non volumine sed tunicarum robore conspicuum, invenies, cujus curvatura semilunaris minor, 
nec non proxima pyloro duodeni pars, cum hepatis porta commercium sustinet, ope falcatae 
peritonei plicae, angustae, neque omnem curvaturae longitudinem occupantis, quum a cardia 
quatuor fere linearum interspatio distet, et margine semilunari libero, sinistrorsum directo, 
terminetur, — altero rectilineo versus dextrum hypochondrium spectante. 

Ilancce plicam omenti minoris, vel potius ligamenti hepato-dnodenalis, vices gerere, nullus 
dubitabis, dum alterutra peritonei lamina incisa, consueta hepatis vasa ad portam eommeantia, 
intus delitescere invenies. 

Major ventriculi curvatura omento majori originem praebet, quod partim pulposum et 
tumidulum lien sub forma ligamenti gastro-lienalis ventriculo adstringit, partim vero omne cum 
intestinis connubium recusans, sursum reflectitur, et, laminis suis divergentibus, pancreatis 
glandulam tenerrimo involucro obducit. Praeterea a superiori ventriculi facie, juxta lineam, 
oblique ab ostio cardiaco ad fundum ventriculi coeciun decurrentem, altera peritonei gastrici 
prolongatio ad anteriorem pancreatis marginem excurrit, ct cum omenti majoris laminis, lieic 
delatis, confluit, quo tacto bursa sic dicta omentalis ad solam ventriculi faciem superiorem 
restricta, excepto pancreate et liene, nullo alio limitatur viscere. 

Tubus intestinalis, totus quantus, longo et quaquavorsum mobili mesenterio suspensus, 
nullum inter tenuia et crassa intestina discrimen offert, diametro ejus vix notabili modo variante. 
Intestinorum tenuium in crassa transitum solummodo ex cocci brevissimi, quasi bipartiti, prae¬ 
sentia dignosces (Tab. V, Fig. 1, lit. f) ) quod in medio ventre collocatum, et brevissimo 
mesenterio firmatum, ultimam intestini ilei ansam, ab hypogastrio reducem, reliquis quidquam 
angustiorem, suscipit. A cocco gemino, quasi bipartito, crassum intestinum paulo antrorsum, 
dein molli curvatura retrorsum tendit, et, recto brevique itinere absoluto, ad anum terminatur. 

Intestinis remotis, renes rotundatos, fere globosos, ita dispositos videre licet, ut dexter 
sinistrum dimidii pollicis longitudine antecedat. Ureteres gemini, comite arteria et vena sper¬ 
matica interna, inferiorem musculi Psoas majoris superficiem sequuntur. — Aorta abdominalis 
et vena cava posterior medianam columnae vertebralis lineam occupant. Vesica urinaria non 
in pelveos cavo delitescit, sed maxima voluminis parte in hypogastricam regionem assurgit, in 
qua uteri fundum eum ligamentis suis rotundis, nec non tubas et ovaria collocata invenies, 
quae organa per subtilissimam peritonei propaginem ad vicinam abdominis parietem muscularem 
suspenduntur. 


§. 36. 

ORGANA DIGERENTIA. 

A. VENTRICULUS. 

Tab. V, Fig. 1, lit. a f ut Tab. VI, Fig. 4. 

Ventriculus qui in statu vacuo in pyriformem utrem contractus erat, flatu immisso, in 
globosum intumuit alveum, cujus longitudo, a medio fundi coeci puncto ad pylori viciniam 

emensa, sesquiunciam aequabat; curvaturae minoris a majori distantia trcdccim lineas paulisper 
excedente. Longe maximam ventriculi partem fundus sie dictus coecus sibi vindicat, ita ut, quod 
in animalibus rodentibus crebro occurrere solet, cardia pylorum fere tangat, et curvatura minor 
ventriculi vix trium linearum longitudinem attingat. 

I 11 Dasypode Peba, D. gvmnuro, et I). setoso similem ventriculi formam observavi. Quod 
structuram attinet, solummodo notabilem tunicae muscularis, praecipue fibrarum circularium 
evolutionem commemorare, operae pretium duco. Fibrae longitudinales in parte pylorica ven¬ 
triculi in lacertos congeruntur, versus pylorum productos, quibus congruae plicae membranae 
mucosae correspondent. Membrana mucosa caeterum laevis, excepta cardia, quam plicularum 
elegantissima corona ornat. Innumeris glandularum gastricarum ostiolis pertusa, sub micro- 
scopio cribriformem habitum praesentat. Valvula pylorica nulla, nisi limbum circularem tumi- 
diusculum, nonnisi in ventriculo, inflato aere distento, conspicuum, hoc nomine insignire 
placeat. — In Dasypode Iongicaudatg quoque, loco valvulae pyloricae, tuberculum membra¬ 
naceum adest*). 


B. TUBUS INTESTINALIS. 

Tab. V, Fig. I , lit. e, e. 

Intestinalis tubi longitudo viginti quatuor pollicum est, quorum tres ultimi intestino crasso 
proprii. Diameter intestini tenuis, a pyloro ad coccum usque, nullatenus manifesto modo variat, 
dum ubique locorum, in ansis aere impulso distentis, quatuor ad quinque linearum est. Parietes 
intestini tenuis eo magis musculosum perdunt adspeetum, quo proprius crasso accedunt. Mem¬ 
brana mucosa consueto villorum superbit apparatu. Haud procul a pyloro villi longi latique, 
et densissime conferti, lentis biconvexac adminiculo conspiciuntur. Quo magis a pyloro distant, 
eo teneriores evadunt, quasi filiformes. In ipsa crassi vicinia villorum agmen prorsus exi dare 
videtur, quum ipsa ope mieroseopii compositi, nonnisi reticularem et areolatam tunicae mucosae 
faciem deprehenderim. In vanum glandularum Peyeri insulas submucosas quaesivi, etiamsi 
silentio praeterire non possim, me in Dasypode setoso non tantum in ilei fine, verum etiam in 
crassi principio vesicularum pellucidarum familias, subtus membranam mucosam nidulantes, 
satis clare observasse. Valvulae conniventes nullae. 

Intestini crassi exordium, ct reliquus ejus tractus, mesenterio brevissimo columnae verte¬ 
brali quasi agglutinantur; quapropter loco, quem natura assignavit, migrare nesciunt. Etiamsi 
voluminis ratione crassum intestinum tenue non superat, ct superficies ejus externa eadem, ac 
tenue, Iaevitate gaudet, membranarum tamen constituentium, imprimis tunicae muscularis 
robore, eidem longe antecellit. Binos in principio crassi protuberantes sacculos laterales (Tab. V, 
Fig. 1, Iit./), supra commemoravimus, quos coeei duplicis vices agere, palam est 2 ). Ad intestini 
tenuis inter hosee sacculos sitam inosculationem, valvulam, quae reditum interciperet, nullam 
adesse, apodictica certitudine cftari audeo. Subjungere tamen necesse est, me rem non in siccato 
praeparato, sed in individuo aleohole conservato, examinasse. 

In decursu intestini crassi membrana mucosa hinc illinc in sigmoideas plicatur valvulas, 
quae tamen, ob earum modo transversam, modo obliquam directionem, et humilitatem facile 


1 ) Uapp, lib. cit. pag. 7S. 

Ilyraee capensi et abessinico similes protuberantiae sacciformes in decursu intestini colonis innotuerunt. 

praeterviclcnclam, potius jejunii sequelae transitoriae, quam stabile intestini attributum esse 
videntur. Id quoque de rugis in ultima intestini recti Thule reperiundis valebit. 

Totus quantus tractus intestinalis, proli dolor! vacuus et inanis erat. In crasso intestino 
tamen aliquid pultacci liquaminis bruneo-viridis colligere contigit, in quo, aqua diluto, praeter 
sabuli paream copiam, ascaridum in globum contortarum coloniam, et frustula minuta, angulosa, 
flavicantis aspectus et consistendae mollioris, quasi maceratae, ope acus eduxi, quorum examen 
mieroscopicum vegetabilem eorum naturam demonstravit, eaque corticis cujusdam resinosi 
indigestas reliquias esse confirmavit. Xi multum fallor, fragmentum elythrae scarabaei quoque 
aderat. Ex Dasypodis gymnuri excrementis, intestino recto eductis, avium plumulas excerpsi.— 
Glandulae anales , quibus plura Edentatorum genera (Manis, Dasypus, Bradypus) instructa 
sunt 1 ), in Chiamydophoro desunt. 

In Dasypode setoso discrimen inter intestini tenuis ct crassi amplitudinem multo clarius 
patet. Simul vero appendices saccatae (Tab. VI, Fig. 2)> in exordio crassi minus protuberant, 
et in D. gymnuro (cujus embryonem coram habeo) fere evanescunt (Tab. VI, Fig. 1). Decursus 
intestini, quem in quatuor diversis Dasypodis speciebus investigavi, plane idem ac in Chlamydo- 
phoro apparuit. 


C. HEPAR. 


Tab. V, Fig. 1, lit. b. 

Hepar, Dasypodum more lobatum, grande omnino dicendum est. Diaphragmati obversa 
ejus facies, duabus incisuris, per totam hepatis massam alte penetrantibus, in tres lobos dividitur, 
(piorum medius principatum tenet, et ligamento phrenieo-liepatieo insertionem praebet. Margo, 
(pio hepatis ambitus circumscribitur, ad quadrangularem figuram accedit Anterior, dextra, et 
sinistra ejus pars, acuta est, posterior modice obtusa. In concava hepatis superficie, praeter 
incisuras, quibus tres lobi modo commemorati ab invicem sejunguntur, variae quoque fissurae 
numerantur, quarum ope singuli lobi in minores portiunculas dividuntur. Tales praecipue in 
lobo hepatis dextro, versus obtusum ejus marginem offenduntur, quibus fit, ut liicce lobus 
formam eminenter appendiculatam induat. Lobus medius vesiculam felleam pyriformem, suffi- 
cienter amplam, adnexam fert, cujus ductus cysticus non flexuoso, ut in Dasypode, sed recto 
tramite decurrit, cum ductu hepatico singulo eonnubium init, et decem linearum itinere absoluto, 
una cum ductu pancreatico, communi ostiolo, a pyloro quinque lineas distante, in duodenum 
inseritur. Dasypodes hoc loco membranae mucosae tuberculum papillare gerunt. — Vena 
rava ascendens non in sulco hepatis delitescit, sed a lobi medii parenchymate ambiente ita 
occultatur, ut profundiori incisione egeas, ad trajectum ejus, et trium venarum hepaticarum 
ad cavam adventum, patefaciendum. Vena portae a generali mammalium regula non 
aberrat. Venae mesaraieae et lienalis eonfluxu exorta, ramulos complures ex pancreate et 
ventriculo reduces accipit, et inter ductum choledochum et arteriam hepaticam ad liepatD 
portam ascendens, in tres primarios discedit ramos, qui, antequam hepatis parenchymati 
immerguntur, in tot. ramos secundarios finduntur, quot incisurae et fissurae in porta hepatis 
convergunt. 


ln Bradypo cuculliyero hasct* glandulas anales deosse, Uappius auctor est. Lib. **it. pag, S(b 

1). PANCREAS ET L 1 E 
Tab. V, Fig. I, Iit. c, d. 

Pancreas glandulam acinosam, conglomeratam, ultra pollicem longam, ct tres lineas latam 
sistit, cujus cauda sinistrorsum ad lienem directa, bifariam dividitur, ct duabus propemodiim 
appendicibus terminatur, quarum superior splenis hilo contigna est, altera ad renis sinistri 
obversam faciem decnrvatuiv Ductus excretorius simplex in ductum choledochum aperitur. 

Lien modicus x mollis, inferne bilobatus, rugosus et succulentus, fundo ventriculi ope 
ligamenti gastro-licnalis, vasa brevia numero septem hospitantis, subnectitur. 

Dasypus gymnurus, D. setosus, et D. novemcinctus, praeter hepar in quinque lobos divisum, 
nullo alio notatu digno discrimine, a Cblamydophoro divergnut. 


§. 37. 


SYSTEMA URO-GENITALE. 


Tab. V, FIg. 4 et 5. 

Systema uro-genitalc , quod generalem ejus dispositionem attinet, eundem ac Dasypodum 
familia praesentat archetypum. 

A. ORGANA UROPOETICA. 

Tab. V, Fig. 5. 

lienes, ad globosam magis quam ad ovalem formam accedentes, notum in abdomine situm 
occupant. Longitudo coram ad latitudinem sesc habet, uti 5:4 lineas; — latitudo ad crassiticm 
(profunditatem) uti 4:3V-, lineas. Adipe pauco onusti sunt, ct renes succenturiatos adeo vicinos 
habent, ut hi cuneorum ad instar, inter dorsalem renum faciem , et musculorum lumbalium 
superficiem abdominalem, quasi impingantur, et tunc demum in conspectum prodeant, si renem 
unum alterumvc a contiguo musculo lumbali violenter avulseris, lienes succenturiati, ob dictam 
causam, tribus supcrficicbns praediti sunt, quarum una reni, altera musculis lumborum, 
adjacet, — tertia libera, et modice convexa, antrorsum directa. Ilatio longitudinis ad latitu¬ 
dinem = 2% : l 2 / 3 lineas. 

Totam renis superficiem membranula celluloso-fibrosa obvelat, quae facili opera sublevatur, 
et renis cnuclcationcm admittit. Parenchyma in substantiam corticalem s. glomerulosam, ct medul¬ 
larem s. tubulosam discedit. Cortex raccmatim cohaerentia corpuscula Malpighii solita ubertate 
in se recondit, quorum injectionem anatomicam faustis auspiciis tentavi, eaque ejusdem magni¬ 
tudinis, uti in rene talpino, deprehendi. Substantia medullaris unica tantum tubulorum munife¬ 
rorum pyramide constat , quae, ob colorem cortice pallidiorem, et ob halonem bruneum 
circumductum, inermi quoque oculo satis clara ct distincta apparet. Pyramidis apex in papillam 
renalem unicam (Fig. 5, lit. «), idtra lineam longam, producitur, quae pelvi renali immersa, 
uno tantum ostiolo acre urinae lixivium destillare videtur. Pelvis in ureterem continuatur, qui 
cum vasis spermaticis internis societatem init, ct duodecim linearum itinere absoluto (sinister, 
ob rationem supra allatam, septem linearum longitudinem metitur), in dorsalem vesicae urinariae 
superficiem, haud procul ab ostio urethrae vesicali, inseritur. — Vesica urinaria (Iit. <■/), ob 
tunicae muscularis spasmodicam constrictionem, in globum durum, nullo flatu, etiamsi vehemen- 

tissimo, distendendum, contracto, quatuor (et quidquam ultra) linearum longitudinem, trium et 
dimidiae latitudinem, duarum profunditatem obtulit. Inferior ejus superficies, oj>e ligamenti a 
peritoneo producti, lineae abdominis albae adhaerebat. Urachi, et arteriarum umbilicalium, 
nullum superstes rudimentum observavi. — Urethra adeo angusta, ut tubuli subtilioris intro¬ 
ductionem aegre admittat. Duarum linearum longitudinem assequitur, et ope ostioli paene 
rotundi, in fundo vaginae, immediate ante ostium uteri vaginale, aperitur. 

B. VAGINA. 

Tab. V, Fig. 4, lit. a. 

Vagina insolitae formae organon, non uti regula fert, ostio ante anum hiante, exordium 
sumit, sed tubum sistit, supra inguen elevatum, cylindricum, ad tres lineas longum, extus 
pilosum, intus membrana mucosa, in ostii externi vicinia plicis longitudinalibus exilissimis 
ornata, obductum, ita ut Priapum potius quam sinum pudoris feminini ante oculos habere 
crederes, et ipsemet ego, primo animalis aspectu, cum masculo rem milii esse, hallucinaverini 
(Tab. 11, Fig. 3, lit. a). 

Forsan pelvis conformatio singularis, amplexibus venereis, more ferarum a posteriori 
celebrandis, minime favens, talem vaginae in tubum cylindricum prolongationem necessariam 
reddit, ut vagina hoc pacto peni, in venerem ruenti, quasi obviam venire possit. Si vero, quod 
serioribus observationibus dijudicandum et statuendum relinquimus, Cldamydophori femina, 
copulam sexualem adverso ventre inire soleat, revera plane non intclligcndum erit, cui officio 
vaginae priapiformis longitudo inserviat. 

Interiorem vaginae superficiem lustranti, nec columnae plicatae, nec tentiginis rudimentum 
in oculos radunt, nisi putaro velis: perexiguum et conicum tuberculum, in anteriori ostii vaginalis 
externi ambitu affixum, clitoridis vices agere. Totius vaginae longitudo vix dimidium pollicem 
attingit, latitudine duas circiter lineas aequante. Parietes ejus stratum musculare notabilis 
roboris recondunt, in quo partim fibrarum circularium orbes, partim rectilineos fasces, ab ossis 
ischii interna facie oriundos, distinguere licet. Fundus vaginae, quem fornicem anatomici 
vocant, ostium uteri vaginale prominulum, et tumefacto margine circumvallatum, simili modo, 
ac in altioris gradus mammalibus fieri solet, amplectitur. Ostium ipsum fissuram magis trans¬ 
versam, quam rotundum aemulat orificium. Ceterum satis patulum est, dum diameter ejus 
transversus ab unius lineae longitudine parum absit. Elatus ejus margo, ob formam orificii 
transversim ovalem, in labium anterius et posterius obscure dispescitur. Ambo labia inaequalem, 
et quasi fimbriatum aspectum induunt. 


V. UTERUS. 

Tab. V, Fig. 4, Iit. b. 

Uterus eam conformationis et structurae normam sequitur, quae in Edentatis ad regulae 
anatomicae dignitatem evecta est, videlicet: simplex est, pvriforinis, non partitus, et humano 
similis, quum in fundum, coipus, et collum subdividi possit. A fundi regione laterali, accessoria 
uteri organa pendent: ovaria quippe, cum suis ligamentis propriis, tubae in gyros contortae, et 
ligamenta rotunda , quae in musculosum abdominis parietem immerguntur, ibidemque evanes¬ 
cunt. Parietes uteri strato musculari eximiae crassitiai firmantur, ct cavum ovato-oblongum 

ambiunt, cujus ad ostium uteri vaginale tendens prolongatio, membranae mucosae obdueentis 
plicas longitudinales, humiles, et aegre dignoscendas offert. Longitudo uteri sex lineas, latitudo 
ad fundum tres et dimidiam, latitudo cavi uterini duas aequat lineas. Mucosa uteri membrana 
prorsus laevis, villorum et rugarum expers, in tubas continuatur (lit. e, e), quae inferiorem 
ovariorum marginem modica curvatura tangunt, dein in flexuosum canalem contorquentur, qui. 
ante ovarium, ad uterum, unde venit, redire videtur, et, declinante membranarum constituen¬ 
tium, praeprimis strati muscularis, crassitie, angustissimo terminatur infundibulo, cujus tenerrima 
ora laciniis nullis obsidetur, sed numerosis et subtilissimis plicis ornata, speciem nitidissime 
erenatam assumit. 

Ea ligamenti lati portiuncula, quae ovarium, tubam, ejnsque infundibulum interjacet, 
saeculi ad instar ita sursum evertitur, ut recessum, inter ovarium et tubam hiantem efformet. 
qui ovillum ab ovario secedens, in tubae ostium abdominale securo tramite conducit. 

V. OVARIA ET MAJI-MAE. 

Ovaria parva, hordeoli magnitudine (lit. </, d), una extremitate ligamentis brevioribus 
fundo uteri adnectuntur, altera cum tubae anfractibus, in glomerem coactis, ope textus cellulosi 
densioris coalescunt. 

Mammae geminae, thoracicae, ob parenchymatis collapsum et marcorem, ad corpuscula 
lenticularia redactae apparuerunt, in quorum ambitu panniculi carnosi fasciculos, radiatim 
versus papillam convergentes, conspexisse mihi videor, quorum actionem in mammis lacte 
distentis, ad emulgendum humorem requiri, palam est. In quovis ubere obsoleto unicum 
tantum ductum galactophorum praeparavi, qui trium linearum longitudine insignis, in papillam 
abit, in inferiori et laterali thoracis sede, paullo post cubiti angulum, ex cute emergentem. 
Papilla cvlindrica est, rotundato apice instructa, duas lineas longa, duas tertias lineae partes 
crassa, introrsum deorsumque directa, et pilis circumsitis occulta. 

Dasypodis setosi svstema uro-genitale femininum a Chlamydophori typo modo descripto 
parum differt (Tab. VI, Fig. 3). Differentia principalis eo redit, quod ren sinister in regione 
iliaca sinistra situs appareat. — glandulae renales succenturiatae a renibus quodammodo 
distent, — uterus figuram magis triquetram, angulis ad basin extrorsnm productis, induat, — 
tubae, nullibi rectilineae, sed serpentino ductu vario modo flexae decurrant, — ostium uteri 
vaginale amplum, rotundum, plica semilunari transversa ab antico vaginae fornice, qui 
urethram admittit, separatum sit, et ostium vaginae clitoride exornetur (lit. «), quae praeputii, 
frenulo carentis, arcto cucullo amplexa, vi majori adhibita ad decem linearum longitudinem 
produci et. extenuari potest. Corpore cavernoso gemino gaudet, glande autem destituitur, et in 
apicem depressam, obtuse acuminatam fatiscit. Orificium vaginae externum in tubum crassius- 
eulum, depilem, assurgit, qui in inferiori clitoridis regione in sulcum longitudinalem continuatur. 
Hic sulcus, versus apicem tendens, paullatim evanescit, nullum, ut cymba in flumine, vesti¬ 
gium relinquens. 


52 


.Tonephua Jfi/rt/. 


CAPUT QUINTUM. 

ANGIOLOGIA. 

Cordis evolutio cum totius systematis muscularis vigore congruit. 

Magnum profecto est, crassiori et stricto pericardii velamento indutum, et, uti in homine, 
obliquum, apice sinistrorsum aberrante. 

Longitudo, a sulco coronali ad apicem commensurata, septem lineas aequat, — additis, 
atriis, sanguine coagulato infarctis, ad decem augetur. Latitudo baseos quinque linearum aesti¬ 
matur. 

Atrii dextri spatiosi auricularis appendix, oppositam in sulco circulari attingit. Ostia 
venanun cavarum ex adverso opposita. Venae coronariae non unico foramine atrio inoseulantur. 
sed in duplicem congrediuntur truncum, quorum dexter juxta marginem cordis dextrum pro¬ 
serpit; — sinister sulco coronali immergitur. Plica falciformis coronariae dextrae ostium insuf- 
ficicnter obtegit; — sinistrae minoris ostio nulla valvula praefigitur. Fossa ovalis pisi ambitu 
gaudet. Septum membranosum, quod arcam ejus constituit, antice dehiscit, et rimam efformat, 
quae obliquo tractu foraminis embryoniei avita restituit jura. Angusta mcherelc! est, neque 
tamen adeo, \it subtilioris styli anatomici introductionem non concederet. In Dasypode setoso 
restaurata foraminis obsoleti scissura, sesquilineam patet. In hanc atriorum communicationem 
me casu fortuito incidisse, confiteor. Flatu enim in atrium dextrum ad explorandam venae coro¬ 
nariae inoseulationcm immisso, sinistrum quoque atrium intumescere coepit, unde rem curatius 
examinandi causam habui. — Musculi pectinati in genere parci, solum auriculae dextrae cavum 
majori frequentia adornant. 

Ventriculi dextri , laxi et mollis, ostium venosum, annulo valvuloso coronatur, eujus laci¬ 
niae tricuspidales eliordulas tendineas, a quatuor musculis papillaribus productas, recipiunt. 
Horum musculorum tres perexigui sunt, uno robustiore in externo ventriculi pariete eminente. 

Arteriae pulmonalis radix, triplicis valvulae semilunaris obice, sanguinis e ventriculi 
expulsi reditum intercipit, et, priusquam in ramos geminos discedit, reliquiis Ductus Botalli, in 
ligamentosum funiculum obliterati, cum arcu aortae copulatur. 

Venae pulmonales, quarum sex supra numeravimus, in duos truncos majores congre¬ 
diuntur, quibus confluentibus Atrii sinistri sinus efficitur. 

Hujus capacitas dextro minor est, et nullis musculis pectinatis instruitur. 

Ventriculus dexter i sinistro amplior, carnosus, ct trabeculis carneis abundans. Valvulae 
mitralis vela numerosis chordis, a musculo papillari gemino productis, reguntur. Ostium arte¬ 
riosum valvularum semilunarium provida trias custodit. 

Quae omnia simul sumpta perfectam cum Dasypode gymnuro analogiam prae se ferunt. 

39. 

ARCUS AORTAE. CAROTIS. 

Aortae arcum more solito in partem ascendentem, transversam, et descendentem dividimus. 
Pars ascendens adeo brevis est, ut atrium cordis dextrum, sanguino coagulato turgidum, eidem 
immineat, cumque mole sua obruat. Praeter Arteriam coronariam cordis geminam, nullum 
edit ramum. Pars transversa a cordis basi parum distat, et consuetos ramos primates in lucem 
edit: Innominatam utpote, Carotidem , ct Subclaviam sinistram (Tab. Y, Fig. 2, lit. a). Inno¬ 
minata lineae mensuram attingens, glandulae thymi residuis surculum minutissimum concedit, 
et in Subclaviam atque Carotidem communem dextri lateris divaricatur. Carotis usque ad 
laryngis latus recta incedit, ubi in internam ct externam bifureatur. Iter legens, geminos effert 
ramos, introrsum directos. Posterior ad oesophagum ct tracheam pertingens, oculorum aciem 
fere eludit, — anterior Thyreoideam repraesentat, quae numerosa sobolc, glandulae thyre¬ 
oideae perexiguae, laryngis, et musculorum a sterno ad laryngem advenientium nutritioni 
consulit. 

Carotis externa sequentium arteriarum scaturigo est: 

a. Occipitalis , quae quasi ex ambarum carotidum angulo caput effert, ut non inepte dix¬ 
eris: Carotidem communem trifariam subdividi. Ramum primum non spernendae dignitatis, ad 
Sterno-cleido-mastoideum ablegat, secundum sub ossis hyoidei cornu majori insinuat, ut ad 
duram meningem per idem foramen pertingat, per quod nervus vagus, ejusque comites, c cal¬ 
varia egrediuntur. — Tertium denique ramum deorsum expedit, ut musculis, in processibus 
transversis vertebrarum colli insertis, vitale pabulum advehat. Jam vero arteriae occipitalis 
truncus Traehelo-mastoidei insertionem subit, et, ad occipitis planum ascendens, vastam mus¬ 
culorum hic pertingentium molem surculis numerosis instruit. Unus, princeps eorum, ossis occi¬ 
pitalis meditullium subintrat, ct nostram arteriam diploetieam magnam, quam in Dasypode 
novemcincto invenimus, in memoriam revocat. Dein cranii cavum ingreditur, ubi in ossis tempo¬ 
ralis sulco latitat, durae meningi ramulum porrigit, posthac vero diploen denuo subintrat, ut 
postremo, rursus exiens, in rete pulcherrimum dissolvatur , quod ossis ethmoidei cribro incumbit. 

b. Lingualis , in genere ramificationis modo nomini suo respondet; insuper autem ramum 
unum pharyngeum , alterum palatinum edit. 

c. Maxillaris externa , in primo decursus stadio glandulae submaxillari incumbit, dein 
maxillam inferiorem ad anticum masseteris marginem ascendit, glandulae buccali plurcs ramu¬ 
los subministrat, ct, sine retis mirabilis interventu, in faciei musculis frondes suos extremos 
explicat. 

Auricularis , quae in Dasypodibus notabili gaudet ambitu, plane deest. Ilisce ramis manu¬ 
missis, Carotis gressus suos ad articulationem temporo-maxillarcm dirigit, ibidemque in Trans¬ 
versam faciei , Temporalem , et Maxillarem internam discedit, quae vasa nec decursu, nec 
ramificatione insolita, a Dasypodibus distinquuntur. 

Carotis interna iisdem decurrendi legibus paret, quas in 
loco supra citato scripsimus. 


Dasypodc novemcineto valere. 


§. 40. 

ARTERIA SUBCLAVIA. 

Subclavia amplitudine sua musculorum humerum moventium robori respondet. Decursu 
normali ad axillam fertur, postquam quatuor ramis ortum praebuit, quales sunt: Vertebralis , 
Mammaria interna, Profanda colli , et Cervicalis. Bini posteriores quidquam attentius conside¬ 
randi veniunt. Profunda colli retro plexus brachialis stamina sita est. et in medios cervicis 
musculos sesc mittit. Interstitio interosseo primo nullum dispensat ramulum, ideoque Trunco 
costo-cerviculi Dasypodum nullo modo comparari potest. Cervicalis nomen huic arteriae ampliori 
tribuendum esse duco, quum ejus propagines quodammodo ramis oorrcspomlcant, quos ex 
trunco thyreo-cervicali altiorum mammalium prodire scimus. Volumine conspicuo praedita, 
plures promulgat ramos, quorum praecipui sunt: 

a. Arteria sterno-mastoidea , quae tota quanta a musculo synonvmo absorbetur. 

b. Arteria subclavia , quae sub furculae arcu ad Subclavium et Pectoralem descendit. 

c. Cervicalis transversa, quae primum parallelo claviculae tractu cxtrorsnm tendit; mox 
vero, uti prior, ad thoracis musculos aberrat, et extremo fine musculum deltoidem attingit. 

d . Cervicalis ascendens, cui Scalenorum et Levatoris scapulae nutritio demandatur. 

Absoluto quatuor circiter linearum curriculo. Subclavia Arteriae axillaris nomen et jura 

sibi vindicat, et areto amplexu nervorum axillarium fovetur, quos ejusdem tori cellulosi socios 
obtinuit. Paucos equidem, sed praeclaros producit ramos, duos quippe, ex adverso oppositos. 
Inferior Arteriae thoracicae longae vices gerit: — superior, continuato arteriae axillaris trunco 
vix, ac ne vix quidem, cedens, musculorum scapulam obsidentium agmen nutrit, quam ob rem 
Scapularem muscularem nuncupare, non injustum erit. Et primo quidem inter Serratum majo¬ 
rem et Latissimum dorsi sesc introducit, musculo subscapulari opportunum ramum, ct quidem 
alte penetrantem communicat, dein, articulationem lmmeri externe ambiens. Circumflexam poste¬ 
riorem simulat, (piae vero longe digniori officio destinatur, dum hinc longam propaginem usque 
ad condylum humeri externum ct inde oriundos antibrachii musculos descendere jubeat (quae 
Collateralis radialis dicenda erit), illine vero fossam infraspinatam modico circuitu petat, et 
musculi tricipitis, nee non infraspinati torosa pulvinaria visitet, quin iino circum spinae scapulae 
radicem ad ipsam fossam supraspinatam enitatur. 

Arteria brachialis ramorum adeo sterilis est. ut praeter Profundam brachii, nulla gaudeat, 
sobolc. Profunda ambitu suo arteriae brachialis continuationi non multum cedens, Collateralem 
ulnarem procreat, quae, mirabile dictu! arteriam radialem parit, tenuem, ct ramis destitutam, 
llaec inter Pronatorem rotundum et Radialem externum tuto delitescit sulco, et ad manus dorsum 
commigrans, inter tendines exteusorios disparet. Collateralis ulnaris ramorum suorum maniplos 
ad musculorum, a condylo brachii interno orientium, molem dirigit, et ad vicina carpo loca pro¬ 
movet. Quod de Profundae trunco restat, Tricipiti, Latissimo dorsi, ct Serrato magno impen¬ 
ditur. Arteria brachialis, quae per tantam ramorum collateralium jacturam, ad moderatam tene¬ 
ritudinem redacta erat, una cum nervo mediano foramen (potius canalem) supracondyloidenin 
permeat, ct inter musculorum antibrachii funes palmae advehitur, in Arterias digitales abitura. 

Nuspiam retia illa mirabilia, in Dasypode adeo magnifica, invenire licuit, quamvis arte¬ 
riarum injectio ex voto successerit. 


§. 41. 

AORTA THORACICA ET ABDOMINALIS. 

Aortae thoracicae pars descendens, praeter arteriarum intercostalium bigas, nullum alium 
notabilem ramum progenerat. Arteriolam enim oesophageam et phrenicam anteriorem (superio¬ 
rem) nominasse solum sufficit. Arteria intercostalis prima . quae secus Subclaviae ramus est, 
spatio intercostali primo et secundo destinatur. Amplitudo ejus tanta est, ut in musculorum 
intercostalium nutritione sola acquiescere minime possit. Accuratiori examine instituto per¬ 
spectum habeo, eam, manumissis ramulis intercostalibus, inter costae primae et secundae 
collum ad dorsi musculos pergere, quin etiam ad chlamydem dorsalem extremos suos frondes 
explicare. 

Aorta abdominalis , a serotino per hiatum diaphragmatis adventu, usque ad arteriarum 
cruralium originem, solummodo quinque linearum iter legit. Pars lumbalis diaphragmatis tanta 
posteriora versus extensione gaudet, ut hiatus, qui aortae ex thorace in infimum ventrem tra¬ 
jectum admittit, inter utrumque renem pateat. 

Prima aortae soboles, quam ex trunco adhuc inter crura diaphragmatis delitescente nasci 
invenimus, Arteria diaphragmatica impar est, quae in cruris sinistri tumida carne abscondita, 
antrorsum ad foramen oesophageum excurrit, in cujus margine sinistro bifariam dividitur. 
Ramus dexter sinistro quidquam major est. Uterque centri tendinei triquetri posteriores angulos 
perambulat, et in duos divaricatur ramos, partem costalem et lumbalem robustissimi hujus 
musculi adeuntes. Secundus aortae ramus Arteria coeliaca est, quae, non uti consuctim fieri 
solet, in tres ramos abit, sed furcae ad instar in Arteriam hepaticam et lienalem dividitur. 

Arteria hepatica gastricam ad cardiam mittit, ubi in penicillatos di vergit arbusculos, qui 
utramque stomachi faciem radiato ductu perreptant. Lienalis sulco pancreatis excipitur, qui 
eam ad hilum lienis conducit. Durante hoc itinere plures ad curvaturam majorem et fundum 
ventriculi surculos producit, qui, partim inter omenti majoris, partim inter ligamenti gastro¬ 
lienalis laminas, ad destinata sibi loca progrediuntur. 

Tertius ramus: Mesenterica anterior , omnes intestini tenuis anfractus, et longe majorem 
crassi partem, numerosa et radiata sobole accedit, quae id sibi privum habet, quod singuli ejus 
rami, dum inter mesenterii longi laxique laminas decurrunt, nullis anastomosibus coeant, sed 
arenata sua connubia nonnisi ad marginem intestini celebrent. In acutis angulis, qui arteriae 
mesentericae ramis primariis interjacent, glandulae mesaraieae lenticulares, planae, et com¬ 
pressae, nidulantur, ita ut in singulo angulo, singula glandula delitescat. 

Quartus aortae ramus exilis vasorum potius fasciculus est, cujus ramuli in parte diaphrag¬ 
matis lumbali, et musculis lumborum vicinis, divaricantur. Dexter eodem loco cum coeliacae 
radice ex aorta emergit; — sinister inter arteriam phrenicam et coeliacam nascitur. 

Sequuntur lienales , quarum dextra, ob anteriorem renis dextri situm, recurrentem 
simulat. — sinistra recto angulo ad renis sui hilum pergente. 

Renalis dextra Spermaticam internam dextram , capillo humano teneriorem, ad ovarium et 
uterum dimittit; — sinistra ex ipso aortae trunco progreditur. 

Neque Lumbales desunt, sed tanta subtilitate insignes, ut oculorum aciem fere fugiant, 
excepta ultima, quae in nutriendo rrp -aoa; musculo praestantissimas agit partes. 

Ultima aortae progenies impar Mesenterica posterior est, quae, quum solum intestinum 
rectum nutriendum habeat, ne quintam mesentericae anterioris partem aequat. Itamuli ejus, ob 
mesenterii brevitatem, breves, pauci, et ambitu misere declinantes, amun non attingunt, et 
infimam recti portiunculam arteriae sacrali mediae nutriendam relinquunt. 

Immediate retro Mesentericae posterioris ortum, Aorta Arteriis cruralibus geminis, et 
paullo post lli/pogastricis , originem praebet. Desunt itaque Iliacae communes. Cruralis dextra 
quidquam ante sinistram nascitur, et Hypogastricarum biga, quae immediate Cruralium ortum 
premit, ex communi stamine brevissimo propullularc videtur. Quam difficile sit, in rebus adeo 
subtilibus planum et stabile ferre judicium, quilibet aequus arbiter, simili labori anxius insudans, 
lacilc concedet. 


§. 42. 

ARTERIA CRURALIS. 

Arteria cruralis oblique supra musculos lumborum postrorsiun extrorsumque fertur, et 
ramum notabilem sursum tendentem progenerat, qui partim lumborum carnes, partim muscu¬ 
lorum abdominalium platysmata, surculis numerosis perreptans, pro Arteria ilio-lumbali 
imponit. Extremae ejus propagines, relictis lumbis, ad dorsi musculos producuntur, contigitque 
mihi, adeo esse felicem, ut unam earum ad ea usque ligamenta membranacea prosequutus sim. 
quibus theca dorsalis cum pilosa cute cohaeret. 

Secundus arteriae cruralis ramus Arteria epigastrica est, quae ampla curvatura ad regionem 
pubis descendit, dein prelo abdominis musculari immergitur, et, quin in rete mirabile abeat, 
divaricatis ramulis per omnem hypogastrii provinciam evagatur. Hujus arteriae truncus oram 
pelvis minoris fere attingit, idcoque Arteriam uterinam ad vicinum gestationis organon commode 
mittit, quae pariter vesicae fundum, et vaginae fornicem, nutriendum suscipit. 

Ramum, qui post Epigastricam , a crurali amandatur, Profundam femoris nuncupabimus, 
quippe quum validos adductorum lacertos subeat, et musculorum, posteriorem femoris regionem 
occupantium, nutritioni consulat. 

Huic arteriae oppositam aliam ex cruralis trunco enasci video, cujus nomen tacere licet, 
dum nulla analogia praesto sit. Brevi post exordium intervallo, in duos ramos secedit, quorum 
unus in antica femoris regione ad articulum genu descendit, et musculis flexoribus, qui ad 
internum tibiae condylum abeunt, perforatis, in poplite evanescit; — alter ad parietes abdo¬ 
minis, femori contiguos, tendit, et Epigastricae superficialis vices gerere videtur. 

Ramorum arteriae cruralis agmen claudit singulare vasculum, quod in antica femoris 
regione versus genu decurrens, parcam dimittit ramorum sobolem, quae ex una parte femoris 
longitudinem sequitur, ex altera versus coxae articulationem exsurgens, in circumsito muscu¬ 
lorum apparatu deperditur. Fortasse Circumflexam externam et Articularem genu altiorum 
mammalium in memoriam revocare valeret. 

Arteriae cruralis truncus nunc demum in interna femoris sede ad articulationem genu 
prorepit, atque inter extensores flexoresque in fossam popliteam sese introducit, ubi in Tibialem 
anticam et j)osticam abit. Neque truncus arteriae cruralis, neque rami ejus, unquam in retia 

mirabilia abeunt, quae in Dasypodum familia admirationem nostram jure merito excitant, et 
quorum historiam anatomicam specialem literis jam dudum tradidi *). Fateri tamen oportet, in 
ramificationis modo eminenter rectilineo, in ramorum ubertate et subtilitate, in decursu plurium 
plus minus parallelo, priusquam ad sua destinata loca di vergant, peculiarem aliquam et 
Ohlamydophoro propriam arteriarum dispositionem sitam esse. 

§• ± 3 - 

ARTEIUA HYPOGASTRICA . 

Post arteriarum cruralium dispensationem, Arteriae hypogastricae sequuntur, quae, ut supra 
jam innuimus, in truncum communem brevissimum ab initio coalitae esse videntur. Utraque 
harum arteriarum, secundum lineam pelvis, quam terminalem anatomici vocant, antrorsum 
deorsumque evagatur, et pelveos minoris cavitatem ingressa, finales suas ramifieationes robustis¬ 
simis illis musculis impertitur, qui a coxarum ossibus ad inferiorem vertebrarum caudalium 
faciem deferuntur. Geminos eam solummodo ramos edere vidi. Prior per amplum ischii foramen 
ad glutaeos musculos invitatur, et ante egressum in duas propagines dirimitur, quarum una 
Arteriae glutaeae anterioris vices gerit, — altera Ischiadicam aemulante. Ambo notabili gaudent 
ambitu, et retium mirabilium ornamento decorantur. Pracprimis arteria ischiadica in densam 
ramulorum minutissimorum catervam dissipatur, quae nervi ischiadici truncum ramosque reti- 
eulatim circumstipant. ] } osterior per foramen obturatorium ex cavo pelvis fugam petit, et, parca 
prole edita, in musculis femur adducentibus disparet. 

Id quod, manumissis hisce arteriis hypogastricis, de aortae trunco restat, juxta ossis sacri 
longitudinem excurrit, et in tres finditur ramulos, qubpaullo post repetitis vicibus demio bifa¬ 
riam dividuntur, et fascem arteriolarum efformant. Hac sibimet invicem arcte adjacent, et pari 
passu incedentes, in inferiori caudae sede, musculis coccygeis validis fere occultatae, iter com¬ 
mune continuant. Ni graviter fallor, post octo linearum cursum emensum, rursus in communem 
truncum confluunt, et retis mirabilis coccygei ideam excitant, cujus stupendam iu cognatis Dasy- 
podibus luxuriam, loeo supra «allegato, depingere curavi 2 ). 

§• 44 . 

SYSTEMA VENOSUM. 

Vena cava anterior venarum innominatarum confluxu enascitur, quarum utraque ex venae 
jugularis et subclaviae unione procedit. 

Vena jugularis arteriae carotidis communis consortium recusat, et externo musculi sterno- 
mastoidci lateri incumbens, venam occipitalem et plures cervicales ad sc invitat, postea venam 
facialem recipit, et profundam, inter ramum maxillarem et bullam ossis temporalis latebram 
quaerit, ubi truncus ejus cessat, et in venam temporalem, e frontali productam, atque in venam 
maxillarem internam discedit. Vena maxillaris interna notabilem ramum adlicit, qui ex glandulae 


1 ) I’ei trage zur vergleielionden Angiologie, in den l>eiikseliril‘teii der k. Akadnnir der Wissensrhaften in Wieii. N 1. I»d. 
*) Lib. cit. Tab. VI1. 


1 >L‘iikschrifVn th*r mathem.-naturw <’]. IX. J5H. 

maxillaris acinis emergit, et venas minores complures, laryngeas nimirum, sublinguales, et 
musculares, colligit. Praeterea vena occipitalis et temporalis cum sinubus durae matris frequens 
sustinent commercium, ope emissariorum, quae, nulla alia via patente, partim ad processus 
zygomatici radicem, partim ad planum occipitale, supra foramen stylo-inastoidcum, e cranii 
penetralibus egrediuntur. 

Vena subclavia arteriam ejusdem nominis concomitatur, venas in regione jugulari obvias 
recipit, et, in axillam delata, iisdem venis construitur, quae arteriae axillaris ramificationibus 
eorrespondent. 

Vena azygos eodem modo, uti in homine, venae lumbalis primae cum diaphragmatica, ana¬ 
stomosi construitur, in dextro vertebrarum thoracicarum latere decurrit, venas intercostales, nec 
non hemiazygeam sinistri lateris suscipit, et, incurvo super bronchum dextrum itinere, venae 
cavae anterioris truncum aggreditur (Tab. V, Fig. 2, lit. b ). 

Vena cava posterior ex venarum iliacarum congressu editur, quae, arteriis iliacis multo 
longiores, serum in abdomine connubiiun ineunt. Aortae trunco ita adstant, ut, nonnisi pone 
dextri renis sedem, mutuo confluant. Iliaca sinistra venam renalem sinistram accipit; — dextra 
in cavae posterioris radicem immergitur. Ycnae lumbales posteriores, et vena ilio-lumbalis. 
pariter sanguinem suum iliacis tradunt, et, venae sacralis mediae loco, plexus non spernendi 
voluminis adest, cujus vasa efferentia utramque venam iliacam petunt. 

Vena hypogastrica et cruralis pari cum arteriis passu evagantur. Venae cruralis rami, 
plexibus orbi, arteriarum vestigia premunt. Vena hypogastrica unicum tantum plexum ischia¬ 
dicum agnoscit, reliquis ejus surculis simplici et indiviso stamine praeditis. 


CAPUT SEXTUM. 

SYSTEMA NERVOSUM ET ORGANA SENSUUM. 

d"). 

CEREBRUM. 

Uti in Chlamydophori cranio, longitudinis ad latitudinem ratio minor, quam in Dasypode 
gymnuro est, ita cerebrum etiam brevitate et latitudine majori conspicuum erit. Ob cuneatam 
capitis formam, latitudo cerebri maxima ad posticam hemisphaeriorum partem, cui cerebellum 
adjacet, restringitur. Sulcus longitudinalis, quem in Dasypode setoso non per omnem cerebri 
longitudinem excurrere, sed, confluentibus postice hemisphaeriis, pedetentim cessare video, in 
nostro animale , ininterruptum hemisphaeriorum limitem constituit. Ceterum hemisphaeria 
quidquam depressa, complanata, ad latera, et versus inferiorem regionem, nigricante pigmento 
tinguntur. Gyri rari, parum elevati, ampli, — tubera olfactoria vaegrandia. solida, sulco profun- 

dissimo a hemisphaeriis distincta, in Chlamydopkoro breviora, sed latiora, in Dasypodibus lon¬ 
giora et minus turgida reperiuntur. Basis cerebri, praeter sulcos latiores, semicircularem offert 
depressionem, quae ab ossis petrosi canale semicirculari superiori, multum elevato, producitur. 

Pedunculi cerebri breves, confluentes, — Pons Varoli angustus, — decussatio nervorum 
opticorum non adeo bene expressa, — infundibulum longum, canale ampliore praeditum, — 
eminentiae candicantes nullae, — medulla oblongata crassissima, — corpora olivaria et pyra¬ 
midalia cum pedunculis cerebelli sine sulcorum dirimentium vestigio eonfluxa, — fossa rhom¬ 
boidea spatiosa. 

Ventriculus lateralis pedem hippocampi* enormem continet, thalamosque fere nullos. 
(Jorpora quadrigemina magna quidem, sed complanata, et indivisum tumorem repraesentantia. 
Cerebelli hemisphaeria in discos orbiculares, cerebro non obtectos, compressa, — vermis 
optime expressus, transversim rugatus, in inferiori (anteriori) sua facie profundius quam in 
superiori (posteriori) sulcatus. 

Nervorum origines, ad speciem saltem, nihil insoliti offerunt, praeter chiasma opticum, 
quod cum inferiori hemisphaeriorum sede ita quasi confunditur, ut nonnisi in striarum albarum 
ibidem convergentium et confluentium praesentia, decussationis vestigium agnoscas. 

§. 46. 

NERVI CEREBRALES. 

Nervorum omnium decursum et ramifleationem singillatim expendere, tum nimis longum 
foret, tum etiam tantis circumdatus taediis labor esset, ut oleum et operam perdidisse videar, 
si in animale adeo minuto, cujus scelcton insuper sartum tectumque conservare prima cura erat, 
nervorum longam decantare Iliadem aggrediar. Inter muscidorum et viscerum dissectionem 
nervos obvios non quidem consulto evitavi, potius, quantum in me erat, sedulo examinavi, et 
brevi compertum habui, eos nec numero, nec insolito decurrendi modo, nec novis ramificationum 
legibus, a communi mammalium norma deflectere. 

Olfactorias revera ingens et informe tuber est, quod ossis ethmoidci cribro innititur, et 
innumeros surculos in promptu habet, ad mucosam narium membranam abituros. Tuber nullam 
in se recondit cavitatem, sed totum quantum solidum, maximam partem substantia cinerea, 
striis albicantibus intermixta, conflatur. 

Opticas , etiamsi mirum in modum extenuatus, et, ne nimium dicam, filiformis, solito fora¬ 
mine ex calvaria egreditur, et carotidis internae propaginem, aeque subtilissimam, comitem 
seeum ducit. 

Oculomotoriam distinete vidi; — Trochlearem et Abducentem, per analogiam tantum adesse 
conjicio. 

Trigeminus , duabus radicibus disparibus solito more editus, in ganglion (rasseri non 
magnae molis, neque figurae semilunaris, sed ovalis, intumescit, ex quo notissimorum ramorum 
trias emergit. Jiamus ophthalmicus , reliquis debilior, nervo supramaxillari ita ab initio adnas- 
eitiir, ut primo intuitu, duo solummodo rami ex ganglio Gasseri proficisci videantur. Serius 
magis magisque ab eo separatur, ei tamen adeo presse accumbit, ut sulcum ipsi imprimat, in 
quo quasi delitescit. Intimum hoc rami primi et. secundi consortium ad communem eorum per 
cranium exitum durat. Fissura enim splieno-orbitalis, et foramen rotundum, in unicam 

confluunt aperturam* quae praeter nervos ad o eu lum tendentes, secundum quoque'trigemini 
ramum ad destinatam ipsi provinciam deducit. 

In Dasypodibus, quorum sceleta parata habeo, idem foraminum modo dictorum confluxus 
obtingit, ut Guvierum in eo hallueinasse certum sit, quod fissuram spheno-orbitalem in Dasypo- 
dibus a foramine rotundo sejunctam esse docuerit. Procul dubio summus vir, foramine quodam 
venoso deceptus, in hunc errorem incidit. 

Inter secundarios nervi ophthalmici ramos ethmoidali's robore eminet: — lacrymalis deesse 
videtur. 

Hamus supramaxillaris propagine numerosa dentium radices visitat, et in nervum infra¬ 
orbitalem continuatur, cujus modica crassities exquisitam rostro sensibilitatem certe non 
largitur. 

Hamus inframaxillaris totam radicem motoriam absorbet, et in ternos finditur ramos 
lingualem nimirum, alveolarem inferiorem, et muscularem, qui masticatorios regit motus. 

Acusticus et Communicans faciei meatum auditorium internum ingrediuntur, ubi mutuo 
secedunt. Communicans per cavum tympani liber evagatur, et per foramen stylo-mastoidcum in 
lucem emergit. Statim cum nervo cervicali secundo anastomosin init, et in plurcs divergit 
ramos, ad musculos faciei deferendos. 

Glossopharyngeus , Vagus, et Recurrens Willisii, foramen jugulare petunt, quod, quum 
nullum venae jugularis bulbum amplectatur, in angustam, et solo horum nervorum trajectui 
sufficientem rimam eoarctatur. Grlosso-pharyngeus intumescentia gangliolari ornatur, et satis 
claro itinere ad dorsiun radicis linguae pervenit. Vagus quoque gangliiformi tumet nodo, et 
secundum stabiles mammalium leges, per collum et thoracem ad abdominis alveum descendit, 
visceribus obviis ramos suos distribuens, lippis et tonsoribus notos. 

Nervus recurrens Willisii in ejus anguli apice, quo Sterno-mastoidcus et Cleido-mastoidcus 
confluunt, emergit, rursusque inter Cleido-mastoideum, et vicinum ejus musculum (quem ad 
cuculiarem pertinere supra suspicati sumus), sese abscondit, et, praeter dictos tres musculos, 
nulli alio ramos suos impertitur, etiamsi ultimus eorum, ex nervis quoque cervicalibus inferio¬ 
ribus duos notabilis roboris nervos hauriat. 

Hypoglossus ejusdem cum Recurrente roboris per foramen condyloidenm ex cranii claustro 
fugit, et ramum descendentem ad musculos ossis hyoidei, asterno oriundos, ablegat, qui cum 
nervo cervicali tertio foedus init. Truncus nervi musculum hypoglossum amplecteris, postremo 
musculis linguae propriis ramulorum fasciculos tradit. 


MEDULLA SPINALIS, E.JUSQUE XEKYL 

Medullam spinalem cominus examinare sccleton conservandi dira necessitas vetuit. Si vero 
ex columnae vertebralis canale amplissimo, et ex musculorum nervis instruendorum mole, ad 
medullae spinalis crassitiem concludere liret, haec certe major esse debebit, quam in ullo Dasy- 
podunr genere. Nervi spinales eatenus a vulgato mammalium typo differunt, quatenus non 
unico egrediuntur foramine intervertebrali, sed in duos ramos* superiorem s. dorsalem, et infe¬ 
riorem s. ventralem, partiti, duplici quoque ostio e canale spinali emergunt. Primus nervus cer¬ 
vicali s. solus Imicce regulae non obtemperans, deficiente ramo inferiori, totus et indivisus ad 

occipitium excurrit. Rami dorsales nervorum spinalium reliquorum ad dorsi musculos pertin¬ 
gunt. Rami ventrales, retieulatim juncti, in plexus plus minus intricatos congrediuntur. 

Plexus cervicalis omnium nervorum cervicalium (excepto primo), et thoracii primi concursu, 
constituitur. Inter scalenum et longum colli musculum partim absconditur. Ex anteriori ejus 
parte nervi occipitales et cucullares scaturiunt, — posterior pars in plexum subclavium abit. 
Nervus phrenicus ex tertio cervicali primas hauriens radiculas, accessorias fibras ex quarto et 
quinto sibi associat. 

Nervus subscapularis , et cutaneus externus brachii, cx quinto et sexto cervicali construuntur. 
Cutaneus medius et internus non adsunt. Thoracicus longus solo sexto nervo cervicali editur. 

Nervus medianus a septimo et octavo cervicali exortus, primi thoracici suppetias adsciscit, 
et per canalem supraeondyloideum, una cum arteria brachiali, ad antibrachium descendit, ubi 
musculorum a condylo interno provenientium ventribus tumidis obruitur, et cum flexore digito¬ 
rum ad volam manus dolabitur, ubi eodem ac in homine modo rumificatur, i. e. ad pollicem, 
indicem, medium digitum, et digiti quarti latus radiale ramos suos dispensat. 

Nervus ulnaris plurimas ex nervo thoracico primo fibras mutuatur, et cum nervo mediano, 
fibrillis datis et acceptis communicat, dein recto tramite ad sulcum cubiti pergit, quo ad anti- 
bracliium defertur. Ibi in duos di vergit ramos, quorum unus: volaris, digitos a mediano neglectos 
petit, alter: dorsalis , graeillimus, in integumento manus dorsali disparet. 

Nervus radialis cx septimo et octavo cervicali natales suos ducit, sese inter tricipitis caput 
scapulare et brachiale insinuat, nervum axillarem circumflexum robustissimum progenerat, et 
ad condylum humeri externum deflectit, ubi musculis extensoribus digitorum densum ramorum 
manipulum immergit, et denique, ad fili teneritudinem redactus, in regione manus dorsali 
evanescit. 

Nervorum thoracicorum dispositio nihil novi offert. 

Nervi lumbales sub carne musculi psoas in plexum congrediuntur, ex quo nervus subcosta¬ 
lis , ilio-kypogastricus , cutaneus femoris , cruralis , et obturatorius , eo quo dixi ordine, emergunt. 
Nervus cruralis, qui reliquis volumine praestat , haud procul a tuberculo ileo-pectineo nervum 
saphenum progignit, qui ejusdem nominis venae comes evadit. Nervi cruralis rami musculares, 
superficiales ct profundi, non ultra articulationem genu exporriguntur. 

Plexus sacralis quatuor nervis sacralibus anterioribus conflatur, — posteriores, sine 
plexuum interventu, in musculos caudae immediate abeunt. Plexus sacralis cum lumbali non 
quidem cohaeret, attamen ex nervo obturatorio auxiliarem ramulum tenuissimum invitat. Maxima 
hujus plexus portio, situ antica, per foramen ischiadicum ex pelvis cavo exit: — minor ejus 
portio, situ posterior, ad caudae musculos producitur. 

Nervus ischiadicus ex sacrali primo et secundo radices colligit: — tertius sacralis parcas, 
quartus nullas (‘idem suppetias affert. Ubi ex pelvi emergit, arteriolis numerosis, quae in verum 
rete mirabile connectuntur, quasi obvolvitur et circumfunditur, llaec arteriarum caterva ipsum 
truncum ischiadicum, in variis decursus stadiis, subit ct permeat, ita ut nervum arteriis inter¬ 
textum esse, recte affirmares. Id non solum de nervi trunco, sed de numerosa quoque (jus pro¬ 
sapia valet, quae musculis glutaeis, et reliquis a coxendice oriundis musculis destinatur. Ischia¬ 
dicus media ad fossam popliteam via bifurcatur. Itamus externus ad musculorum peroneorum 
originem oblique fertur, camque non perforat, sed molli flexura ambit, et ad anticam cruris 
regionem accedit, ubi in ramos superficiales et profundos dissolvitur, quorum ulterior decursus 
easdem leges sequitur, quibus nervus peroneus in genere solet obtemperare. Ramus nitemus 

nervum tibialem posticum repraesentat, qui musculo gastrocnemio et soleo adopertus, per suram 
obambulat. Priusquam ad calcem perducatur, bifariam dividitur, unde nervus plantaris exter¬ 
nus et internus enascuntur, quorum vestigia ad plantam usque prosequens, eundem ramificationis 
modum, ut in altioris ordinis mammalibus invenies. 

De -nervo sympathico notasse sufficiet, ganglia ejus nec situ, nec conjunctione cum nervis 
spinalibus, nec plexuum procreatione, a generali norma abludere. Id solum notari meretur, 
ganglion cervicale primum epistropheo — non atlanti — incumbere, — ganglion cervicale 
medium plane deesse, et ganglion cervicale posticum cum primo thoracico duobus filamentis 
conjungi, quorum interstitium arteria subclavia occupat. 

§. 48. 

ORGANA SENSUUM. 

A. ORGAXON VISUS. 

Paucissima sunt, quae de visus instrumento commemoratu digna habeo. 

Perangustam palpebrarum rimam, et palpebras ipsas, tumido margine conniventes, in 
descriptione animalis zoologica notavimus. Palpebra tertia quoque adest, quam in Dasypode 
setoso membranaceam et externa facie rugosam video, in Chlamydophoro autem magnam, 
totum bulbum obvelantem, et nucleo cartilagineo denso firmatam conspicio. Organorum lacry- 
malium apparatus a Dasypodibus nullo modo differt. Bulbus parvus, collapsus, alcoholis 
bibula actione exsuccus, lineam diametro non attingit, -—- ceterum ejusdem cum reliquis mam¬ 
malibus structurae est. Lentem, quam cautissime extrahere milii contigit, superficie anteriori 
fere plana, posteriori multum convexa praeditam fuisse deprehendi. Iris fusca, —pupilla rotunda. 
Nervus opticus, uti putamine nucleus, musculoso indusio circumdatus. Infantis minutiis me 
plura non vidisse, certe non levitatis nostrae culpa est. 


JJ. ORGANO X AUUITUS. 

Organon auditus fusiorem expositionem et admittit, et meretur. 

Auris externa non plane deest. Orificium enim meatus auditorii externi ora cartilaginea 
circumsepit, cujus superior et posterior pars in colliculum, conchae aequiparandum, elevatur. 
Huic colliculo fossula subest, quae a meatus auditorii orificio externo, aggere transversali 
humili sejungitur. 

A pontis zygomatici radice musculus gracillimus ad concham oblique accedit. Concha in 
meatum auditorium cartilagineum prolongatur, cujus longitudo non ultra lineam est. Directionem 
ejus antrorsum deorsumque tendere, stylus exploratorius docet. Protinus cum meatu auditorio 
osseo committitur, horizontali directione retrorsum incedente, et retro articulationem temporo- 
maxillarem deorsum introrsumque ad tympani bullam aberrante. Quid de natura hujus meatus 
consuerim, priori loco effatus sum. 

Membrana tympani sulco ossis tympanici infixa, formae ovalis est, ad circularem proxime 
accedentis. Diameter ejus longitudinalis ad transversalem sese habet, uti 1, 6'" ad 1, 3'". — 
Cavum tympani, ob bullae osseae non mediocrem amplitudinem, satis spatiosum. Parietes 
ejus undiquaque ossei uti in Dasypode gynmuro et setoso, haudquaquam vero in Dasypode 

novemeineto esse consuescunt, cujus os tympanicum merum annulum repraesentat. Promonto¬ 
rium primo cochleae gyro corrcspondet, et elatissima sua parte foramen rotundum exhibet, 
cujus area ita posita est, ut cum membrana tympani angulum rectum efficiat. 

Foramen ovale longum, sed angustum, membranae tympani obversum. Superior tympani 
paries ampliori foramine aditum ad antrum accessorium 1 ) praebet, in quo caput mallei et maxima 
incudis pars delitescunt. Malleus, incus, et stapes Chlamydophori ab iisdem Pasypodis gyui- 
nuri ossibus, praeter formam pygmaeam, nullo modo differunt. Basis stapedis formae forami¬ 
nis ovalis congrua, — crura ejus subtilissima, gracillima, in ipso cautissimo stapedem movendi 
conatu, frangenda. Labyrinthus ossi petroso insculptus, substantia ossea parcissima ita custo¬ 
ditur, ut canalis semicircularis superior et posterior in (‘avum cranii promineant, —canalis 
externus vero in cavo tympani, retro fenestram ovalem, rite dignosci queat. 

Cochlea duos, et quod parum excedit, gyros offert, amplitudine sua pone foramen rotun¬ 
dum conspicuos. 


<'. OKGAXON OLFACTUS. 

Organon olfactus, uti supra jam innuimus, notabili gaudet evolutionis gradu. Labyrinthus 
ossis ethmoidei tantam in se recludit cellularum mire complicatarum copiam, ut Ariadnes fflo 
revera opus habeas, ad descriptionem graphicam earum moliendam. Id notasse sufficiet, tuberum 
frontalium cavitates cum suprema cavi narium provincia libere communicare. 

Conchae tres adsunt. Superior et media partes integrantes ossis ethmoidei constituunt. 
Inferior forma herbivoris animalibus communi gaudet, i. e. pedunculo unico maxillae superiori 
insidet, et in laminam superiorem et inferiorem divergit, quae spirali modo extrorsum volvuntur. 

Pedunculus conchae inferioris a ductu lacrymarum nasali pertunditur, qui intra binas 
hujus pedunculi laminas horizontali directione antrorsum tendit, et in ipsa apertum narium 
anteriori terminatur. Vomer integrantem ossis ethmoidei portionem constituere videtur. 


U Plura de hoc antro, ejusque in variis Kdentatoruni familiis habitu, invenies in nostro, «de organo auditus interno opere majori: 
Vergleichende an,it. Vntersuehungen uber das innere Uehororgan. Prag. 1S45. pag. 31. 

TABULARUM. 


TABULA L 


Fig. t. Ohlamydopliorum repraesentat, a latere aspectum et magnitudine naturali delineatum. Directio caudae antrorsum flexae ea est 
«pialem in animale, recens allato, vidimus. Naturae ad amussim congruus icon, fusiori descriptione non eget. 

•_>. Idem animalis aspectus, chlamyde sursum acta, ut vincula cutanea, a dorsi medio ad chlamydem directa, ohtutui pateant. 

TABULA II. 

Fig. 1. Chlamydophori aspectus dorsalis, cum cauda in rectam extensa. 

2. Oris et nasus aspectus inferior, eum linguae tumidulo apice parumper ore exserto. 

„ 3. Posterior corporis pars, faciem ventralem obvertens. Ante anum rude eminet tulierriiluiii.lit.fi, in cujus apice obtuso ostium 

vaginae patet. 

1. Truncata corporis basis, ad partem pelvicam chlamydis melius visendam. 

Facies dorsalis manus, 
ij. Facies palmaris manus. 

7. Dorsum pedis, 
s. Planta pedis nuda. 

Fig. “) — S magnitudinem naturalem ad dimidium fere excedunt. 

TABULA III. 

Fig. 1. Seelcton Chlamydophori integrum, eujus partes constituentes mentione speciali tum indigent. 

T 2. Sceleton manus, magnitudine fere tripla, et aspectu dorsali, delineatum. 

Iit. a. Stylum denotat, per canalem extensoris digitorum communis introductum. 

Iit. b . Processus ossis pisiformis. 

Iit. c. Ossiculum accessorium carpi. 

Ossium carpi series gemina, metacarpus, et phalanges, sine explicatione recte intclliguntur. 

3. Palmaris facies ossium manus, cum ossiculis sesamoideis ad suos articulos affixis. 

„ 1. Sceleton cruris et pedis, iisdem dimensionibus, uti Fig. 2 et 3 delineatum. 

Ut. a. Tibia et fibula infra medium longitudinis confluentes. 

Iit. b. Canalis pro arteria tibiali postica, in anticam producenda. 

Iit. c. Ossiculum triangulare, tarsu adjunctum. 

Reliqua per se patent. 

5. Sceleton pedis faciem plantarem oeulis praesentans. 

Iit. (t. Calcaneus eum canale, quem tendo Achillis permeat. 

(j. Sternum eum sex costis veris, quarum prima omnium brevissima, ast latissima. 

7. Sceleton caudae. Vertebra caudalis prima maxime anomala. 


Chlamydophorus truncatu*. 


< \ r> 


TABTJLA IV. 

. 1. Caput osseum Chlamydophori a latere visum. Tubera frontalia, et meatus auditorius externus longissimus, tribus tutus osseis 
compositus, rite dignoscuntur. 

2. Idem caput, inferiorem faciem obvertens. 

3. Iit. a. Cavum cranii apertum. 

Iit. b. Fornix calvariae, internam monstrans paginam. 

4. Maxilla inferior. 

5. Iit. a. Atlas, semiannulum inferiorem obvertens. 

Iit. b. Idem, cum semiannuli superioris plano articulari, epistropheo obverso. 

0. 8ccun«la, tertia, et quarta colli vertebra mutuo confluentes. 

Iit. a. Facies inferior. 

Iit. b. Facies superior. 

Iit. c, c. Plana articularia gemina, quorum ope semiannulus interior quartae colli \ertebrae cum similibus planis vertebrae colli 
quintae congreditur. 

7. Secunda et tertia lumborum vertebra, superficiem inferiorem oculis praesentans. 

S. Prima et secunda lumborum vertebra, a latore visa. 

‘b Prima vertebra lumbalis. 

Ut. a. Processus mammillares. 

Iit. b. Processus accessorii. 

5. — 'J. Magnitudinis augmentum fere duplum ostendunt. 

10. Pelvis cum spliaeromate ischii, cujus fulcra distincte visuntur. 

11. Sphaeromatis posterior facies. 

12. Pelvis cum spliaeromate desuper visa. 

13. Pclveos cum spliaeromate inferior aspectus. 


TABULA V. 


. 1. Situs viscerum abdominalium Chlamydophori. 

Iit. a. Ventriculus vacuus et contractus. 

Iit. b. Hepar multilobatuin, versus superiora reclinatum, ut vasa portae, et vesicula ielb-a melius distinquantur. 
Iit. c . Lien. 

Iit. <7. Pancreas. 

Iit. e, e. Intestinum tenue. 

Iit./. Coecum geminum. 

Iit. g. Crassum intestinum. 

2. Viscera thoracis, per se clara. 

Iit. a . Arcus aortae, cum tribus ramis cardinalibus. 

Iit. b. Vena cava anterior, cum inosculatione venae azygeae. 

Iit. c. Trachea. 

3. Glandulae salivales. Dimensiones hujus iconis naturalibus duplo majore*. 

Iit. a. Parotis. 

Iit. b. Glandula buccalis. 

Iit. c. Glandula submaxillaris. 

Iit. d. Alveus musculosus, qui ductus excretorios glandulae submaxillaris recipit. 

Iit. e. Perforatio musculi mylohyoidei per ductum Whartnniannm. 

4. Systema genitale femininum Chlamydophori. 

Iit. a. Vagina aperta. 

Ht. b. Uterus. 

Iit. c. Orificium urethrae in fundo vaginae supra ostium uteri patena 
Iit. d, d. Ovaria. 

Iit. c, e. Tubae Fallopianae cum infundibulo fimbriato. 

DcnkMliriften der uiathem.-natunv. 01. IX. IUI. 


./<> s<>p h a rS HyriL < lilamijdopk(>ru$ truncatus. 

Systema .uro poeticum <Milaniy<l««jiU»»ri. 

Iit. <r, n. Renes. Ren 'loxter per longum divisus est. ut papilla renalis simplex conspici possit. 
Iit. A. A. lienes succenturiati. 

Iit. r, r. Y reteres. 

Iit. ,t. Vesica urinaria. 

TABULA VI. 

Fig. 1. Ventriculus et tulms intestinalis l>asy poilis gymnuri (embryonis). 

,. 2. Coorum geminum Dasypodis setosi, naturali magnitudine. 

3. Systema genitale femininum lbisypodis setosi. 

Iit. a. (Jlitims praelonga. 

.. I. Ventriculus (Jhlainydoplmri. naturali dimensione, 
o. Interiora laryngis Clilamyiloplmri. 


tu; 

Kig. 5. 


